
DIZOLVAREA EGOULUI, 
REALIZAREA SINELUI 


PREFAŢĂ 


Întreaga viață reflectă evoluţia conştiinţei de la cea a 
unei simple bacterii, până la înaltele niveluri ale 
iluminării atinse de Marii înţelepţi ai lumii. Scott Jeffrey 
şi-a asumat formidabila sarcină de a contura înțelesurile 
esențiale, ce ți se dezvăluie de-a lungul Căii. Aceste 
fragmente selectate sunt inspiratoare, sunt paşi fireşti, 
care accelerează parcursul călătoriei spre iluminare. 
Deplina înțelegere a oricăruia dintre aceşti paşi îi 
iluminează pe toţi ceilalți. Este minunata călătorie care îl 
înalță pe cititor de la aparența lumească, la înţelegerea 


măreției lui Dumnezeu. 
David R. Hawkins, M.D., Ph. D. 


INTRODUCERE 


Căutătorul spiritual contemporan este bombardat cu 
informaţii şi activități care consumă timp şi atenție. 
Această colecţie de texte, referitoare la natura egoului, a 
minții şi a conştiinţei înseşi este concepută astfel încât să 
constituie un ghid de buzunar pentru căutătorii serioşi şi 
cei care studiază învăţăturile Dr. David R. Hawkins, uşor 
de purtat şi care ocupă puţin loc pe noptieră. Indiferent 
dacă lucrezi la birou, îți aştepţi rândul la bancă, îți sorbi 
cafeaua în- tr-o cafenea, te plimbi prin pădure sau doar 
stai în pat, cartea Dissoluing the Ego, Realizing the Self 
[Dizolvarea Egoului, realizarea Sinelui| îți oferă o 
posibilitate confortabilă de a contempla adevărul. 

Citatele şi fragmentele menite să inspire contemplarea 
şi reflectia celui aflat pe calea spirituală au fost 
selecționate personal din toate lucrările esențiale ale Dr. 
Hawkins, inclusiv din Power vs. Force; The Eye of the I; I: 
Reality and Subjectivity; Truth vs. Falsehood; 
Transcending the Levels of Consciousness; Discovery of 
the Presence of God; and Reality, Spirituality, and Modern 
Man |Putere versus Forţă, Ochiul Sinelui, Şinele: Realitate 
şi Subiectivitate, Adevăr versus Falsitate, Transcenderea 
Nivelurilor  Congştiinţei, Descoperirea prezenței lui 
Dumnezeu, Realitatea, Spiritualitatea şi Omul Modernj- 
dar şi din alte lucrări publicate şi nepublicate. 

Fragmentele alese au fost extrase direct din sursele 
sus menționate, doar cu unele modificări minore, 
adecvate contextului, au fost actualizate şi clasificate 


pentru a-i fi accesibile cititorului, asigurând o 
întrepătrundere corespunzătoare între capitole. 
Frumusețea acestui format constă în faptul că poţi începe 
să citeşti oriunde te simți mai inspirat sau, pur şi simplu, 
poți deschide cartea la orice pagină, la întâmplare (dacă 
descoperi că vreunul dintre termenii folosiți nu îţi este 
cunoscut, te rog să consulți vocabularul de la sfârşitul 
cărții). 

Conform  explicaţiilor Dr. Hawkins, modul de 
abordare a evoluției spirituale nu presupune că „trebuie 
să ajungi undeva anume”, fiindcă nu există niciun loc 
„unde să ajungi”. În schimb, eşti călăuzit să-ţi transcenzi 
egoul şi să te lepezi de toate iluziile, astfel încât Adevărul 
să iasă la lumină. După cum explică în multe dintre 
prelegerile sale, „soarele străluceşte mereu; nu trebuie 
decât să alungi norii”. 

Învățăturile Dr. Hawkins dau în vileag faptul că 
mintea egotică nu e nimic altceva decât o complicată sală 
a oglinzilor. Cu măiestria sa de învățător spiritual şi 
ezoterist, el ne călăuzeşte în afara distorsiunilor 
perceptuale şi a erorilor, în Lumina Conştiinţei înseşi. 
Învățăturile sale reprezintă un far care luminează 
adevărul, pe care orice aspirant serios pe calea 
spiritualității îl poate urma pentru a atinge niveluri mai 
înalte de conştiinţă. 

Vei descoperi că Dr. Hawkins elucidează iluzia 
dualității (sensul separării dintre „acesta” observându-l 
pe „acela”) şi adevărata natură a Subiectivismului, 
Realității şi Adevărului, cu o precizie nemaiîntâlnită în 


literatura spirituală. El îi oferă căutătorului devotat darul 
clarităţii şi direcţia spirituală, scoțând la iveală esenţa din 
subiectele dificile şi derutante pentru mintea occidentală. 

Învățăturile Dr. Hawkins nu-i sunt destinate 
timidului spiritual; adică celor care sunt interesați mai 
mult de sistemele de credinţă energizante, de confirmarea 
unor păreri şi care aderă orbeşte la doctrina ecleziastică. 
Aceste fragmente au fost alese pentru acela care caută cu 
onestitate o semnificaţie şi un înţeles mai profund şi, în 
cele din urmă, realizarea Sinelui. 

Prin transcenderea iluziei sinelui (micului sine), omul 
îşi descoperă Sinele (superior), Realitatea Absolută, din 
care se naşte conştiinţa, dincolo de cuvinte sau concepte. 
Primul capitol al acestei cărți analizează adevărata natură 
a micului sine: egoul şi mintea. Următoarele capitole sunt 
consacrate transcenderii acelui sine şi cunoaşterii 
Prezenţei non-dualiste a Divinităţii şi atingerii iluminării. 

Precum în cele mai importante scrieri ale Dr. 
Hawkins, multe dintre subiectele şi conceptele prezentate 
în această carte se repetă. Acest lucru este făcut în mod 
intenționat, întrucât, după cum explică el, principiile 
nonlineare se învață mai degrabă prin repetare, decât 
printr-o înțelegere secvențială. Cititul, recititul şi 
contemplarea  înțelesului din spatele cuvintelor 
desăvârşesc procesul de înțelegere. În cele din urmă, 
învățarea devine o parte din cel care caută (o realitate 
subiectivă, experiențială). Apoi, cuvintele devin inutile. 
Fie ca această călătorie să vă conducă la adevărul 
Suprem. 


Fiți binecuvântați, 
Scott Jeffrey 


Partea I - „MICUL SINE” (Egoul/Mintea) 


<Procesul de transcendere la nivelurile cele mai înalte 
ale iluminării este un proces de eliberare, de identificarea 
cu un sine personal. 

Credința într-un „eu” sau „mine”-o unitate centrală de 
procesare care are corp, minte şi emoții proprii - este un 
obstacol în cunoaşterea naturii reale a individului 

Dr. Hawkins explică faptul că sinele (cu „s” mic) - 
combinația dintre ego şi minte - consideră că există un 
agent cauzal principal lăuntric, de exemplu „autorul 
acțiunilor”, „gânditorul” gândurilor şi  „decidentul” 
deciziilor. 

Începem cu studierea naturii egoului şi a minţii - 
conştiinţa unui sine personal- pentru a fi mai Bine pregătiți 
să transcendem această identificare eronată. 


1 - NATURA EGOULUI 


Hawkins descrie egoul ca fiind „autorul imaginar din 
spatele gândului şi al acţiunii”. Acest „mod de gândire 
adânc înrădăcinat”, întărit de consensul social şi de 
repetarea inconştientă, creează simțul iluzoriu al unui 
sine personal. Primul scop al unei munci spirituale este 
transcenderea unității centrale de procesare, care e 
considerată esenţială pentru supraviețuire. Înțelegerea 
naturii egoului dezvăluie mecanismul său ascuns, pentru 
a putea revoca valoarea pe care i-am conferit-o cu 
inocență, prin aceasta permițând evoluţia spirituală. 

Evoluţia conştiinţei este facilitată de o conştientizare 
a naturii evolutive a egoului şi a structurii acestuia. 

Realizarea Sinelui e un proces evolutiv. Evoluţia 
spirituală este accelerată prin înțelegerea adevăratei 
naturi a egoului. Acesta nu e un inamic ce poate fi atacat 
sau învins şi nici un rău ce poate fi înfrânt. El poate fi 
dizolvat printr-o înțelegere plină de compasiune. 

În limbajul spiritual, egoul implică o conotaţie 
negativă, un obstacol în calea realizării Sinelui, din cauza 
construcției sale lineare, dualiste. Pe de altă parte, în 
psihologie, acest termeni înseamnă capacitatea de a. face 
față provocărilor şi de a supraviețui, necesară pentru a te 
descurca efectiv în lume. 

Lumea egoului este ca o sală a oglinzilor, în care el 
rătăceşte pierdut şi-confuz, hăituit de imaginile care se 
succed dintr-o oglindă în altă. Viața omenească se 
caracterizează prin încercări şi greşeli interminabile, în 


timp ce încerci să ieşi din labirint. Câteodată, pentru 
mulți oameni, probabil pentru cei mai mulți dintre ei, 
camera oglinzilor devine o casă a ororilor, în care răul 
devine tot mai puternic. Singura cale de a scăpa din 
rătăcirea ocolitoare este căutarea adevărului spiritual. 

Deoarece egoul e construit din poziționalităţi, el nu 
are posibilitatea de a fi altceva decât ceea ce este. De 
aceea, el devine o sursă inevitabilă de suferință şi 
pierdere fără sfârşit. Înainte de toate, el se teme de viitor 
şi de spectrul morții înseşi, care îi este proprie structurii 
egoului. 

Egoul nu e un duşman care trebuie îngenuncheat, ci, 
mai degrabă, compilaţie de obiceiuri necontrolate de 
percepție. 

Egoul poate fi considerat un ansamblu de obiceiuri 
de gândire adânc înrădăcinate, care sunt rezultatul 
antrenării unor câmpuri energetice invizibile care domină 
conştiinţa umană. Ele devin mai intense prin repetare şi 
prin consensul societății. O şi mai mare intensificare 
provine din limbajul însuşi. Gândirea într-un anumit 
limbaj este o autoprogramare. Folosirea pronumelui Eu 
ca subiect - şi prin urmare, ca temei al tuturor acțiunilor 
implicite - este cea mai serioasă eroare, care creează, în 
mod automat, o dualitate subiect-obiect. 

În realitate, egoul nu există; el este iluzoriu, e alcătuit 
dintr-o compilaţie de păreri subiective, furnizate de 
procesarea mentală şi amplificate de sentimente şi emoții. 
Aceste dorinţe reprezintă ataşamentele pe care Buddha le 
numea robia suferinței. Egoul se dizolvă printr-o 


smerenie totală. El este un ansamblu de procese mentale 
arbitrare, care capătă forță doar din orgoliu şi obişnuinţă. 
Dacă cineva se eliberează de orgoliul părerii personale, 
acesta se dizolvă. Toate părerile ţin de orgoliu. De aceea, 
plăcerea orgoliului este fundamentul  egoului; 
debranşează-l, şi el se va nărui. 

Egoul nu este rău şi nici nu e un duşman, ci doar o 
iluzie de care trebuie să ne eliberăm, pentru ca ceva mult 
mai bun să-i ia locul. 

Egoul este autorul imaginar din spatele gândului şi 
al acțiunii. Se crede cu fermitate că prezenţa lui e 
necesară şi esenţială pentru supravieţuire. Motivul este 
faptul că principala capacitate a egoului e percepţia şi ca 
atare, el este limitat de paradigma aşa-zisei cauzalităţi. 

Egoul se teme de disoluție şi, de aceea, opune 
rezistență renunţării la iluzia unei existenţe separate în- 
tr-un imaginar „aici” şi „acum”. Lui îi e frică de faptul că 
se va dizolva, devenind nimic, şi că, în consecinţă, 
vigilenta conştientă va înceta să existe. Prin analiză, va 
deveni clar faptul că realitatea cuiva nu este de loc un 
„cineva” anume - ci, în schimb, este o Unime intens 
iubitoare, care e considerată şi cunoscută ca fiind mult 
mai apropiată, liniştitoare şi satisfăcătoare decât 
precedentul simţ al „eu”-lui. 

Egoul poate fi numit unitatea centrală de procesare 
şi planificare - punctul central integrator, executiv, 
strategic şi tactic ce orchestrează, gestionează, sortează 
şi remediază. 


Cu cât ne apropiem mai mult de sursa tenacității 
egoului, facem uimitoarea descoperire crucială că suntem 
îndrăgostiți de noi înşine. 

În secret, egoul iubeşte postura de victimă, de care se 
agaţă; el extrage o plăcere distorsionată din această 
postură, iar din durere şi suferință, o justificare 
disperată. 

Un mecanism pe care îl foloseşte egoul, pentru a se 
proteja, este să nege informaţiile dureroase şi să le 
proiecteze asupra lumii şi a altor oameni. 

Egoul este extrem de tenace şi de aceea, el dă 
adeseori impresia că pretinde condiţii excesive înainte de 
a se elibera de o poziționalitate. Deseori, pentru a învăţa, 
el pune sub semnul întrebării chiar şi experienţa de 
secole a milioane de oameni, cum ar fi faptul că pacea e 
mai bună decât războiul sau că iubirea e mai bună decât 
ura. Deşi nivelul critic de integritate (nivelul 200 de pe 
Harta Congştiinţei) este punctul de plecare în evoluția 
spirituală, omul poate observa că, din cauza structurii 
egoului, aceasta poate fi greu de realizat. Forța egoului 
poate fi înfrântă doar de puterea spirituală. 

Egoul are modalități uzuale de a determina percepția. 
În primul rând, înainte de a fi demontate, ele trebuie 
identificate. Omul trebuie să înceteze să se simtă vinovat 
că are un ego. 

Nu natura egoului e importantă, ci problema 
identificării sale cu „mine”, cu „eu” sau „eu însumi”. 
Egoul a fost moştenit ca un „el” şi, de fapt, este un „el 
impersonal. Problema apare fiindcă omul îl 


personalizează şi se identifică cu el. Acest „el” nu este 
unic sau personal şi e relativ similar (cu variaţii karmice) 
la toți oamenii. Ceea ce diferă cu adevărat de la o 
persoană la alta, este măsura în care aceasta e înrobită 
de programele sale. De aceea, gradul de dominare e 
determinat de măsura în care o persoană se identifică cu 
egoul său. În mod firesc, el nu are putere, iar puterea de 
a reduce programele egoului creşte exponențial, pe 
măsură ce omul evoluează din punct de vedere spiritual. 
Acesta este înțelesul real al Hărţii Congştiinţei. Ceea ce 
majoritatea oamenilorcred că este adevărat reprezintă, în 
realitate, părerile lor. 

Într-un context mai larg, putem observa că egoul nu 
este „rău”, dar e, înainte de toate, un animal care îşi 
urmăreşte propriile sale interese. Dacă sinele-animal nu 
este înțeles şi acceptat, influența egoului nu poate fi 
diminuată. 

În mod curios, dominaţia egoului este atenuată prin 
acceptare, familiaritate şi înțelegere plină de compasiune; 
în caz contrar, ea e întărită de  autocritică, 
autocondamnare, frică şi ruşine. 

Tentaţia vine din interior; este, pur şi simplu, dorința 
de a trăi avantajele şi satisfacţiile impulsive ale egoului, 
chiar dacă e vorba doar de o curiozitate sau o lipsă. 

Egoului omenesc îi place să pretindă că răul există 
acolo, în afară, şi îl ademeneşte pe sinele său nefericit şi 
inocent să cadă în mod necugetat în capcana seducţiei. 
Adevăratul seducător este dorința egoului de a obţine fie 


o senzație, o emoție, un avantaj sau prestigiu, fie plăcerea 
de a-i controla pe alții. 

Sursa psihologică a pretinsului rău este, în primul 
rând, infantilismul naiv alinstincteloranimalice primitive 
ale puerilului ego, care tinde să se înfurie dacă 
impulsurile sale sunt blocate de o autoritate exterioară, o 
furie similară cu cea de opoziție sau cu răzvrătirea 
narcisistă ce caracterizează comportamentul 
criminalului, al adolescentului delincvent, pe adepții 
războiului şi pe moralistul puritan; toate sunt la fel. 

Egoul nu este „tu” cel adevărat; el a fost moştenit ca 
parte din ființa care s-a născut om. La bază, el îşi are 
originea în lumea animală, iar evoluția conştiinţei a avut 
loc de-a lungul stadiilor primitive ale evoluţiei omenirii, 
deci se poate spune că încercarea de a atinge starea de 
iluminare este recapitularea istoriei evoluției omenirii. 

Egoul e un set de programe în care rațiunea operează 
printr-o serie de algoritmi complecşi, stratificaţi, în care 
gândul urmează anumiţi arbori de decizie (Arborele de 
decizie: instrument complex pentru vizualizarea şi 
evaluarea alternativelor studiate în procesul selecției 
deciziei), a căror pondere diferă în funcție de experiența 
trecutului, nivelul de îndoctrinare şi forțele sociale; în 
consecinţă, el nu este o condiţie autocreată. Impulsul 
instinctual este legat de programe, punând astfel în 
mişcare procesele psihologice. 

E bine de reţinut întotdeauna faptul că egoul / mintea 
nu trăieşte experiența lumii, ci doar propria sa percepţie 
despre ea. 


Egoul obține o brutală plăcere şi satisfacție din 
suferință, la toate nivelurile lipsite de integritate: 
mândrie, furie, dorință, vinovăție, ruşine şi durere. 
Plăcerea secretă a suferinţei creează dependenţă. Mulţi 
oameni îi consacră acesteia întreaga viaţă şi îi încurajează 
pe ceilalți să facă acelaşi lucru. Pentru a opri acest 
mecanism, trebuie identificat beneficiul plăcerii, care, 
prin propria voinţă, trebuie să-i fie cedat lui Dumnezeu. 
Lipsit de ruşine, egoul ascunde maşinaţiile lui de 
conştiinţa vigilentă, mai ales caracterul ascuns al jocului 
de-a „victima”. 

î: Programele egoului nu mai continuă, dacă ele nu 
mai oferă o plăcere secretă? 

R: Acesta este secretul secretelor. Beneficiul e 
obținerea unei recompense satisfăcătoare într-un mod 
plăcut. Pentru a supraviețui, egoul a învăţat să fie foarte 
abil. El este capabil să recurgă la orice vicleşug pentru a 
se autoamăgi şi a se camufla. Lumea pe care o vedem 
este, în întregime, un spectacol al egourilor colective, care 
joacă pe scena perceptuală a formei şi timpului. 

Satisfacţiile egoului sunt mult mai plăcute şi 
creatoare de dependențe decât menţinerea vieţii omeneşti 
şi, cu atât mai puţin, a demnității. 

Prin devotament față de integritatea interioară, va 
deveni evident faptul că recepţionarea reacțiilor egoului 
este plăcerea care derivă din ele. Există o satisfacție 
lăuntrică, ce reprezintă răsplata autocompătimirii, 
mâniei, furiei, urii, mândriei, vinovăției, fricii ş.a.m.d. 
Această plăcere interioară cât se poate de morbidă 


activează şi propagă toate aceste emoţii. Pentru a 
demonta influența acestora, e necesar doar să vrei să 
renunți la toate aceste plăceri lăuntrice secrete, să le laşi 
în mâna Domnului şi să te îndrepţi spre Dumnezeu 
pentru a găsi bucurie, plăcere şi fericire. 

Pentru a demonta egoul, omul trebuie să-şi dorească 
să renunţe la acest joc al profitului, cu ostentativele-i 
emoții şi frecventele reluări ale informațiilor şi poveştilor, 
pentru a-şi justifica pozițiile. Omul va observa că egoul 
exploatează orice greşeală şi nu are o plăcere mai mare 
decât să se „indigneze pe bună dreptate”. Egoului îi place 
foarte mult această poziționare savuroasă, de care profită 
atât de mult. 

Dependenţa şi supraviețuirea egoului se bazează pe 
plăcerea secretă a negativităţii, care nu poate fi 
abandonată până ce, înainte de toate, nu e recunoscută, 
identificată şi asumată fără ruşine sau vinovăţie. Omul 
trebuie să observe că acesta este modul în care acționează 
egoul - pe care toată lumea îl moşteneşte - şi să 
recunoască faptul că acesta nu e nicidecum personal. 

Pentru ego, abandonarea dinamicii auto- 
recompensăriieste considerată o pierdere. Egoul nu crede 
în Dumnezeu şi, drept urmare, consideră că doar el 
însuşi se poate preocupa de subzistență, supraviețuire şi 
plăcere. Egoul crede în propriul său mecanism, nu în 
Dumnezeu. El nu trebuie blamat pentru acest păcat, 
fiindcă nu are temeiul existențial necesar pentru 
comparaţie. Singura sa şansă de scăpare este credinţa că 
există o cale mai bună. El aude un adevăr spiritual şi 


începe să-l caute, atunci când mintea devine 
deziluzionată de propriile-i raționamente greşite şi 
eşecuri în dobândirea fericirii. În cele din urmă, ea 
realizează că satisfacția ei crâncenă, care provoacă 
suferință, pe care o smulge din durere, este un biet 
substituent al fericirii. 

Pentru ego, câştigurile se află în exterior; pentru 
spirit, ele sunt interioare, pentru că bucuria 
omniprezentă a existenței nu depinde de conţinut sau 
formă. Pentru spirit, o zi însorită sau o zi ploioasă sunt la 
fel. Congştiinţa se bucură mai degrabă de calități decât de 
formă. Ei îi poate plăcea „să fie cu” cineva/ceva, fără să 
trebuiască să-l posede sau controleze. Conştiinţa nu e 
stimulată de țeluri, ci prețuieşte capacitatea de a te simți 
bine în orice împrejurare. 

Rigiditatea şi rezistenţa egoului la corecție se bazează 
pe egocentrism narcisist, mândrie şi vanitate. 

Ego-urile colective ale tuturor națţiilor provoacă 
declinul şi distrugerea lor. 

Egoul este nu doar incapabil să evalueze corect 
situațiile fatale, dar chiar sacrifică de bună voie viața 
pentru a-şi atinge scopurile. De aceea, egoul are un 
potențial mortal, şi mai bine „te-ar vedea mort”, decât să- 
şi recunoască greşelile. 

Egoul ascunde, în timp ce conştiinţa dezvăluie. 
Răspunsul la multe poziționări defectuoase ale egoului 
poate fi inclus în obişnuita omisiune a sănătoasei 
judecăţi a „bunului simț”. 


La nivelurile mai înalte, egoul e considerat o iluzie 
fără niciun fel de realitate înnăscută. 

La rădăcinile sale, egoul e culmea egoismului, 
principiile etice lipsindu-i cu desăvârşire. Egoul e propria 
sa victimă. Printr-o introspecţie riguroasă, se va 
descoperi că egoul este, de fapt, doar „mult zgomot pentru 
nimic”, pentru amuzamentul, distracțiile şi 
supraviețuirea sa. Adevăratul „Tu” este cel învins. 

Egoul se agaţă de emotivitate, care e strâns legată de 
poziționalitățile sale; el pretinde că nu are de ales. „A te 
abandona lui Dumnezeu”, înseamnă a înceta să te bizui 
pe ego pentru alinare şi senzații plăcute şi a descoperi 
bucuria nesfârşită, senină a păcii. 

Introspecţia  lăuntrică înseamnă descoperirea 
esenței, sursa eternă a iluminării minții înseşi. 

Egoul îşi apără propriile limite negând cu trufie, 
devenind astfel propria sa victimă. 

O analiză a evoluției, care foloseşte tehnici de 
cercetare a conştiinţei, relevă faptul că egoul uman în 
sine este, în primul rând, produsul şi urmarea existenţei 
instinctului primar de supraviețuire al evoluției animale. 

În contrast cu aroganţa înnăscută a egoului, 
inteligența reală este o calitate a conştiinţei/conştienţei 
şi ea nu poate fi atacată, fiindcă esenţa ei este nonlineară. 
Cu toate acestea, ea e folosită de către ego în manifestarea 
lui ca minte, care apoi devine şi contribuie la strădania 
de supraviețuire a egoului. Prin urmare, egoul foloseşte 
efectiv mintea drept paravan şi se ascunde în propriile 
constructe. Recunoaşterea acestui lucru explică de ce 


mascarada egoului deghizat în religie şi subminarea 
adevărurilor spirituale au jucat un rol esenţial în 
dominația acestuia asupra marilor culturi, de-a lungul 
unor vaste perioade de timp, care a dus la pieirea a 
milioane de oameni. 

Prezenţa continuă a egoului primitiv în ființa umană 
este cunoscută sub numele de esența narcisistă a 
egocentrismului, care, la nivelurile care calibrează sub 
200 (nivelul critic al integrităţii), indică persistenţa 
primitivismului propriului interes, nepăsarea față de 
dreptatea celorlalți şi percepţia că ceilalți oameni sunt 
mai degrabă duşmani sau rivali decât aliați. Nu există 
nimic mai fatal decât egoul convertit la religie. 

În timp ce egoul/sinele îşi face un merit din 
supraviețuire, adevărata lui sursă este prezența 
Divinităţii ca Sine. Acest lucru se întâmplă numai din 
cauza sinelui, care consideră că egoul e capabil să se 
auto-susțină. El este doar un receptor al energiei vieții, şi 
nu sursa acesteia, după cum se crede. 

Egoul este eroul/eroina principală din filmul lăuntric 
al vieţii fiecărui om. 

Ingeniosul ego îşi exprimă grandoarea lăuntrică 
încercând să înlocuiască Divinitatea, declarând că el 
însuşi este un zeu (sau un Nero sau un Cezar ş.a.m.d.) 
sau pretinzând autoritate divină prin declarația sa, 
conform căreia el este recunoscut de Divinitate şi, în 
consecinţă, autorizat de Ea. 

Atitudinile egoului se caracterizează prin negarea 
responsabilității şi plasarea vinovăţiei „acolo”, în afară, în 


cele din urmă, câştigul egoului este energia prin care 
dăinuie, fiindcă îi lipseşte dorinţa impulsului energiei 
spirituale. Câştigul egoului e înlocuirea Divinităţii cu el 
însuşi; astfel, el îşi menţine suveranitatea şi este convins, 
în credința lui secretă, tăcută, că e însăşi sursa vieții 
omului respectiv - adică, este Dumnezeu. 

Pe cont propriu, egoul nu ar căuta niciodată 
mântuirea... mecanismul mântuirii trece prin conştiinţă, 
care solicită intervenţia Divinităţii. 

Pentru ego, cuvântul „vreau” e interpretat ca „am 
nevoie” şi „trebuie să am”. De aceea, căutarea lui poate 
deveni frenetică, iar toată prudenţa se poate risipi. Drept 
urmare, dorințele se întețesc, generând disperare şi 
cerând sacrificii care includ chiar şi moartea a milioane 
de alți oameni. 

El trebuie să aibă cu orice preţ ceea ce vrea - şi va 
găsi multe scuze pentru a se justifica. El caută să scape 
de rațiune printr-o retorică abilă, susținută prin 
blamarea şi demonizarea altora, deoarece trebuie să 
câştige cu orice preț - fiindcă, de-a lungul milioanelor de 
ani de evoluţie, el chiar ar fi murit dacă dorințele şi 
nevoile nu i-ar fost împlinite. Amintirile egoului datează 
din vremuri străvechi, iar el s-a consolidat în milioane de 
ani. 

Structura egoului este dualistă şi scindează unitatea 
Realităţii în două părţi contrastante şi aparent opuse, 
care sunt, în consecință, produsul şi conținutul 
percepţiei, care e alcătuită din proiecţii. 


Poziționarea egoului se autopropagă, deoarece 
câştigul secret pe care îl caută este emoția însăşi. 

Gonflatului ego îi lipseşte dorința de a proba 
realitatea, dar şi de a-şi ameliora condiţia prin rațiune, 
logică sau înţelepciune. 

Dependenţa de predispoziţiile egoului seamănă cu 
intoxicarea, în care plăcerea derivă din beneficiul 
emoțional al negativității. Astfel, poziționările negativiste 
tind să fie obiceiuri care se  autoperpetuează, 
asemănătoare cu dependențele bazate pe prezumţii şi pe 
ispita recompensei, specifice instinctelor animalice. Prin 
repetare, ele dobândesc, în cele din urmă, dominaţia şi 
controlul, care reprezintă scopul inerent şi prioritar al 
egoului narcisist. 

Nivelurile de calibrare situate sub nivelul 200 (nivelul 
critic al integrităţii) tind să se autopropage, din cauza 
seducătoarei plăceri emoţionale a satisfacerii instinctului 
animal al egoului. 

Egoul e orientat către obiceiuri şi conținutul linear al 
câmpului vizual. Efectul său asupra vederii înseşi este 
exclusiv şi limitat, în scopul de a se concentra în primul 
rând asupra lucrurilor aflate în imediata apropiere 
(pentru a înlesni manipularea). Spiritul este orientat către 
context şi întreg, fiind astfel incluziv şi concentrat pe 
aspectul infinit al lucrurilor. Câmpul său e mai degrabă 
difuz decât localizat. 

În viaţa obişnuită, egoul/mintea merge de la 
„neterminat” la „terminat”, iar apoi de la „incomplet” la 
„complet”. Spre deosebire de acesta, calea spirituală este 


o direcţie şi o modalitate care merg de la complet la total, 
ca stări evoluționiste de manifestare. Poziţionările egoului 
sunt interactive şi reprezintă, de obicei, o combinaţie de 
elemente. De exemplu, pentru a disipa furia, ar putea fi 
necesară consimțirea abandonării trufiei care stă la baza 
acelei furii, care depinde, apoi, de renunţarea la o dorinţă. 
Ceea ce înseamnă abandonarea fricii care a energizat 
dorința respectivă - care, la rândul ei, e legată de 
detaşarea de o pierdere imaginară ş.a.m.d. 

Prin urmare, motivațiile sunt intercorelate şi reciproc 
interactive, iar renunțarea efectivă la acestea conduce 
către nivelurile următoare, care se compun din dualități. 
Astfel, nivelurile mai profunde tind să scoată la suprafaţă 
credința omului în Dumnezeu, aşteptările spirituale 
programate şi sistemele de credință. De aceea, munca 
spirituală este o chestiune ce ţine de o cercetare 
amănunțită, care transcende conceptele mentale, cum ar 
fi cele despre cauză şi efect. 

Supravieţuirea egoului se bazează pe anularea 
adevărului, deoarece el este dependent de supunerea sa 
față de falsitate. În primul rând, adevărul spiritual 
contestă probabilitatea ca egoul să fie stăpânul absolut. 
Egoului îi place să aibă dreptate (de exemplu, în politică). 
Un scop primordial al egoului este să aibă întotdeauna 
dreptate. De aceea, aceasta e esența recompensei justeții. 
Poţi să ai dreptate fără să fii onest şi poți să fii onest fără 
să ai dreptate. 

Egoul se concentrează asupra unui singur punct, al 
experimentatorului, care e programat să caute plăcere şi 


supravieţuieşte prin atingerea scopului urmărit. El 
priveşte fericirea ca pe ceva ce poate fi obținut, posedat şi 
integrat. Prin urmare, experimentatorul este programat 
să „obţină”. Funcţia experimentatorului e să obţină 
plăcere, pe care să o stăpânească. El nu este preocupat 
de suflet, până când nu e forțat să ia calea spiritualității. 
De atunci încolo, scopurile lui se schimbă, iar el 
descoperă că sursa plăcerii se află în totalitate în interior. 
Atunci când descoperă că sursa plăcerii neîntrerupte este 
Sinele (şi nu micul sine), rezultatul e independenţa față 
de lume. Beneficiul dorințelor egoului ţine de domeniul 
linear. Adevărata fericire izvorăşte din domeniul 
nonlinear. Prin renunțarea la dependența 
experimentatorului de plăcere şi fericire, omul descoperă 
că sursa fericirii este propria sa existență, iar realizarea 
Sinelui e fericirea însăşi. 

E de remarcat faptul că ipostaza de experimentator a 
egoului este influenţată, în mod constant, de dobândirea 
unui câştig de pe urma fenomenelor la care este martor - 
chiar dacă acest lucru îi confirmă doar propria-i realitate 
a existenței acelui „tu” al permanent trufaşului „eu” 
personal. 

Egoul refuză să accepte că desfăşurarea fenomenelor 
care se succed este autonomă şi impersonală. El e 
înclinat să se implice, pentru a impune o emoție, care, 
drept urmare, este întotdeauna expresia unui punct de 
vedere sau a unei poziționalități a egoului, cum ar fi o 
părere sau cel puţin o decizie de a se declara pe el însuşi 
ca fiind absolut esențial pentru identitatea şi simțul 


realității persoanei respective. Încetarea identificării 
experimentatorului cu realitatea reprezintă o tranziție 
majoră de la conţinutul dualismului, la contextul non- 
dualismului şi, în consecinţă, de la sine la Sine. 

Egoul nu este realitatea concretă sau sursa vieții ori 
a existenței, fiind astfel vulnerabil la disoluţie. El este 
foarte important, dar nu e stăpânul absolut. El domină 
numai până când natura lui iluzorie e recunoscută. 

De fapt, corpul în sine nu este perceput, doar 
senzațiile corpului fiind simţite. De aceea, conştientizarea 
corpului e doar un amestec de senzații, prin care zona 
somatică a creierului înregistrează stimulul şi, prin 
funcţia neuronală, reproduce imaginea corpului. 

Ataşamentul față de corp este ataşarea de senzație şi 
de suprapunerea noțiunii de „al meu”; prin urmare, ceea 
ce e „al meu” şi este controlat de „mine” trebuie să 
reprezinte „ceea ce sunt eu”. Identificarea cu corpul este 
consecința poziționalităţilor egoului. Pentru detaşarea de 
identificarea sinelui cu corpul, e suficient să priveşti 
corpul mai degrabă ca pe un „el”, decât ca pe un „eu”. 

Simţul a ceea ce suntem este, în primul rând, o 
identificare cu corpul, cu personalitatea şi cu procesarea 
sa mentală, împreună cu investiția emoţională aferentă. 
Oricine îşi poate imagina mental cât de mult se poate 
detaşa de corp şi de senzațiile acestuia, continuând să-şi 
păstreze simțul de „eu”. Devine evident faptul că „eul” 
observat are un corp, dar nu este un corp. 

Esența narcisistă a egoului e asociată cu pretenţia de 
a avea dreptate, în măsura în care a avea dreptate 


înseamnă să accepţi cu înțelepciune sau să respingi 
validitatea unei anumite situații. Prin smerenie, 
căutătorul serios descoperă că mintea singură, cu toată 
educaţia ei, e incapabilă să rezolve dilema privind modul 
de stabilire şi validare a adevărului, care ar impune 
confirmarea unor criterii demonstrabile atât prin 
experiența subiectivă, cât şi prin cea obiectivă. 

Există un câştig şi o satisfacție ascunsă în poziţia de 
victimă, martir sau învins. 

După cum a descoperit Freud, din vinovăţie, natura 
animalică a omului devine reprimată şi este proiectată 
apoi asupra altora sau asupra unei zeități care, 
prezumptiv, are aceleaşi defecte de caracter ca omul. 
Dintr-o perspectivă istorică, omul se teme, în mod 
paradoxal, de propriile sale proiecţii şi confundă 
Divinitatea cu partea întunecată, reprimată a propriei 
sale naturi. Egoul nu se dizolvă prin învinuire sau ură de 
sine, care sunt expresii ale egoului, ci printr-o acceptare 
şi o compasiune non moralizatoare, care apar din 
înțelegerea naturii şi a originii sale intrinsece. 

E bine să ne amintim faptul că psihicul uman este ca 
un hardware al unui computer, care acceptă cu inocenţă 
orice soft cu care a fost programat. Socrate este cel care 
a afirmat că: „orice greşeală e involuntară, pentru că omul 
alege întotdeauna ceea ce crede că este spre binele lu”. 
Omul greşeşte, pur şi simplu, în ceea ce priveşte sursa 
reală a binelui şi a fericirii, motiv din care alege, în mod 
eronat, aparenţe (iluzii) în locul adevărului. În loc să 
blamezi egoul, încurajând astfel vinovăția, ruşinea şi ura 


de sine, e mult mai productiv să accepţi egoul pentru ceea 
ce este el, să-i apreciezi valoarea istorică şi să-l adopţi ca 
pe un animal de companie nevinovat. 

Putem accepta faptul că egoul este, „desigur”, dornic 
de câştig, avantaj, lăcomie şi altele de acelaşi fel. Prin 
simpla recunoaştere a felului de a fi al egoului, natura sa 
poate fi acceptată şi apoi transcensă. Egoul face doar ceea 
ce a fost învățat să facă de-a lungul mileniilor şi el încă 
mai crede că supraviețuirea lui depinde de respectarea 
strictă şi aplicarea programelor sale. Datorită evoluției, 
aceste programe au devenit acum opusul intențiilor 
persoanei morale a zilelor noastre sau ale căutătorului 
spiritual serios. 

În abordarea egoului, e bine să ne amintim că el se 
hrăneşte din şi este atras de energia negativităţii durerii, 
a suferinţei, urii şi vinovăţiei, de care se ataşează (devine 
dependent). Pe ascuns, el se hrăneşte din „seva” pe care 
o obţine din starea de martir sau de victimă; şi îi place 
ura, răzbunarea şi să aibă „dreptate”. Nivelul de 
conştiinţă al egoului se bazează pe folosirea atributelor 
forței, indiferent dacă acestea sunt de natură emoţională, 
intelectuală sau fizică. Drept urmare, anihilarea egoului 
nu se realizează prin folosirea corecției moralizatoare sau 
emoționale, ci prin folosirea puterii adevărului însuşi. 

Fundamentul inițial al persistenţei negativităţii este 
câştigul ascuns pe care îl obţine egoul din negati- vitate 

„seva”). Acest beneficiu ascuns pe care egoul îl primeşte 
din negativitate e singura lui sursă de energie; de aceea, 


el vede iertarea, dar şi compasiunea, ca pe nişte 
„duşmani”. 

Sinele se identifică nu doar cu mintea, ci şi cu 
conținutul ei, care devine amintirea „mea”, starea „mea” 
de spirit, gândurile „mele”, emoţiile „mele”, averea „mea”, 
succesul „meu”, eşecul „meu”, aşteptările „mele”, 
sentimentele „mele” ş.a.m.d. Identificarea presupune 
posesiunea şi paternitatea; de aceea, egoul se vede şi se 
crede pe el însuşi ca fiind un factor cauzal individual, 
separat, şi sursa implicită a propriei sale existențe. 

Construcției de bază a egoului uman îi este proprie o 
inocenţă înnăscută, care îl determină să creadă doar în 
realismul sau adevărul propriilor sale programe şi să nu 
fie conştient de faptul că îi lipseşte capacitatea intrinsecă 
de autocorecție. Cauza lipsei inerente a capacității de 
control a egoului este faptul că informațiile sale sunt 
limitate doar la sistemele interne de procesare. 
Mecanismului interior al egoului îi lipseşte orice sursă 
externă, independentă de referință pentru verificare. 

Prin compasiune, omul realizează faptul că structura 
egoului e astfel construită, încât nu poate şti ce se află 
dincolo de el. 

Nu există un orar sau o rută prestabilită pentru calea 
către Dumnezeu. Deşi calea fiecărei persoane e unică, 
teritoriul ce trebuie străbătut este relativ acelaşi pentru 
toți. Munca presupune să depăşeşti şi să transcenzi 
obişnuitele slăbiciuni omeneşti, care sunt inerente 
structurii egoului uman. Omului i-ar plăcea să creadă că 
aceste slăbiciuni sunt personale; însă, egoul însuşi nu 


este personal. El a fost moştenit odată cu statutul de 
fiinţă umană. Detaliile diferă în funcţie de karma 
trecutului. 

Orgoliul egoului (la nivelul mândriei) este infinit şi 
plin de îngâmfare, în măreața lui iluzie că el poate dovedi 
netemeinicia existenţei lui Dumnezeu. Cunoaşterea e 
doar o ipoteză lingvistică, limitată la simboluri lineare, la 
conținutul mărginit al procesării mentale. Realitatea 
obiectivă, efectivă, a egoului este pur şi simplu o supoziție 
subiectivă. 

Prin căutare spirituală, omul descoperă că există 
cineva care a fost ținut în captivitate şi o „victimă” prinsă 
în mrejele vicleniei egoului. 

Toţi marii învățători spirituali au afirmat că 
principalul defect al omului este „ignoranţa”. Cercetarea 
atentă dezvăluie destul de repede că temeiul ascuns al 
acestei ignoranțe se datorează limitelor structurii 
înnăscute a egoului însuşi, ca o consecinţă a evoluției 
conştiinţei aflate încă în curs de desfăşurare. 

La om, a evoluatnu numai capacitatea de procesare 
şi interpretare a informațiilor lineare, dar el a avut acces 
şi la energia nonlineară a conştiinţei/conştienţei, care a 
fost denumită „spirituală”, deoarece sursa de energie era 
nonfizică şi nu putea fi definită prin concepte lineare. lar 
această energie spirituală a evoluat în cadrul dezvoltării 
sale umane, căpătând numele de „spirit uman”. Spiritul 
uman s-a caracterizat prin apariția unui corp energetic 
nonfizic („eteric”), a cărui supraviețuire şi evoluţie erau 
independente de corpul fizic în sine. Prin urmare, spiritul 


e legat de esenţă şi este mai presus de forma lineară şi 
definire. 

După cum se poate observa din dezvoltarea sa 
evoluționistă, credința a fost o necesitate biologicăpentru 
supraviețuire, care a fost construită într-o structură de 
bază a egoului, ca simț al sinelui. Capacitatea de a fi 
conştient de sine şi de a trăi experienţa sinelui era o 
calitate a conştienţei simțirii, inerente regnului animal. 
De aceea, omenirea a trăit prin credință. Egoul şi-a plasat 
cu naivitate credința lui primordială în esența narcisistă 
a egoului însuşi (de exemplu, percepţia şi convingerea), 
care, în consecinţă, şi-a asumat autonomia şi 
suveranitatea ca arbitru al realităţii. În virtutea structurii 
şi originii sale, egoul este orb la propriile-i limitări. 

Subiectivismul absolut al Adevărului revelat exclude 
toate controversele sau îndoielile care provin doar din ego. 
Când egoul se năruie, toată disputa încetează şi e 
înlocuită de linişte. Dubiul este egoul. 

Faptul că mintea nu e capabilă să demonstreze o 
propoziţie, nu înseamnă că aceasta este falsă. 

Aceasta este capcana ateilor, fiindcă mintea nu are 
capacitatea de a discerne adevărul. În egală măsură, ea 
nu poate să dovedească netemeinicia acestuia, pentru că 
atunci ar fi în situația paradoxală de a trebui să 
demonstreze opusul acestuia. Esenţa narcisistă a egoului 
îl face să creadă că el e omnipotent, lipsindu-i, prin 
urmare, smerenia, care este premisa indispensabilă 
pentru a ajunge la Adevărul absolut. 


În mod paradoxal, câştigul provine din interesul 
personal al egoului, din momentul în care acesta începe 
să realizeze că altruismul este foarte avantajos. Când 
învaţă cât de benefic este să renunți la scopurile egoiste, 
egoul devine el însuşi trambulina către căutarea 
spirituală şi posibilităţile de realizare a propriei sale 
transcendente, înțelegând că smerenia înseamnă putere, 
nu slăbiciune, înțelepciune, nu ignoranță. 
Consimțământul de a „ierta şi uita” calibrează la 450 
(rațiune /logică). Consimţământul de a „ierta şi a te 
abandona lui Dumnezeu” calibrează la 540 (iubire 
necondiționată). 


2 - NATURA MINŢII 


Folosită adesea în mod interşanjabil cu „egoul”, 
„Mintea” este unitatea de procesare cu care este 
identificat egoul. În ultimă instanţă, asemenea egoului, 
mintea însăşi e doar un concept. După cum explică Dr. 
Hawkins: „în mod empiric, cineva nu poate decât să 
afirme că gândurile, sentimentele, imaginile şi amintirile 
vin în conştiența sa, într-o succesiune ne- sfârşită”. lar 
această înşiruire nesfârşită reprezintă ceea ce noi am 
ajuns să numim „minte”. Atunci când cineva reuşeşte să 
înțeleagă adevărata natură a minții, el devine mai puțin 
influențat de efectul activităților sale interioare şi mai 
bine poziționat în transcenderea identificării cu mintea. 

Asemenea corpului, mintea nu este sinele real al 
omului - şi, asemenea corpului, ea este esențialmente 
impersonală. Ea are gânduri, dar aceste gânduri nu sunt 
un produs al sinelui. Chiar dacă o persoană nu vrea să 
aibă o minte, el sau ea o are oricum. Nu există nicio 
posibilitate de alegere în această privință; mintea este 
impusă şi îi este băgată pe gât şi celui ce nu a dorit-o. 
Faptul că a avea o minte este o impunere in voluntară 
ajută la înţelegerea adevărului că existenţa ei nu este o 
alegere sau o decizie personală. 

Separarea aparentă e în întregime o construcție a 
gândirii. Ea este esențială pentru a vedea că mintea 
exprimă întotdeauna un punct de vedere. 

Construcţia minţii umane este comparabilă cu cea a 
unui computer, în care creierul este hardware-ul capabil 


să ruleze orice program software cu care e încărcat. Prin 
construcție, hardware-ul nu e capabil să se protejeze de 
informaţii false; de aceea, mintea va crede în orice 
program software cu care a programat-o societatea, 
deoarece, fără a avea vreo vină, ea nu deţine niciun 
dispozitiv de siguranţă sau protecție. 

În virtutea structurii sale înnăscute, mintea umană 
este naivă, oarbă la limitările ei şi uşor de păcălit în 
inocența ei. Toată lumea e victima ignoranței şi a limitării 
egoului uman. 

Mintea umană este incapabilă să discearnă adevărul 
de falsitate. Dacă nu ar fi fost aşa, nu ar fi existat războaie 
în istorie, nici probleme sociale, nici ignoranță sau 
sărăcie. Toată lumea ar fi iluminată, iar nivelul de 
conştiinţă al omenirii nu ar fi rămas la 190 (nivelul 
mândriei, inferior nivelului critic al integrității de 200) pe 
Harta Conştiinţei, secol după secol. 

Din cauza percepţiei dualiste, mintea nu a mai putut 
să deosebească simbolul abstract de realitate. Drumul 
spre greşeală a fost deschis şi era ispititor, iar părerea ei 
a devenit dominantă, întrucât mintea nu are un 
mecanism natural pentru a putea discerne adevărul de 
falsitate. Ca rezultat al procesării mentale dualiste, 
mintea şi-a dezvoltat capacitatea de reprimare şi negare, 
astfel încât să îndepărteze obstacolele din calea atingerii 
scopurilor sale. Mintea a descoperit că putea nega 
proprietatea asupra unei părți nedorite dintr-o pereche de 
aspecte contradictorii, pe care să o proiecteze asupra 
lumii. Aşa a luat naştere nu doar politica, ci şi 


binecunoscutul mecanism al divizării, reprimării, negării 
şi proiecției. Această capacitate s-a dovedit a fi un 
mecanism fatal în sine, chiar şi atunci când genera 
rezultate groaznice, egoul continuând, în mod neabătut, 
să facă aceleaşi greşeli. Milioane de oameni mor în fiecare 
generație a istoriei şi acest lucru continuă şi în lumea 
zilelor noastre. 

Cu excepţia unor minore chestiuni personale, mintea 
nu a fost construită astfel încât să înveţe rapid din 
greşelile ei. 

Omul nu e „silit” să se simtă indignat de o amintire 
negativă şi nici să accepte un gând terifiant despre viitor. 
Acestea sunt simple opţiuni. Mintea este asemenea unui 
televizor care îşi rulează diversele canale, iar pentru a 
putea alege un anumit program, omul ne- fiind obligat să 
urmeze nicio tentaţie aparte a gândului. El poate fi tentat 
să-i pară rău pentru cineva sau să se simtă furios sau 
îngrijorat. Atracția secretă a tuturor acestor opțiuni e* 
faptul că ele oferă un câştig ascuns sau o satisfacție 
secretă, care reprezintă sursa de atracţie a gândurilor 
minții. 

Un lucru este evident: mintea e totalmente 
nestatornică. Realmente, nu se poate conta pe ea. Ea nu 
poate fi consecventă, iar eficienţa ei este sporadică, dar şi 
aleatorie. Ea va uita să ia cheile de la birou, va uita 
numere de telefon şi adrese şi va fi o sursă de frustrare şi 
enervare. Mintea e contaminată de emoţii, sentimente, 
prejudecăţi, lacune, negări, proiecţii, paranoia, fobii, frici, 
regrete, vinovăţii, nelinişti şi griji; împreună cu teribilele 


spectre ale sărăciei, bătrâneții, bolii, morții, eşecului, 
respingerii, pierderii şi dezastrului. 

Pe deasupra celor mai sus menţionate, mintea a mai 
şi fost programată, în mod greşit, de o propagandă 
continuă, de sloganuri politice, religioase şi doctrine 
sociale, precum şi de continua denaturare a faptelor, fără 
a mai pune la socoteală falsificarea, erorile, aprecierile 
greşite şi dezinformările. Mai întâi de toate, principalul 
defect al minţii este nu doar conţinutul ei, care e adeseori 
irelevant sau eronat, ci şi faptul că ea nu are posibilitatea 
de a deosebi adevărul de falsitate. Mintea este, mai 
degrabă, o tablă de joc. 

Smerenia are o valoare mult mai mare decât toată 
acumularea faptică. În afară de cazul în care omula trăit 
pe deplin şi în totalitate experiența prezenţei lui 
Dumnezeu în întreaga-l Măreţie uluitoare, e bine să 
presupunem că omul nu ştie nimic cu adevărat şi că toată 
aşa zisa cunoaştere pe care a acumulat-o este, în 
realitate, incertă. Orice resort lăuntric care pretinde că 
„eu ştiu” dă dovadă de falsitate, prin acea simplă 
afirmație - fiindcă altfel, el nu ar emite o asemenea 
pretenție. 

Gândirea derivă din lipsă; scopul ei este câştigul, în 
plenitudine nu lipseşte nimic. Totul e desăvârşit, total şi 
întreg. Nu există nimic la care să te gândeşti, nici vreun 
motiv ca să gândeşti. Nu se naşte nicio întrebare şi nu 
trebuie căutat niciun răspuns. Desăvârşirea este 
completă, pe deplin satisfăcătoare, fără nicio 
incompletitudine de procesat. 


Convingerile reprezintă factorul hotărâtor al 
experienţei pe care o trăieşte omul. Nu există „cauze” 
exterioare. Omul descoperă beneficiile ascunse care pot fi 
obținute din ascunsele proiecţii inconştiente. Programele 
ascunse pot fi descoperite, pur şi simplu, prin scrierea 
unei liste lungi de doleanţe şi suferinţe, pe care apoi le 
transformi pur şi simplu în opusul lor. 

Gândurile apar de capul lor, nu fiindcă au fost 
cauzate de ceva sau de cineva anume. 

Din punct de vedere operaţional, mintea este 
dualistă; de aceea, ea inițiază o procesare mentală care 
se bazează pe poziționalități arbitrare, ipotetice, care nu 
au veridicitate în sine. Astfel, prin modul în care e 
construită, mintea are defectul fundamental, după cum 
afirma Descartes (Filozof şi om de ştiinţă francez, care a 
dezvoltat teoria cunoscută sub numele de filozofie 
mecanicistă. El a împărțit realitatea în res cognitas 
(conştiinţa, mintea) şi res extensa (materia, 
expansiunea)), de a nu putea deosebi res cogitans de res 
extensa (adică, activitatea mentală legată de impresia 
aparentă despre lume versus lumea aşa cum e ea în 
realitate). Drept urmare, mintea confundă propriile sale 
proiecţii şi crede, în mod greşit, că ele au o existență 
exterioară independentă, cu toate că, în realitate, nu 
există o asemenea situație. 

Mintea descifrează fenomenele în 1/ 10.000 dintr-o 
secundă; de aceea, mintea seamănă cu un monitor play- 
back, al unui casetofon. Atunci când această conexiune 


dintre evenimente şi trăirea experienţei dispare, diferența 
este impresionantă. 

Mintea acţionează ca un procesor de date, în mod 
simultan, atât în interior, cât şi în exterior. Ea clasifică, 
sortează, stabileşte priorități, contextualizează şi 
interpretează simultan, în timp ce apelează la băncile de 
memorie, centrii emoționali, la reacțiile condiționate şi 
legăturile dintre ele. Toate cele de mai sus sunt aranjate 
în funcție de context, de instinctele 
emoționale/animalice, care sunt sortate, respinse, 
acceptate sau modificate. 

Mai mult, această complexitate profundă depinde, în 
mod simultan, de opțiuni, predilecții şi dorințe. Opțiunile 
şi predilecțiile sunt legate de semnificație şi valoare, per 
ansamblu, şi se află sub influența şi dominația unui 
câmp de conştiinţă atotcuprinzător, general, care are 
niveluri de putere concordante şi variabile 
corespunzătoare nivelului de conştiinţă, care e, de 
asemenea, influențat de predispoziţiile karmice. În mod 
simultan, mintea evaluează niveluri de adevăr relativ, 
credibilitatea informațiilor, precum şi oportunitatea şi 
probabilitatea acțiunii, în cadrul limitelor 
comportamentale sociale, care sunt şi ele stratificate în 
mod similar şi care includ principii morale, etice, sociale 
şi religioase. 

Mintea este ca o complexă unitate de procesare 
infinită a informațiilor atât din interior, cât şi din exterior. 

Mintea crede cu naivitate că ea este adevăratul „eu” 
aflat în căutarea adevărului, fiindcă ea consideră că 


egoul/sinele său este esenţial şi e singurul autor al 
intenției, dar şi al acţiunii, fiind, drept urmare, arbitrul 
realității. 

Omul se identifică cu corpul său, deoarece mintea lui 
este cea care îi simte corpul. 

Punctul final al cercetării intelectuale ajunge la 
concluzia evidentă că mintea şi intelectul sunt, fiecare în 
parte şi în mod inerent, imperfecte şi, ca atare, sunt 
incapabile să ajungă la adevărul absolut. 

Î: Ce anume face mintea să fie atât de tenace? 

R: întregul conţinut al minţii constă în ataşa- mente, 
iar de bază sunt ataşamentele de sine şi cramponarea de 
ceea ce se crede a fi sursa atât a supraviețuirii, cât şi a 
fericirii. Mai este şi identificarea. În realitate, sursa 
fericirii e Sinele - şi nu sinele (egoul). 

Gândirea este un dispozitiv de procesare cu o imensă 
valoare pragmatică; ea presupune că ştie datele, dar, de 
fapt, ea nu are capacitatea înnăscută de a şti. 
Convingerea ei fabrică un „ştiutor” lăuntric imaginar, 
care devine „eu”-l. Mai mult decât atât, ea fabrică un 
„executant” imaginar al faptelor, un actor al pieselor, un 
gânditor imaginar al gândurilor. 

De fapt, fiecare gând se naşte din neant sau din 
câmpul întunecat al minții tăcute şi nu e cauzat, aşa cum 
se presupune, de un gând anterior. 

Cercetarea conştiinţei confirmă faptul că aproximativ 
99 la sută din „minte” este liniştită şi doar 1 la sută 
procesează imagini. În realitate, sinele observator este 
hipnotizat de acel 1 la sută din activitatea minţii şi se 


identifică cu el ca fiind „eu” - neluând în seamă acel 99 la 
sută din câmp, fiindcă acesta e invizibil şi lipsit de formă. 

Odată ce gândurile sau sentimentele sunt etichetate 
ca fiind „ale mele”, în mod magic, ele devin pline de o 
prezumptivă omniscienţă şi de o pretinsă validitate 
suverană. 

Gândurile, ideile şi conceptele au o valoare 
pragmatică şi utilă în deşertăciunea lumească; însă, 
odată cu renunţarea la realitatea mundană, ele devin un 
exces de bagaj şi îşi pierd valoarea. 

Prin autoanaliză şi concentrare lăuntrică, omul poate 
descoperi că toate stările sale de conştiinţă sunt 
rezultatul validării unei opţiuni. Ele nu sunt nicidecum 
convingeri imuabile, determinate de factori 
necontrolabili. Acest lucru poate fi descoperit prin analiza 
modului în care funcţionează mintea. 

Principalul defect este - şi a fost dintotdeauna - faptul 
că modul în care e construită mintea umană o face 
incapabilă, prin natura ei, să poată deosebi adevărul de 
falsitate. Acest defect, cel mai crucial dintre toate 
defectele moştenite, stă la baza întregii suferinţe şi 
nenorociri ale omenirii. 

Egoul/mintea presupune şi are convingerea că 
percepțiile şi interpretările sale asupra experienţelor de 
viață sunt „reale” şi, în consecinţă, „adevărate”. De 
asemenea, prin proiecţie, el crede că şi alți oameni văd şi 
simt în acelaşi fel, iar dacă nu fac acest lucru, ei greşesc, 
deci sunt incorecți. Astfel, percepţia îi întăreşte puterea 
prin concretizare şi supraestimare. 


Tendinţa dualistă a minții împiedică realizarea Unicei 
Realităţi sau manifestarea realizării Sinelui, deoarece 
sistemul dualist de credință, aşa cum este el reprezentat 
în limbaj, presupune un „acesta” care cauzează un 
„acela”. Astfel, de asemenea, în mod simultan şi automat, 
ea vede sinele ca fiind un executant separat (şi evaluat în 
mod moralizator) al acțiunilor. Acest sistem dualist al 
procesării mentale întăreşte poziționalităţile egoului, 
care, în schimb, creează „iluzia contrariilor” în modul de 
a percepe, care constituie o barieră în calea iluminării. 

Deşi minții umane îi place, „desigur”, să creadă că îi 
este devotată adevărului, în realitate, ceea ce caută ea 
este confirmarea a ceea ce crede deja. Egoul e îngâmfat 
din naştere şi nu primeşte cu bucurie descoperirea 
faptului că multe dintre credinţele sale sunt doar nişte 
iluzii de percepţie. 

Mintea umană crede că trăsătura comună a unui 
sistem de credinţe este evidența adevărului şi, desigur, 
istoria e plină de exemple evidente, care atestă contrariul 
(de exemplu, vezi Extraordinary Popular Delusions and the 
Madness of Crowds |Extraordinara iluzie colectivă şi 
nebunia mulțimii], de Charles Mackay). 

Exact aşa cum „eul” fizic înregistrează imagini şi 
obiecte asemenea unui aparat de filmat, mintea este „eul” 
sinelui care perpetuează iluzia unei identități individuale 
unice, separate, care capătă rolul de creator al gândului, 
intenţiei, dorinței ş.a.m.d. Prin renunțarea la această 
iluzie narcisistă, devine evident faptul că toate aspectele 


presupusei vieți personale sunt de fapt evenimente 
autonome şi spontane. 

Toate emoţiile negative persistă din cauza câştigului 
ascuns. Atunci când această „sevă a egoului” descreşte, 
gândurile tind să se împuțţineze, iar apoi dispar. Mintea 
tinde să „se golească”, fapt care atenuează teama de 
plictiseală. Prin observare, devine clar faptul că mintea e 
ocupată cu anticiparea viitorului (frică); cu cramponarea 
de trecut (regret, ură, vinovăţie), sau savurarea 
trecutului, pentru a extrage plăcere prin intermediul 
retrăirii acestuia. Astfel, mintea se amuză „făcând” ceva. 

Deoarece conştiinţa nu are formă şi este lipsită de 
conținut, ea poate recunoaşte forma. Gândurile sunt 
perceptibile doar dacă se mişcă într-un câmp lipsit de 
gânduri. De aceea, fundalul minţii este liniştea câmpului 
conştiinţei înseşi. În schimb, conştiinţa, care e un câmp 
de energie potenţială, este detectabilă, fiindcă ea e 
iluminată de lumina conştienţei - care este Şinele. 

Mintea nu are decât informaţii şi închipuiri despre 
orice; de fapt, ea nu poate să „ştie”, fiindcă a şti înseamnă 
a fi ceea ce este ştiut. Orice altceva e doar speculație şi 
presupunere. Atunci când transcenzi mintea, nu mai 
rămâne nimic de aflat. Desăvârşirii nu îi lipseşte nimic, 
iar acea plenitudine îşi este evidentă ei înseşi, în 
Totalitatea ei. 

Deşi sinelui personal îi place să creadă că gândurile 
care îi trec prin minte sunt „gândurile mele”, ele sunt de 
fapt doar „gândurile” care predomină la un nivel dat de 
conştiinţă. 


Gândurile se gândesc singure; ele nu au deloc nevoie 
de tine, exact la fel cum corpul îşi vede de treaba lui de 
unul singur. 

Realitatea minţii este o ficțiune. Odată cu înţelegerea 
acestui lucru, mintea îşi pierde dominaţia ca arbitru al 
realității. Prin ochii egoului, viața seamănă cu un 
caleidoscop al schimbătoarelor atracții şi respingeri, frici 
şi plăceri trecătoare ale conştiinţei. 

Dacă observi ce face mintea ta cu adevărat, vei vedea 
că ea încearcă întotdeauna să o „ia înaintea” următorului 
moment. Ceea ce percepe omul (el nu percepe niciodată 
realitatea) în momentul următor (cca. 1/10.000 dintr-o 
secundă) este interpretarea realității de către ego. E un 
monitor asemănător unui sistem audio. Aşadar, exact ca 
şi cum ai înregistra un program, monitorul îl livrează 
auzului. Tu auzi ceea ce tocmai a fost înregistrat cu o 
clipă în urmă. Dar nu auzi sursa programului respectiv; 
tu asculți ceea ce tocmai a fost înregistrat. 

Majoritatea oamenilor percep redarea înregistrării 
interpretării evenimentelor de către ego. Ei nu trăiesc 
evenimentele aşa cum sunt ele în realitate; ei trăiesc 
experienţele conform interpretării egoului. 

Mentalizarea este de origine egocentrică, iar funcția 
ei de bază este interpretarea. În afară de cazul în care e 
solicitat, gândul este  deşertăciune: o procesiune 
nesfârşită de păreri, raționamente, prelucrări, evaluări şi 
judecăţi subtile, prin care li se dă valoare sau importanţă 
gândurilor, prin presupusa lor semnificație, fiindcă ele 


sunt „ale mele”. Egoul este îndrăgostit de povestea vieții 
lui şi de personajul principal al acesteia. 

Faptul că mintea umană nu e capabilă să 
deosebească fără ajutor adevărul de falsitate, din cauza 
structurii şi a construcției sale înnăscute, este o 
descoperire aproape la fel de uluitoare precum cea a lui 
Copernic, care a generat un şoc cultural, în secolul al 16- 
lea. Deoarece acest fapt, de unul singur, e atât de 
provocator pentru mintea obişnuită, probabil că el nu va 
fi întâmpinat sau primit cu căldură de către cei care 
profită de pe urma sofisticăriei şi a iluziilor acesteia. 


Partea a II-a - TRANSCENDEREA SINELUI 


După cum explică Dr. Hawkins, atunci când sinele 
(egoul/ mintea) este transcens, adevărul iese Ca lumină cu 
fermitate. (Există diverse căi de aflare a Adevărului şi de 
realizare a Sinelui - inclusiv căile minții, rugăciunile, 
meditaţia şi contemplarea. (Fiecare cale scoate în evidență 
o abordare sau un stil diferit, pentru a ajunge la acelaşi 
rezultat. Acest capitol vorbeşte despre diversele căi 
reliefate de Dr. Hawkins, pentru realizarea Sinelui. 


3 - CALEA MINŢII 


„Calea minţii”, care mai e numită şi „calea nonmințţii” 
este căutarea Adevărului prin cunoaştere - printr-o 
analiză aprofundată a naturii iluzorii a egoului şi a minții, 
precum şi a diverselor lor programe. Atunci, iluminarea 
apare printr-o abandonare a acestor programe false, prin 
care omul trăieşte experienţa unei înțelegeri a ceea ce este 
el. În aceste studii, Dr. Hawkins îi oferă aspirantului 
spiritual o direcţie clară, pentru a ieşi „din sala oglinzilor” 
egoului. 

Simplul proces de cercetare a minții începe deja să 
diminueze autoritatea egoului. Simţul de sine începe să- 
şi schimbe poziţia, iar senzația unui „eu” lăuntric al 
omului începe să avanseze prin nivelurile conştiinţei. 

În realitate, sinele-ego nu trebuie deloc să moară: 
viața nu se sfârşeşte; existența nu încetează; şi niciun 
destin tragic, oribil, nu aşteaptă să pună capăt vieții. 


Precum egoul însuşi, întreaga poveste este o iluzie. Omul 
nu trebuie să distrugă egoul şi nici măcar să lucreze 
asupra lui. Singura sarcină pe care o are de îndeplinit e 
să se elibereze de identificarea cu egoul, ca fiind sinele 
său adevărat! 

Prin această renunțare la identificare, sinele 
continuă de fapt să meargă, să vorbească, să mănânce şi 
să râdă, singura diferenţă fiind faptul că, asemenea 
corpului, el devine „acela”, în loc de „eu” sau „acesta”. 

Apoi, tot ceea ce trebuie este să se elibereze de 
credinţa că el posedă sinele şi e autorul sinelui, de iluzia 
că el a inventat acest sine şi să vadă că, pur şi simplu, a 
greşit. Este evident faptul că aceasta e o greşeală foarte 
firească, pe care o facem cu toţii; însă doar puțini dintre 
noi descoperă greşeala şi sunt dispuşi să o corecteze. 

Egoul nu poate fi înfrânt prin acuze, ură şi vinovăţie. 
Mai degrabă, omul îl scoate din circuit observându-l în 
mod obiectiv aşa cum este el, adică un vestigiu rezidual 
al originilor evoluționiste ale omului. 

În realitate, omul nu e deloc condus de minte. Ceea 
ce relevă mintea este un şir limitat de opţiuni deghizate 
în amintiri, fantezii, frici, idei ş.a.m.d. Pentru a te elibera 
de dominația minţii, trebuie doar să realizezi că etalarea 
subiectelor sale este, pur şi simplu, ca un bufet cu 
autoservire, a cărui selecţie întâmplătoare străbate 
ecranul minţii. 

Se poate ajunge la smerenie desăvârşită numai prin 
limitarea gândurilor şi emoțiilor la validitatea lor ce poate 
fi verificată. Ceea ce înseamnă acceptarea eliberării de 


toate presupunerile gândirii. Prin stăruinţă îndârjită, 
orgoliile dispar ca adevăruri şi sunt privite acum drept 
sursă a greşelilor. Printr-o straşnică prăbuşire finală a 
egoului, omul înțelege că mintea nu „ştie” de fapt nimic 
cu adevărat. Neştiind nimic, ea ştie doar „despre”, şi nu 
poate şti cu adevărat, fiindcă a şti cu adevărat înseamnă 
să fii ceea ce este ştiut (de exemplu, a şti despre China 
nu te face chinez). 

A limita mintea la ceea ce e cunoscut în mod 
demonstrabil înseamnă a-i reduce dimensiunea şi 
influența, astfel încât să devină slujitorul omului, nu 
stăpânul său. Devine evident faptul că, în realitate, 
mintea face negoț cu presupuneri, aparențe, evenimente 
percepute, concluzii nedemonstrabile şi activități mentale 
care sunt confundate cu realitatea. De fapt, o realitate ca 
cea creată de minte nu există. 

La o analiză atentă, omul descoperă că toate părerile 
sunt lipsite de valoare. Toate sunt deşertăciuni şi nu au 
nicio importanţă sau vreun merit în sine. Mintea fiecărui 
om este încărcată cu păreri interminabile, iar când sunt 
analizate pentru ceea ce sunt, acestea nu reprezintă 
decât o activitate mentală. Cu toate acestea, de mai mare 
importanţă e faptul că părerile provin din poziționalități, 
pe care le consolidează, iar aceste poziționalităţi creează 
suferința continuă. 

La baza continuității şi a capacităţii de a domina a 
egoului stă pretenţia sa de a fi autorul întregii experienţe 
subiective. Expresia „eu aşa am gândit” vine extrem de 
rapid ca replică ce argumentează presupusa cauză a 


tuturor aspectelor vieții cuiva. Acest lucru e greu de 
observat, exceptând concentrarea intensă a atenţiei, în 
timpul meditaţiei, asupra originii fluxului gândirii. 

Intervalul de timp dintre percepţia interioară a 
evenimentului şi pretenția de autor a egoului este de cca. 
1/10.000 dintr-o secundă. Odată ce această breşă e 
descoperită, egoul îşi pierde influenţa. Devine evident 
faptul că omul este martorul fenomenelor, nu cauza sau 
executantul acestora. Atunci, sinele este identificat drept 
cel care este mai curând observat, decât martor sau cel 
care trăieşte experienţa... În concluzie, se poate spune că 
egoul este o compilație de poziționalităţi, ținute la un loc 
de trufie şi frică. El e nimicit prin smerenie totală, care 
subminează dezvoltarea lui. 

Pentru a demonta influența conținutului minţii, e 
necesar să elimini iluzia că gândurile sunt personale; că 
ele sunt valoroase; sau că ele îi aparțin cuiva sau provin 
din propriul sine. 

Gândul „Eu ştiu” stăvileşte conştientizarea esenţială 
a veritabilului „eu sunt”. Cuvântul ştiu este dualist şi 
presupune o dihotomie între un subiect separat - 
„cunoscătorul”, cel care ştie - şi ceva exterior, care trebuie 
ştiut. 

Realitatea devine evidentă în sine, atunci când sunt 
eliminate barierele din calea percepției, a activității 
mentale, inclusiv a tuturor sistemelor de credinţă. 

Nu e cu adevărat necesar să supui egoul, ci doar să 
încetezi să te identifici cu el. 


Încetează să te identifici cu corpul /emoţiile /mintea 
ca fiind „eu”. Fii sincer şi recunoaşte că toate acestea sunt 
ale tale, dar nu eşti tu. La început, acest lucru poate 
părea artificial, ciudat, străin şi nenatural; cel puţin, 
realitatea fundamentală atestă că există un adevăr mai 
înalt, care o transformă într-un instrument puternic şi 
formidabil. Mintea va încerca să nege această realitate, 
dar şi adevărul (este ceea ce ea „pretinde că trebuie să 
facă”), fiindcă Adevărul e considerat un inamic puternic. 

În timp ce informaţiile obişnuite se obţin cu efort, în 
căutarea spirituală accentul se pune pe abandonare, 
eliberare şi renunțare. Munca presupune identificarea 
poziționalităților, iar apoi, transcenderea împotrivirii 
egoului şi abandonarea controlului şi a suveranității 
iluzorii a acestuia. Astfel, esența muncii spirituale este 
mai degrabă în concordanţă cu eliberarea şi descărcarea 
minții, decât cu îmbogățirea ei. 

Dificultatea este o percepţie a egoului/minţii. Un 
cuțit ascuţit poate tăia trecând prin sute de obiecte 
diferite; nu e necesară decât o simplă acţiune. Prin 
analogie, e nevoie doar de un simplu concept-cheie 
pentru a te elibera de toate obstacolele impuse de ego: el 
are o singură dependenţă, care este plăcerea 
subiectivă /câştigul. Adică beneficiul secret al tuturor 
dorințelor, a evaluărilor plănuite şi a atracțiilor. Acesta 
este amplificat de valoarea* plănuită, de merit, atracție 
sau specificitate. Există un singur câştig, iar acest unic 
câştig se suprapune în întregime peste toate dorinţele, 
atrăgând, drept urmare, ataşamentele. Plăcerea e 


asociată cu fericirea rezultată; astfel, egoul are doar un 
singur scop. Discernământul este cel care permite 
debarasarea de toate ataşamentele. Acest motiv singular 
e pur şi simplu proiectat asupra diverselor obiecte, 
persoane, aptitudini, evenimente sau circumstanțe. 

Abilul ego poate extrage seva /câştigul recompensei şi 
al plăcerii secrete, din tot ceea ce alege în mod arbitrar. 
În realitate, e vorba întotdeauna de unul şi acelaşi scop. 
Obiectul dorinţei este irelevant. Poziţia este imaginată că 
se află „acolo, în exterior”, dar ea e de fapt „aici, în 
interior”, deoarece plăcerea obţinută este subiectivă şi 
interioară. Renunţarea la acest unic scop dezvăluie 
Realitatea Sinelui - care este sursa fundamentală, 
naturală a întregii fericiri, iar înțelegerea acestui lucru 
pune capăt tuturor lipsurilor şi dorințelor. Plăcerea e 
trecătoare; bucuria şi fericirea provin din interior. 

Cheia transcenderii limitărilor inerente ale ego- 
ului /minţii este smerenia, fără de care mintea e captivă, 
fără nicio speranţă în iluzoria-i sală a oglinzilor. 

Odată ce structura şi modul de funcţionare ale 
egoului sunt înțelese, demontarea acestuia este înlesnită 
de decizia interioară de a urmări mai degrabă ceea ce este 
real şi etern, decât ceea ce e trecător şi efemer. 

Mintea umană e asemenea unei corăbii pe mare, 
incapabilă să-şi găsească direcţia fără o busolă sau o 
sursă exterioară de referință, cum ar fi stelele. E 
important să înţelegi că un sistem este remediabil, atunci 
când are acces la un punct de referinţă extern (cum ar fi 


un sistem global de poziționare), care serveşte drept 
Absolutul cu ajutorul căruia se compară alte date. 

A transcende mintea înseamnă să vezi că mulți şi 
unul singur reprezintă unul şi acelaşi lucru. Fără 
mentalul contrastant, termenii dualişti de mulți sau unul 
nici nu ar trebui să existe. În locul lor ar putea fi 
conştientizarea faptului că „Totul este”. 

Toate părerile sunt orgolii lipsite de valoare în sine şi 
sunt, de fapt, rezultatul naivităţii. 

În timp ce acţiunea mentală obişnuită poate fi 
caracterizată prin efortul constant de a „obţine” ceva, 
realizarea spirituală e totalmente lipsită de efort, pasivă 
şi spontană. Ea este mai degrabă primită decât obţinută. 
Prin analogie, atunci când sunetul încetează, liniştea se 
dezvăluie sie înseşi. Omul nu poate obţine realizarea 
spirituală prin efort sau strădanie. În cazul activităţii 
mentale, există o anumită capacitate de control. Dar 
niciun fel de control nu e posibil, acolo unde nu există 
nimic de controlat şi nu există mijloace de a exercita acest 
control, chiar dacă acest lucru ar fi fost posibil. Nu poți 
manipula ceea ce e lipsit de formă. 

Pornind de la părerea că noi suntem mințile noastre, 
începem să constatăm că noi avem minţi şi că mintea e 
cea care are gânduri, convingeri, sentimente şi opinii. În 
cele din urmă, putem ajunge la percepţia conform căreia 
toate gândurile noastre sunt, pur şi simplu, împrumutate 
de la enorma bază de date a conştiinţei, iar ele nu ne-au 
aparținut niciodată. Sistemele de gândire preponderente 
sunt primite, absorbite şi însuşite; cu vremea, ele sunt 


înlocuite de idei noi, care ni s-au potrivit mai bine. Dacă 
le vom acorda mai puţină importanţă acestor idei 
trecătoare, ele îşi vor pierde capacitatea de a ne domina. 
Treptat, ne vom simți eliberaţi de ele, dar şi de minte. În 
schimb, acest lucru perfecționează o nouă sursă de 
plăcere; în mod corespunzător, însăşi plăcerea existenţei 
se maturizează, pe măsură ce omul se înalță pe Harta 
Conştiinţei. 

Identificarea exclusivă cu conţinutul conştiinţei 
limitează percepţia sinelui. Spre deosebire de aceasta, 
identificarea cu însăşi conştiinţa înseamnă să ştii că 
Sinele adevăratalomului e nelimitat. Atunci când o astfel 
de identificare de sine circumscrisă devine dominantă, 
astfel încât simţul de sine este identificat cu conştiinţa 
însăşi, devenim „lluminaţi”. 

În asemănarea ei perfectă cu egoul, mintea nu poate, 
prin definiție, să înțeleagă realitatea; dacă ar putea, ea s- 
ar autodizolva instantaneu, prin recunoaşterea propriei 
sale naturi iluzorii. Numai dincolo de paradoxul minții 
care transcende egoul, ceea ce Este rămâne neclintit în 
infinita-i Deplinătate evidentă şi orbitoare. lar apoi, toate 
aceste cuvinte devin de prisos. 

Rămâi întotdeauna conştient de faptul că adevăratul 
tu nu este egoul. Refuză să te identifici cu el. 

Prin introspecţie, omul poate vedea că există ceea ce 
se schimbă şi ceea ce rămâne constant. Drept urmare, 
ceea ce se schimbă se consideră a fi iluzie. 

Mintea poate mai degrabă să „ştie despre”, decât să 
înțeleagă cu adevărat esenţa, care este o înțelegere 


nonverbală a faptului că esenţa şi conştiinţa sunt unite 
ca identitate. 

E o alinare să-ţi laşi mintea să devină tăcută, iar tu 
doar să „fii”, alături de ceea ce te înconjoară. 

Mintea bine antrenată ar trebui să vorbească doar 
atunci când i se cere să îndeplinească o sarcină. 
Neantrenată, mintea devine un „actor” recalcitrant şi o 
pacoste. Sinele trebuie să înveţe respectul de sine şi față 
de liniştea Prezenţei. Prin observarea minţii, devine 

evident faptul că sinele este copilul perturbator, 
neascultător, care caută permanent să i se acorde atenţie. 

De obicei, e inutil să încerci să blochezi gândul sau 
să forțezi mintea să stea liniştită, fără să elimini motivația 
şi câştigul ei. Rădăcinile sale motivaţionale pot fi 
identificate şi abandonate. Atunci, în mod surprinzător, e 
posibil să iei o hotărâre: Doar să nu te mai gândeşti la 
nimic. Acest lucru e posibil prin alinierea la liniştea 
infinită din care apare gândirea. Ea se află nu între, ci 
chiar înainte de apariția gândurilor. 

Eliminarea dominației minţii poate fi realizată printr- 
un singur pas, smerenia, care este întărită prin simpla 
recunoaştere a faptului că mintea nu e suverană şi că ea 
nici măcar nu poate să deosebească adevărul de falsitate. 

Î: Cum poate omul să-şi liniştească mintea? 

R: Omul nu poate face acest lucru. Mintea se opreşte 
doar cu consimțământul ei, atunci când energia 
interesului este îndepărtată. E mult mai util pur şi simplu 
să o renegi şi să încetezi să te identifici cu ea ca fiind 
„mintea mea”. Gândurile sunt consecința automată a 


unui nivel determinat de calibrare a conştiinţei, plus 
personalizarea, prin care ele capătă valoare. Prin 
renunțarea la activarea aducerii aminte, omul trăieşte în 
momentul prezent, în loc să rămână agăţat de trecut sau 
să anticipeze viitorul. 

Mintea se opreşte, atunci când nu mai este energizată 
din punct de vedere narcisist. Producţia de gânduri îi e 
proprie  orgoliului. Supravieţuirea e spontană şi 
autonomă, e o consecință karmică automată. Chiar şi 
atunci când mintea devine totalmente tăcută, corpul îşi 
vede de treburile lui, ca o jucărie karmică teleghidată. 

Î: Ce înlocuieşte mintea, atunci când ea dispare? 

R: înțelepciunea Divină se dezvăluie. Congştiinţa/ 
conştiența rămâne, dar este o capacitate sau o structură 
autonomă. Pierderea minţii nu are drept consecință 
„inexistența”. Dimpotrivă, ea e înlocuită de Totalitate. 
Frunza nu este copacul. E lipsit de pericol să abandonezi 
orice identificare cu ceea ce gândeşti sau crezi, pentru că 
niciuna dintre acestea nu este reală, iar „inexistența” e 
pură imaginație. 

Din punct de vedere spiritual, întreaga gândire este 
mai degrabă orgoliu, iluzie şi infatuare. Cu cât omul 
gândeşte mai puţin, cu atât mai minunată devine viața. 
În cele din urmă, gândirea e înlocuită de cunoaştere. 
Faptul că cineva este, nu presupune nevoia niciunui 
gând. De aceea, e util să iei decizia de a opri conversaţia 
mentală şi sporovăială inutilă a minții. 

Refuzul de a apela la memorie, care este uriaşul 
depozit de iluzii, conduce la o abordare mai clară a 


cercetării de sine. El conduce la descoperirea faptului că 
nu există un „cine” real; nu există decât conştiență; tu nu 
eşti un „cine”, ci un „ce”. 

Pentru o persoană profund conştientă, majoritatea 
oamenilorpar să umble de colopână colo, în- tr-un fel de 
stare de visate, inconştienţți şi fără simț de sine. 
Observarea de sine duce la trezire, care motivează apoi 
dorinţa de a învăţa, a creşte, a se maturiza şi a evolua. 
Cercetarea de sine conduce la descoperirea şi desfacerea 
straturilor care estompează şinele. Prin autoanaliză, 
omul studiază bazele credinţei şi a convingerilor - iar prin 
instaurarea tehnicilor şi a criteriilor spirituale, el purcede 
la descoperirea validării lăuntrice a adevărurilor sale 
spirituale. Astfel, câmpul cercetării este funcția 
conştiinței/conştienței şi a modului în care 
contextualizează ea, percepţia interioară a sinelui, a 
altora şi a Divinităţii. 

Înainte de toate, procesul lăuntric e mai degrabă un 
proces de deconectare de iluzii, decât de dobândire de noi 
informații. 

„Experimentatorul” reprezintă limita perceptuală a 
conştiinţei/conştienței, care e independentă de natura 
datelor ce sunt procesate. Este capacitatea omului de a 
se identifica drept „eu”. Prin observare, se va înțelege că 
această funcție este autonomă şi impersonală, în ciuda 
faptului că sinele pretinde că ea înseamnă identitatea. 
Experienţa este trăită nu de un „cineva”, ci de un „ceva”. 
E o funcționalitate autonomă, comparabilă cu o testare 
aptitudinală de procesare multifuncţională. 


Egoului/sinelui îi  prieşte acea aptitudine a 
„experimentatorului” - şi, de fapt, e dependent de ea. 

Prin atenţie şi voinţă, atracția seducătoare a 
„experimentatorului” poate fi respinsă. Cedarea în fața 
ispitei amuzamentului este un simplu obicei. Nu eşti „tu”, 
ci doar o activitate cu care se identifică sinele tău. Mintea 
crede că fără fluxul constant de informaţii şi fără 
concentrarea pe „ceea ce urmează să se întâmple” se va 
„goli” de conținut şi va fi anulată. Cu toate acestea, 
noaptea, somnul este o bine venită degrevare de 
pălăvrăgeala necontenită a experimentatorului. Aşadar, 
mintea crede că există doar trei posibilităţi: (1) experiența 
practică; (2) somnul (inconştiența); sau, poate, (3) somnul 
cu vise. Însă, relativ necunoscută minţii obişnuite, există 
o a patra stare, care este a conştienţei înseşi şi care e 
independentă de conţinut sau de experienţa trăită sau 
chiar de participare, analiză sau înregistrare. 
Caracteristicile sale esențiale sunt lipsa de efort, pacea şi 
compatibilitatea cu un stil de viață 
contemplativ /meditativ. Ea duce către starea numită, în 
termeni clasici, samadhi. 

Odată ce gândurile sunt depersonalizate, precum 
obiectele, ele se devalorizează şi îşi pierd atractivitatea. 
Gândurile şi emoţiile se nasc din dorințe, iar mintea 
doreşte ceea ce are valoare pentru ea. 

Pentru a limpezi mintea, pur şi simplu ia notă de 
faptul că absolut nimic nu are o „valoare” sau un „merit” 
special sau unic, cu excepţia convingerii invocate, 


suprapuse şi proiectate. De aceea, renunţă la valoare, 
merit, importanţă şi interes. 

Schimbarea majoră apare atunci când gândul este 
abandonat, împreună cu interesul pentru trăirea 
experienţei sau identificarea cu „limita” egoului /sinelui şi 
funcţiile de procesare ale experimentatorului. 

Prin practică, omul poate rămâne concentrat asupra 
conştiinţei ca proces, fără să se implice de fapt în „ceea 
ce” este procesat sau perceput. 

Prin observare, se poate constata că dedesubtul 
imaginilor şi a cuvintelor în sine există o energie de 
acţionare, o dorință de a gândi, de a rămâne activ din 
punct de vedere mental, de a rămâne preocupat de orice 
impuls pe care mintea îl poate găsi pentru a umple 
golurile. Omul poate identifica un mecanism de antrenare 
la „gândit”, care este impersonal. Prin observare, omul 
poate descoperi că nu există niciun fel de „eu” care 
gândeşte gândurile. În realitate, „eul” intervine arareori. 

Realitatea spirituală e o sursă mult mai substanţială 
de plăcere şi satisfacție decât poate oferi lumea în care 
trăim. Ea este infinită şi disponibilă în prezent - şi nu în 
viitor. De fapt, ea este mult mai captivantă, fiindcă omul 
învață să trăiască pe creasta valului, în momentul 
prezent, în loc să trăiască în spatele valului (în trecut) sau 
în fața valului (în viitor). 

Este mai multă libertate în a trăi pe muchia de cuţit 
a momentului, decât să fii prizonierul trecutului sau să 
ai aşteptări de la viitor. 


Dacă scopul vieţii este să faci tot ce poţi mai bine, în 
fiecare moment al existenţei în desfăşurare, atunci, prin 
muncă spirituală, omul a scăpat deja de cauza 
primordială a suferinței. În stop-cadrul prezentului 
absolut nu există o poveste a vieţii la care să reacționezi 
sau pe care să o retrăieşti. Cu această „claritate unică” a 
minții, curând, devine evident faptul că de fapt totul „e 
aşa cum e”, fără comentariu sau adjective. 

Când mintea încetează să vorbească, omul devine 
conştient că el este viața. Că el e mai degrabă scufundat 
în ea, şi nu se află undeva, la suprafaţă, vorbind despre 
ea. În mod paradoxal, acest lucru permite participarea 
plenară. Prin diminuarea egocentrismului, bucuria 
libertăţii şi cursul lin al vieţii îl poartă pe om într-o 
abandonare totală. Atunci, el încetează să mai 
reacționeze la evenimentele vieții, astfel încât să se poată 
bucura de ea cu seninătate. 

Evoluţia spirituală este posibilă fiindcă mintea, 
înțelegând, e capabilă să recontextualizeze conținutul 
egoului şi să desluşească mecanismul lui intim. Odată ce 
se întâmplă acest lucru, omul nu mai stă orbit, „la mila” 
egoului. 

Deoarece câştigurile egoului sunt refuzate şi 
abandonate, controlul său asupra minţii slăbeşte, iar 
experiența spirituală progresează, pe măsură ce 
reziduurile neîncrederii sunt îndepărtate treptat. Drept 
urmare, convingerea este înlocuită de cunoaşterea 
existențială, iar profunzimea şi intensitatea dedicării 


sporesc şi pot, până la urmă, să înlocuiască şi să 
eclipseze toate celelalte activități şi interese lumeşti. 

În cele din urmă, se recunoaşte faptul că forma este 
alcătuită din non formă şi că ele reprezintă unul şi acelaşi 
lucru, dar, până ce acest lucru nu e înțeles, forma în sine 
e o sursă de distragere a atenţiei şi o tergiversare, care 
mai bine ar trebui evitate. 

Î: Cum poate cineva să înlesnească evoluţia? 

R: Aceasta este o curiozitate firească. Alegerea rezultă 
din tendinţele care devin moduri de gândire obişnuite. În 
fiecare moment, există toate elementele necesare 
realizării. Caută mai degrabă esența, decât doar 
aparența. Totul e perfect, dacă e perceput aşa cum este 
cu adevărat. Totul este exact aşa cum „se crede că ar 
trebui să fie”, indiferent dacă e strălucitor şi nou sau 
ruginit şi prăfuit. 

Evitaţi adjectivele, deoarece ele sunt toate însuşiri 
mentalizate şi proiectate. Mai târziu, se pot lepăda chiar 
şi verbele şi adverbele, fiindcă de fapt nimic nu face 
„nimic”; în mod natural - totul doar este. Evoluţia e un 
fenomen care provine din interiorul observatorului, care 
percepe secvența ca pe un verb. Dacă e perceput în mai 
puțin de 1/10.000 din- tr-o secundă, totul pare nemişcat. 

Eroarea apare atunci când ne cramponăm de 
credinţa că eu sunt „acela”. Adevărul se dezvăluie când 
omul are „acel” lucru, în loc să fie „acel” lucru. 

E o minunată eliberare în înțelegerea faptului că eu, 
mai degrabă, „am” un corp şi o minte, decât că eu „sunt” 
mintea mea sau corpul meu. Odată ce transcenzi frica de 


moarte, viața devine o experienţă schimbată, fiindcă acea 
frică aparte se află la baza tuturor celorlalte frici. Puţini 
oameni ştiu ce înseamnă să trăieşti fără frică. Dar dincolo 
de frică se află bucuria, pentru că înțelesul şi scopul 
existenței devine transparent. Odată ce realizezi acest 
lucru, viața devine uşor de trăit, iar sursele suferinței 
dispar; suferința nu este decât prețul pe care îl plătim 
pentru ataşamentele noastre. 

Un mare inhibitor al evoluției spirituale şi al 
transcenderii identificării sinelui cu mintea este 
procesarea informațiilor, a simbolurilor şi cuvintelor prin 
mentali- zarea aleatorie, care se crede că ar fi „gândirea”. 

Omul are iluzia că nu poate obține nimic de la viață 
dacă nu gândeşte. Aşa ceva nu se întâmplă. Nu e necesar 
ca o persoană să fie acolo. Nu e nevoie să creadă că există 
un eu care este responsabil pentru acțiunile sale. Totul 
se întâmplă de la sine. Vanitatea egoului e cea care spune 
„eu am făcut asta”; „eu am gândit asta”; „eu am hotărât 
asta”. Nu există un astfel de „eu”. Toate aceste lucruri 
decid şi acționează singure, totalmente de unele singure 
(în mod autonom). Nu e nevoie de niciun „eu”. Nu există 
executant; totul se face „de la sine”, în mod spontan. Nu 
există nicio persoană separată care să facă ceva; acţiunea 
apare de la sine. Concretizarea încetează. Percepția se 
schimbă de la stările succesive la propria procesare, de la 
linear la nonlinear; iar obiectivitatea şi subiectivitatea 
devin unul şi acelaşi lucru. 

Egoul/mintea se teme că, dacă nu gândeşte, (1) se va 
plictisi şi (2) va înceta să existe. Problema plictiselii este 


relativ uşor de transcens, prin simpla observare a 
faptului că plictiseala este chiar frustrarea de a nu fi 
amuzată de gânduri „interesante”. Pentru transcenderea 
gândirii, interesul trebuie reorientat către căutarea 
substratului din care se naşte gândirea. 

Prin înţelegerea şi acceptarea naturii egoului, acesta 
este transcens şi, într-un final, se prăbuşeşte şi dispare, 
atunci când toate poziționalităţile lui şi dualităţile 
rezultate au fost abandonate. 

Egoul nu devine iluminat, însă dispare şi se 
prăbuşeşte. Apoi, el e înlocuit de o Realitate 
Transcendentală, aşa cum descrie Buddha; adică, Natura 
Budică. La fel cum soarele străluceşte când norii dispar, 
Realitatea sinelui străluceşte de la sine ca Revelaţie, 
Realizare şi Iluminare. 


4 - SUBIECTIVITATEA 


Există lumea obiectivă - lumea percepută ca fiind 
„acolo, în afară” - existentă în formă, guvernată de timp 
şi spațiu. Apoi, există trăirea subiectivă, o stare interioară 
de a fi. Cum poţi să ştii că eşti? Că exişti? Dr. Hawkins îl 
călăuzeşte pe căutătorul spiritual în lumea lăuntrică, la 
calitatea impersonală a conştiinţei şi câmpul conştienței 
înseşi, care sunt de obicei neobservate, deoarece 
egoul/mintea se concentrează asupra conţinutului 
fenomenelor care sunt procesate prin percepție. 

Soluția e simplă: îți direcţionezi concentrarea în 
interior, la subiectivitatea absolută a întregii trăiri. 
Analizezi natura simțului subiectivităţii care însoţeşte 
fiecare expresie a vieții. Fără să etichetezi, observă că, 
întotdeauna, în fiecare moment, în orice condiție, 
substratul esențialmente  ireductibil, ascuns al 
subiectivităţii este întotdeauna prezent. El nu se schimbă 
niciodată. Esenţa percepţiei, în toate formele sale 
(gândire, simţire, văz, cunoaştere ş.a.m.d.), este prezenţa 
acestei naturi subiective. Apoi, continui să cauţi să 
descoperi ce e această percepție subiectivă, care este 
întotdeauna prezentă. Fără ea nu ai posibilitatea de a şti 
că exişti. 

Întreabă-te: Cum de sunt eu conştient, ba chiar ştiu 
că exist? Aceasta este cea mai bună întrebare, pentru că 
te conduce direct şi nonverbal la Realitatea omniprezentă. 
Identifică-te cu această calitate, capacitate sau condiţie a 
subiectivității omniprezente, care e percepută ca o 


conştiență fundamentală. Este conştiinţa însăşi. 
Identifică-te cu acea conştiinţă, în loc să te identifici cu 
„ceea” ce conştientizează ea. Aceasta este calea directă 
către sine. De fapt, e singura practică ce duce direct prin 
uşă. Nu e nimic de ştiut, de învăţat sau de reamintit. Este 
necesar doar să te concentrezi, să meditezi, să reflectezi, 
să cercetezi - şi să realizezi că sursa şi substratul 
existenței e subiectivitatea absolută a Prezenţei lui 
Dumnezeu ca lumină a Conştiinţei. 

Pentru ca omul să accepte esența lăuntrică în 
existența sa ca pe o realitate independentă în sine, e 
necesar să renunţe la orice definire a sa drept un „cine”, 
considerându-se în schimb drept un „ce”. 

Simplu vorbind, realizarea sau iluminarea este 
condiția în care simțul de sine trece de la linearul limitat, 
material, la infinitul nonlinear şi lipsit de formă. „Eul” 
trece de la vizibil la invizibil. Aceasta apare ca o 
schimbare a conştienței şi a identificării de la percepția 
formei ca obiectivă şi reală, la înțelegerea subiectivului 
pur drept Realitatea Absolută. 

În cele din urmă, prin înţelegerea faptului că „eu! nu 
este conținutul sau informaţiile, ci un câmp impersonal, 
îndepărtat cu câţiva paşi de conținutul programelor, 
omul realizează că el e mai degrabă asistența, decât 
participantul sau subiectul. 

A „şti despre” înseamnă că, deşi informaţiile în sine 
sunt bine cunoscute, realitatea şi adevărul lor trebuie 
confirmate în urma experienţei personale. În stadiul final 
al certitudinii, a şti cu adevărat înseamnă a „fi”, şi prin 


urmare, atât subiectul, cât şi cunoscătorul sunt uniţi. A 
şti „despre” este un act mental; a şti prin trăirea 
experienţei este o acțiune acceptată drept adeveritoare. 

Câmpul conştienţei treze nu e influențat de timp. El 
este tăcut, autonom, facil, liniştit, atotcuprinzător şi 
neprogramat; el e liber, nelimitat, spontan, calm şi nu e 
supus procesului naşterii sau morții. Descoperirea 
acestui câmp este simplă, uşor de realizat şi relaxantă. 
Realizarea este mai degrabă un rezultat al „îngăduirii”, 
decât al „încercării”. El este mai de grabă un rezultat al 
renunțării, decât ceva câştigat. Deoarece dorința şi 
obsesia egoului de a deţine controlul sunt abandonate, 
câmpul se prezintă singur, pentru a fi recunoscut. 

Î: Ce este dincolo de minte? 

R: Conştienţa subiectivă, lipsită de conţinut - cum ar 
fi gândurile, emoţiile sau imaginile - tăcută, liniştită, 
nemişcată. Atotprezentă. Atotcuprinzătoare. 

Curiozitatea se poate comuta de la forma şi 
conținutul gândurilor, pentru a deveni conştientă de 
tăcutul câmp în formare al conştiinţei /conştienţei înseşi. 
Liniştea este a Sinelui; gândurile sunt ale sinelui. 

Egoul/mintea este atrasă de noutate şi de aceea, el 
caută cu frenezie forme şi senzații interesante. Acest 
lucru poate fi refuzat şi înlocuit cu interesul pentru 
substratul tăcut, lipsit de formă, care este întotdeauna 
prezent şi trebuie doar observat. El poate fi comparat cu 
fundalul tăcut, fără de care sunetul nu s-ar putea 
distinge. 


Pacea poate fi consecința cedării în fața 
inevitabilităților vieții. Scepticul religios /spiritual poate 
privi înlăuntrulsău pentru a observa că trăsătura tainică, 
fundamentală şi ireductibilă a vieţii reprezintă 
capacitatea de a avea conştienţă, conştiinţă şi substratul 
subiectivităţii. Fără conştiinţă, omul nu ar „şti” sau nici 
măcar nu ar „şti” dacă el sau ea „ştie”, deci conştiinţa este 
o conştientizare a priori, a existenței, indiferent de 
conținutul existenței respective. Prin urmare, conştiinţa 
însăşi poate fi acceptată ca o realitate evidentă, fără 
precizarea de a fi Divină (după cum recomandă Buddha). 
„A fi” este una; a şti că cineva „este” necesită, în mod 
evident, o calitate mai specială. 

Ceea ce îi conferă simțului „eului”, calitatea 
subiectivă a realității, este strălucirea Sinelui autentic, 
care e sursa Realităţii ce izvorăşte ca Prezenţă. Pentru 
clarificarea scopului, e util să cauţi calitatea înnăscută 
care concordă cu simțul percepției subiective a identității 
înseşi. Ar putea fi mai productiv să cauţi sursa naturii 
subiective, care nu este un „cine”, ci o trăsătură 
înnăscută a vieții conştiente (un „ce”). 

Realitatea este subiectivă sau obiectivă? La un 
moment dat, mintea introspectivă cugetă asupra 
adevărului privind capacitățile sale, adică se întreabă: 
Cum de ştiu? Cum de ştiu că ştiu? Cum de ştiu că ceea 
ce presupun că e adevărat chiar e adevărat? Şi în plus: 
De unde a apărut viaţa şi care e sursa ei? Această stare 
subiectivă este nonlineară, primordială şi a priori. Din 
acest câmp impersonal apare simțul de sine foarte 


personal al eului, ca o însuşire fundamentală a 
conținutului. Acest simț fundamental, impersonal al 
„eului” este capabil de cunoaştere de sine reflexivă, deşi, 
prin contrast, mintea doar gândeşte. 

Renunţarea la identificarea cu egoul/sinele este 
prima concentrare asupra evoluției spirituale şi 
reprezintă enigma care a şicanat chiar şi cele mai erudite 
minți din istorie. Esenţa problemei este identificarea 
greşită cu însuşirile funcţiei de procesare a 
egoului/minţii, care e deja identificată ca fiind 
linearitatea localizării fenomenelor. Aceasta este o 
consecință naturală, asociată cu realitatea fizică a 
experienţei de viaţă în postură de corp. Problema de bază 
este identificarea greşită a adevăratei surse de 
subiectivitate şi presupunerea că aceasta e mai degrabă 
localizată, decât nelocalizată. 

În procesul căutării spirituale, omul încearcă să 
descopere de ce anume este conştient - şi are dreptul de 
a percepe mai degrabă existenţa unui „eu” sau calitatea 
de „eu”, decât un „eu” definit, limitat. 

În cele din urmă, toate demersurile mentale de a 
defini adevărul se confruntă cu nevoia de a face un salt 
de paradigmă de la abstract la experimental şi de la 
obiectivul presupus la subiectivul absolut. Astfel, 
afirmația: „doar ceea ce e obiectiv, e real” e o premisă pur 
subiectivă. De aceea, adeptul unei analize mecaniciste 
simplificatoare trăieşte de fapt într-o realitate intra- 
psihică subiectivă, la fel ca toți ceilalți. 


Rezolvarea dilemei privind descrierea şi cunoaşterea 
adevărului absolut necesită saltul în câmpul de analiză al 
conştiinţei înseşi, care clarifică faptul că doar realitatea 
efectivă, controlabilă a cunoaşterii există datorită 
„fiinţării” (adică, toate intelectualizările sunt „despre” 
ceva). Acest lucru cere ca observatorul să fie în afară, 
pentru a fi martor al obiectului examinării. De exemplu, 
un observator uman poate „şti despre” o pisică, dar 
numai o pisică poate şti cu adevărat ce înseamnă să fii 
pisică, datorită calităţii sale de a fi o pisică. 


5 - A FI MARTOR ŞI A OBSERVA 


O formă sau un stil de contemplație care duce la 
realizarea Sinelui este starea de martor şi cea de 
observator. În timp ce egoul e concentrat pe perceperea 
senzațiilor şi procesarea percepţiei, starea de martor şi de 
observator mută concentrarea către un câmp impersonal 
de conştiență, ajutându-l pe om să transcendă atracțiile 
şi aversiunile sinelui printr-o observare lipsită de 
ataşament. 

După ce omul a observat câmpul general al minţii, îi 
este evident faptul că ceea ce conţine în mod specific 
fluxul gândului însuşi nu pare a fi profitabil. El trebuie 
să facă un pas înapoi şi să meargă mai departe, la 
următorul nivel de conştiinţă şi să întrebe ce anume este 
atent, observă - fiind conştient de aceste acțiuni şi 
înregistrând curgerea gândurilor. În acelaşi mod în care 
ochiul nu e influențat de ceea ce se vede sau urechea de 
ceea ce se aude, procesul în curs de desfăşurare al stării 
de martor nu este influențat de ceea ce e observat. 

Aşa cum nu există nicio entitate care să creeze vreo 
gândire, tot aşa nu există niciun martor în spatele stării 
de martor. Starea de martor este un aspect înnăscut, 
impersonal şi caracteristic conştiinţei înseşi. Omul se 
poate retrage din implicarea în conţinutul gândurilor, 
alegând să adopte punctul de vedere al observării sau al 
poziţiei de martor. 

Prezența ca martor sau observator nu se 
concentrează asupra niciunei idei sau imagini, dar le 


permite acestora să curgă libere, fără implicare. Atunci, 
omul realizează că imaginile gândului apar în mod 
spontan şi că fluxul gândirii e impersonal. Gândurile nu 
sunt ale „mele”, câtă vreme niciun „eu” nu e implicat. 

Deşi ochiul fizic vede imagini, el nu pretinde că ar fi 
autorul lor, şi nici urechea nu-şi revendică paternitatea 
asupra sunetului. De aceea, cu o oarecare experienţă ca 
martor şi simplu observator, devine evident faptul că 
gândurile nu sunt create de către un personaj unic, 
numit „eu”. Ele sunt rezultatul combinărilor şi al 
permutărilor unor programe ideatice şi emoţionale, care 
se joacă pe o tablă de joc. Înțelegerea faptului că mintea 
nu este acelaşi lucru cu „eu”, întrerupe identificarea 
sinelui cu mintea. 

Supunerea pasivănu înseamnă să ignori sau să negi. 
În schimb, înseamnă să fii martor, să observi şi să fii 
conştient, atitudine care, ca stil de percepție, îl împinge 
pe om din rolul de actor în filmul vieţii, în postura de 
martor/observator, care, prin aceasta, îl face să fie 
neimplicat emoţional, dar capabil de participare. Această 
atitudine diminuează  tentația de a investi în 
poziționalități sau rezultate. Atunci când individualitatea 
se abandonează, iar Voința Divină îi ia locul, Creaţia 
devine continuă şi evolutivă şi contribuie la dezvoltarea 
conştienței. 

Nu există un „cineva” care să fie martor, să perceapă, 
sau să observe; mai degrabă, e vorba de o capacitate 
înnăscută, care acționează fără efort, fără consum de 
energie, în intenţia de a modifica procesul. Întreaga viață 


devine de fapt ceva „stabilit”, iar conştientizarea esenței 
subiectivității diminuează percepţia unui „eu” personal 
de către Sinele înnăscut, care este dincolo de gândirea 
conținută, dar care, în schimb, o cuprinde. Această 
conştientizare este „Lumina” prin care putem „vedea” din 
punct de vedere mental şi emoţional. Prin această 
conştientizare, atenţia se îndreaptă acum spre interior, la 
sursa Luminii, în loc să urmărească detaliile a ceea ce 
este iluminat. Este aceasta singura Lumină prin care 
omul chiar poate fi conştient de conținutul minţii - sau, 
altfel spus, cum ar putea omul să ştie cu adevărat ce 
simte sau la ce anume se gândeşte? 

Intenţia spirituală contribuie, întăreşte şi mai 
degrabă se concentrează asupra conştientizării şi 
observării, decât „să facă” ceva anume. Transformarea 
spirituală este ca şi cum ai aşeza pe cineva în bătaia 
vântului sau într-un curent de apă. 

Stilul de viață contemplativ facilitează transferul 
simțului identităţii de sine de la corp/minte, la mar- 
tor/observator, care e prioritar şi mai apropiat de 
Adevărul Sinelui şi al Realităţii. Pasul următor este 
desprinderea simțului de „eu? de starea de 
martor/ observator şi trecerea acestuia la însăşi calitatea 
de conştiinţă /conştiență, care e mai degrabă o calitate 
decât un personaj. Un avantaj major al poziției de 
martor/ observator, în loc de participant, este faptul că 
martorul nu vorbeşte; el doar observă, fără comentarii. S- 
ar putea spune că martorul /observatorul e mai degrabă 
în rând cu pădurea, decât cu copacii. 


Decizia de a pune capăt vorbăriei mentale despre 
orice şi de a te abţine de la intercalarea de comentarii, 
păreri, preferinţe şi afirmaţii de valoare este foarte utilă. 
De aceea, aceasta e disciplina de a privi doar, fără să 
evaluezi, să investeşti valoare, să emiți păreri, comentarii 
sau să ai preferinţe în privinţa evenimentelor la care eşti 
martor. 

Starea de martor/observator este o atitudine 
contemplativă, echilibrată. Evenimentele apar şi dispar. 

Omul trebuie să abandoneze în mod constant dorința 
de a trăi experiența evenimentelor sau dorința de a 
„gusta” din senzaţia percepţiei înseşi. 

Conştiinţa/conştiența se află exact în urma sau 
înaintea funcției de martor/observator. Ea e tăcută şi 
nemişcată, asemenea cerului sau spaţiului însuşi. Prin 
renunțarea la anticipare, cramponare, la căutarea 
plăcerii sau evitarea  neplăcerii, atenția rămâne 
concentrată asupra liniei de demarcație a culmii 
momentului efemer. În această poziție echilibrată, 
activitatea mentală şi imaginile create dispar treptat, 
relevând faptul că acel câmp de susținere este activat de 
dorința şi intenția gândirii înseşi. 

Pe măsură ce atenţia şi interesul se mută de la 
conținut la observator/martor, se va descoperi că 
observatorul/martorul este o emanație a conştiinţei ca şi 
conştiență şi o capacitate nonlineară, impersonală, care 
e primordială, înnăscută şi autonomă. 

Atenţia se bazează, în mod selectiv, pe o valoare 
prezumptivă, care este trecătoare. Observând ce anume 


alege mintea, pentru a-i acorda atenţie, înclinațiile ei 
devin evidente şi relevă sursele de atracție şi aversiune. 
Prin renunțarea la înclinația spre dorinţă sau aversiune, 
în lipsa trăsăturilor specifice, totul capătă o valoare egală. 
A avea mintea ascuţită înseamnă să te concentrezi 
asupra crestei valului observaţiei /percepţiei, plus dorința 
de a renunța la percepția asupra pierderii sau câştigului. 
Aceasta este abilitatea primordială, de care e nevoie. 
Evoluţia spirituală este consecința automată a 
observării minții şi a tendințelor ei în calitate de „ea”, mai 
degrabă dintr-un punct de vedere general asupra 
paradigmei contextului, decât a conţinutului. În loc să 
încerce să forțeze schimbarea, e necesar de fapt să-l 
permiți Divinităţii să facă acest lucru, prin abandonarea 
până în străfunduri şi în totalitate a controlului, a 
împotrivirii şi a iluziilor câştigului sau pierderii. Nu e 
nevoie să distrugi sau să te lupţi cu iluziile, ci pur şi 
simplu să le laşi să plece. 
Este educativ şi nestresant să observi mintea dintr-o 
poziție detaşată - iar acest lucru poate fi făcut cu calm. 
Printr-o observare detaşată, cursul vieţii îşi dezvăluie 
sie însuşi că este rezultatul unei manifestări spontane a 
prezentului, asemenea unei manifestări a potenţialității, 
atunci când condiţiile sunt favorabile. 


6 - MEDITAŢIA 


Meditaţia este o modalitate specială de transcendere 
a sinelui. Dr. Hawkins observă că limitele meditaţiei în 
care stai aşezat, cu ochii închişi, constau în faptul că ea 
te scoate în afara lumii, tinzând să separe munca ta 
spirituală de viața de zi cu zi (pentru că faci ori una ori 
alta). În ciuda acestei limite demne de luat în seamă, 
meditaţia oferă căutătorilor spirituali aflați la diverse 
niveluri de evoluţie căi şi mijloace de disciplinare a minții, 
pe calea lor de transcendere a acesteia. 

Scopul meditaţiei este de a transcende mintea şi 
activitățile mentale ale acesteia, precum şi percepțiile 
limitate, şi drept urmare, de a transcende dualitatea şi a 
deveni tot mai conştient de Unime. 

Transcenderea nivelului 600 (nivelul de emergenţă a 
iluminării de pe Harta Congştiinţei) necesită atenuarea 
identificării cu atributele asistării /observării, care sunt 
de fapt calități autonome, inerente conştiinţei înseşi. Prin 
meditație profundă, se descoperă că identificarea cu 
aceste calități a fost făcută inconştient, fapt care necesită 
abandonarea iluziei sau a beneficiului de a fi martorul 
sau observatorul. 

Asistarea şi observarea sunt autonome, fapt care ne 
ajută să descoperim că nu există efectiv nicio „persoană” 
care este martor sau care observă. 

Scopul meditaţiei e detaşarea, în primul rând 
detaşarea de ideea că gândurile sunt ale „mele” sau mă 
reprezintă pe „mine”. În Realitate, ele sunt mai degrabă 
ale „ei”, fiindcă mintea este de sine stătătoare. Ideea de 
posesiune apare din personificarea acestor gânduri, din 


cauza legăturii intime, deoarece mintea (asemenea unui 
aparat de filmat) a fost prezentă pentru a înregistra aceste 
gânduri, evenimente şi amintiri din trecut. Pe de altă 
parte, ea le-a înregistrat numai pentru că ele erau pline 
de importanţă. Observă câte mici detalii de pe marginea 
drumului îţi aminteşti, după o lungă şi plictisitoare cursă 
cu maşina. Aparatul de filmat din interiorul minții 
înregistrează ceea ce crede ea că e valoros. Ceea ce a fost 
considerat neînsemnat nu a fost înregistrat. 

Amintirea şi reluarea sunt şi ele consecinţe ale valorii 
imaginate şi proiectate. Mai presus de orice, prin 
observare, se va dovedi că singura valoare reală este 
faptul că ceva este „al meu”. Altfel, un pantof oarecare nu 
e luat în seamă cu adevărat, pentru că valoarea reală o 
constituie faptul că ceva este „al meu”. Prin urmare, un 
simplu pantof obişnuit trece neobservat, dar „pantoful 
meu” este acum plin de valoare - şi, drept urmare, îmi 
amintesc de el. 

Nouăzeci şi nouă la sută din minte este deja tăcută şi 
fără un conţinut linear. Doar unu la sută e activă (după 
cum s-a demonstrat prin analiza calibrării nivelelor 
conştiinţei), dar acel unu la sută se află în centrul 
atenției. Prin observare minuțioasă, poţi remarca faptul 
că fiecare gând apare dintr-un câmp de energie silențios 
şi clar, care este sursa gândirii, a ideilor şi imaginilor. El 
nu apare ca rezultat al cauzalităţii liniare. Dimpotrivă, 
fiecare gând apare independent de toate celelalte, 
asemenea peştelui zburător care se avântă în zbor din 
apele oceanului. Ideea că gândurile sunt cauzate sau 


corelate, cumva, în mod semnificativ este, de fapt, un 
gând suprapus ulterior. Dintr-o linişte primordială, 
fiecare peşte zburător se înalță independent de ceilalți 
peşti. 

Unul dintre beneficiile meditației este descoperirea 
faptului că, în mod natural, câmpul de energie al minții 
este el însuşi, prin esenţa lui, lipsit de gânduri, emoții şi 
imagini, iar aceste activități ocupă de fapt doar unu la 
sută din totalitatea câmpului mental. Asemenea mării de 
sub valuri, 99 la sută din minte e liniştită, tăcută şi goală; 
acest lucru poate fi constatat şi intuit, dacă este adus la 
cunoştinţa căutătorului spiritual. 

Mintea nedisciplinată este atrasă şi fermecată de 
conținutul său activ, cu parada ei caleidoscopică de 
gânduri, imagini şi sentimente, din cauza câştigului 
subtil şi narcisist obținut din aceste activități. Pentru a 
linişti mintea, e necesar să observi subtilele, dar 
permanentele câştiguri, să vrei să renunțţi la aceste 
câştiguri iluzorii şi, în schimb, să te identifici cu mintea 
ca un câmp imperturbabil de energie, care nu se limitează 
la sinele personal. Dă-ţi seama că egoul este dependent 
de mentalizare şi îşi doreşte, cu înfocare, distracţia şi 
stimularea pe care aceasta i le oferă - chiar dacă ele 
includ şi negativitatea. 

Î: Cum poate meditaţia să devină o constantă în 
existența de zi cu zi a omului? 

R: Pur şi simplu prin întrebarea pe care acesta şi-o 
pune, în mod constant, cu privire la „ce” anume 
înfăptuieşte acțiunea, vorbirea, simţirea sau observarea. 


Aceasta este o concentrare a atenţiei, fără a folosi 
limbajul. 

În minte există o energie care creează neîntrerupt un 
torent de gânduri. Prin intermediul conştiinţei, tu priveşti 
ceea ce se întâmplă, ca un peştişor auriu care priveşte 
lumea printr-un acvariu. Gândurile sunt peştişorul 
auriu, iar tu eşti apa. Omul ignorant gândeşte astfel: eu 
sunt peştişorul auriu; eu sunt această nelinişte; eu sunt 
această frică; eu sunt acest regret. Începi să identifici 
unde anume se află conştiinţa. Conştiinţa este cea care 
observă aceste gânduri. Gândurile curg prin conştiinţă, 
iar conştiinţa în sine e invizibilă şi lipsită de formă. Începi 
să te identifici cu observatorul, în loc să te identifici cu 
ceea ce este observat. 

Pentru a evita şi transcende atracția seducătoare a 
conținutului gândirii, o atitudine smerită față de 
importanța acesteia dezvăluie rapid că fără proiecția 
valorii, 99 la sută din gânduri sunt, în mod evident, doar 
plictisitoare şi banale. Eliberarea de vraja gândurilor le 
reduce atractivitatea, prin pierderea interesului. Cealaltă 
iluzie constă în credinţa că atenţia acordată gândurilor 
este necesară supraviețuirii - deşi, în realitate, 
supraviețuirea depinde de sine. 

Prin concentrare intensă, devine evident faptul că 
gândurile pot fi abandonate mai grabnic în procesul 
apariției şi al formării lor. Prin concentrare permanentă 
şi renunțare la valoarea lor distractivă, ele vor dispărea 
treptat ca forme recognoscibile, reducându-se doar la 
impulsul trecător de a gândi. Recompensa acestui impuls 


poate fi refuzată. Astfel, devine uimitor de evident faptul 
că omul gândeşte doar ca o consecinţă a dorinţei de a face 
acest lucru şi că gândurile şi imaginile au numai o valoare 
imaginară. 

Descoperirea faptului că omul e cu adevărat sursa 
gândirii relevă faptul că el nu este nicidecum victima 
minții, ci mai degrabă autorul fenomenului, datorită 
intenţiei şi dorinței sale. 

Libertatea e un rezultat al smereniei profunde, care 
arată că singurul motiv pentru care un om gândeşte este 
faptul că vrea să facă acest lucru, pentru a obţine un 
beneficiu sau câştig existenţial. 

E uşor de observat că, deşi există o „minte 
vorbăreaţă”, care turuie încontinuu, există totodată şi o 
conştienţă tăcută, care este mai generală şi nefocalizată 
şi care funcţionează în mod automat. 

Contemplarea sau meditaţia care focalizează atenția 
mai degrabă asupra contextului decât a conţinutului 
facilitează mutarea identității omului de la tranzitoriu şi 
volițional (devenită, astfel, personală), la caracterul 
invariabil al coiiştienței înseși. 

Acest lucru conduce la descoperirea faptului că omul 
este câmpul şi nu particularităţile conţinutului. Acest salt 
în înțelegere poate fi foarte subit, reprezentând un nivel 
al stării budiste de satori (în esență, Satori este scopul 
meditației Zen - şi poate fi definit ca iluminare sau intuiţie 
nemijlocită a realității). 


7 - DEVOTAMENTUL FAŢĂ DE DUMNEZEU ŞI 
ADEVĂR 


Calea devoțiunii sau calea inimii este o altă abordare 
pe care o pot adopta căutătorii spirituali. Mai mult decât 
un simplu ritual religios, calea devoţiunii îi cere 
aspirantului să-i predea Adevărului Divinităţii însuşi 
toate tendinţele sale egotice. Atunci, calea lui sau a ei 
devine iubire: iubire pentru Adevăr şi Dumnezeu şi 
acceptarea de a lăsa să plece şi a abandona tot ceea ce 
blochează trăirea acestei iubiri. 

Deseori, egoul pare să se năruie, bucată cu bucată. 
Odată ce credința că egoul este sinele adevărat e 
compromisă, dezagregarea lui deja a început. Atunci când 
devotamentul şi credința omului înlocuiesc egoul cu 
realitatea fundamentală a prezenţei lui Dumnezeu, ;e 
creează un spaţiu. Prin această deschidere curge grația 
lui Dumnezeu, întruchipată de Duhul Sfânt. 

Strădania de a-L cunoaşte pe Dumnezeu este, în sine, 
originară şi reprezintă aspiraţia primordială a omului. 

O abordare valoroasă constă în a accepta ca iubirea 
pentru Dumnezeu să înlocuiască dorinţa care de termină 
căutarea. Omul se poate elibera de orice dorință de a 
căuta, înțelegând că gândul că există altceva decât 
Dumnezeu înseamnă un orgoliu neîntemeiat. Acesta este 
acelaşi orgoliu care se pretinde autorul experienţelor de 
viață, al gândurilor şi al acţiunilor omului. Prin reflecţie, 
se poate observa că atât corpul, cât şi mintea sunt 


rezultatul nenumăratelor condiții din univers şi că omul 
este, în cel mai bun caz, martorul acestei concordanţe. 

Din iubirea necondiționată față de Dumnezeu se 
naşte dorința de a abandona toate pornirile, cu excepția 
celei de a-L sluji, pe de-a-ntregul, pe Dumnezeu. Ţelul 
devine mai degrabă slujirea lui Dumnezeu, decât 
iluminarea. Pentru a fi o cale perfectă de transmisie a 
iubirii lui Dumnezeu, trebuie să te abandonezi cu totul şi 
să renunti la urmărirea scopurilor egoului spiritual. 

În cele din urmă, se va descoperi că sacrificiul 
abandonării minţii este, de fapt, cel mai minunat dar pe 
care îl poate primi cineva. 

Dacă exact în momentul care trece cu fiecare clipă, 
există voința deplină de abandonare totală în mâna lui 
Dumnezeu, omul îşi poate transcende brusc egoul, cât ai 
clipi din ochi. Apoi, se deschide calea către Realizare, pe 
care Lumina lui Dumnezeu ca Sine dezvăluie Sursa 
întregii Existenţe şi Realităţi. 

Dacă egoul nu are nici trecut, nici prezent, nici viitor 
asupra cărora să se concentreze, el capitulează în tăcere 
şi e înlocuit de liniştea Prezenţei. De aceea, calea către 
iluminarea subită este întotdeauna disponibilă. Ea apare 
în mod natural, atunci când fascinația poveștii „eu”-lui 
din trecut, prezent sau viitor este abandonată. Iluzia lui 
„acum” e înlocuită de realitatea lui „întotdeauna”. 

Căutătorul spiritual caută adesea să transforme, să 
învingă sau să distrugă egoul, deşi tot ceea ce trebuie 
făcut este, pur şi simplu, să-l abandoneze. Acest lucru 
impune cultivarea adevărului, a credinței şi a încrederii 


în Realitatea lui Dumnezeu. Atunci când abandonezi 
căutarea câştigului, viața devine relativ uşoară şi liniştită. 

Mintea aspirantului trebuie să evite şi să refuze 
tentaţiile. Mai târziu, se va observa că nu s-a pierdut 
nimic, pentru că tentaţia era doar o altă iluzie. Aspirantul 
renunţă la orgoliile dogmatismului şi la atribuţiile sale în 
salvarea lumii. Evoluţia spirituală lăuntrică a omului e 
mult mai valoroasă pentru societate decât orice formă de 
activitate. Nivelul compasiunii radiază în exterior şi 
contribuie, în tăcere, la înțelepciunea omenirii. 

Fără credinţa aparent definită de percepţie, lumea pe 
care am crezut-o reală dispare. Când alegem să acceptăm 
potențţialitatea interioară, eternă a bucuriei şi a păcii, 
lumea se transformă într-un parc de distracții amuzant, 
iar toată drama este percepută ca o simplă succesiune de 
întâmplări. 

Egoul - sau mai precis, credinţa omului că el este 
egoul - pune în umbră Realizarea Realităţii sinelui ca 
unitate a Tot Ceea ce există. Disoluţia egoului duce la 
eliberarea de iluziile care creează suferință. Aceste iluzii 
sunt sensibile la cercetarea atentă, curajoasă, care scoate 
la iveală falsitatea subiacentă. Singurul instrument 
necesar e dorința de a abandona fără rezerve toate 
credințele, părerile şi atitudinile în mâna lui Dumnezeu. 

Esenţa egoului este trufia narcisistă; în secret, el 
crede că este Dumnezeu. Fără prea mult efort, el poate 
cădea în cursa prezumțiilor dualiste, care pot fi 
desființate de simpla smerenie. Aceasta este poarta de 


intrare ce duce la libertate şi la experiența de viață 
fericită. 

Negativitatea se bazează pe o forță energetică (de 
origine animală), care poate fi învinsă doar de putere, care 
este exclusiv de origine Divină. Prin urmare, din punct de 
vedere operaţional, e necesar să soliciți şi să invoci 
ajutorul lui Dumnezeu, prin orice mijloace disponibile. 

Adevăratul Sine pune în discuţie sinele fals, în scopul 
analizării, fapt care duce în cele din urmă la demontarea 
structurii egoului însuşi. La început, un căutător 
spiritual îşi asumă faptul că există un sine personal care 
caută adevăratul Sine. De fapt, adevăratul Sine este cel 
care îl atrage pe căutător, către el. 

Egoul pune viața pe picior de egalitate cu controlul. 
În cele din urmă, prin abandonarea controlului, tainica 
frică primordială iese la iveală. Viaţa e un rezultat al 
Divinităţii  Sursei sale, care este confruntarea 
fundamentală cu esenţa reală a egoului. 

Atunci când liniştea este mai prețuită decât 
amuzamentul avidului ego, ea se va dovedi a fi veşnic 
prezentă şi disponibilă. Faptul că omul are o asemenea 
opțiune nu este cunoscut de 99,7% din populația 
globului. Aşadar, o libertate necunoscută ne stă la 
dispoziție: omul poate, pur şi simplu, să refuze investiția 
egoului în lume şi gândurile sale despre el (adică să-l 
abandoneze în mâna lui Dumnezeu). 

Demantelarea influenței egoului impune o smerenie 
absolută şi o dorință arzătoare de a abandona motivațiile 
ascunse ale acestuia. Această dorință primeşte energie 


dintr-o altă dorință - aceea care se naşte din iubirea de 
Dumnezeu - şi din pasiunea de a abandona iubirea față 
de gând, pentru iubirea de Dumnezeu. 

Cunoaşterea celor necesare pentru atingerea stărilor 
de comuniune cu Divinitatea accelerează evoluția; 
altminteri, din cauza ignoranței, există o împotrivire 
inconştientă generată de frică. Această frică poate fi 
învinsă prin dobândirea înțelegerii necesare; prin urmare, 
fricii nu-i mai rămâne nimic de făcut, ea fiind în totalitate 
o iluzie. De asemenea, cunoaşterea acestui lucru este 
necesară în stadiile foarte avansate de evoluție. 

Un adevăr de bază, de o inestimabilă valoare şi 
utilitate, este acest dicton“ frica e în întregime falsă şi 
nefundamentată pe ceva real. Frica este învinsă prin- tr- 
o înfruntare directă, până când omul descoperă, cu 
bucurie, că ea reprezintă o piedică. Bucuria care-i 
urmează confruntării cu oricare frică spirituală provine 
din descoperirea faptului că ea a fost, pur şi simplu, o 
iluzie fără niciun temei sau veridicitate. 

Toate descrierile, indiferent cât de elegante ar fi ele, 
nu sunt nimic altceva decât evaluări perceptuale şi 
definiții ale calităților atribuite, care nu au o existenţă în 
sine. Nimic nu e aşa cum poate fi descris; prin urmare, 
toate descrierile fac referire la ceea ce nu este un lucru 
sau altul. 

Înțelegerea Realităţii şi a Adevărului Absolut poate 
face ca omul să fie cel mai minunat dar oferit lumii şi 
întregii omeniri. De aceea, munca spirituală este, în 


esenţa ei, un serviciu dezinteresat şi capitularea în fața 
voinţei lui Dumnezeu. 

Pe măsură ce vigilența omului sporeşte, puterea 
acelui câmp al conştiinţei creşte exponențial, iar aceasta, 
în şi pentru sine, realizează mai mult decât toate 
eforturile sau încercările de a uşura suferința lumii. Toate 
eforturile de acest fel sunt inutile, fiindcă sunt, în mod 
inevitabil, greşit orientate, ca urmare a denaturărilor şi a 
iluziilor funcției perceptuale a ego- ului însuşi. 

„Mintea” nu poate fi transcensă analizând-o, ci doar 
prin abandonarea iluziei că mintea ar putea fi un 
izbăvitor. 

Omul poate abandona dorinţa de a gândi a minții în 
mâna lui Dumnezeu, care pune atunci capăt fricii de 
supravieţuire a minţii. În acest punct, omul trebuie să-şi 
abandoneze dorința de supraviețuire în mâna lui 
Dumnezeu. Dacă omul încetează să gândească, apare 
frica de a-şi pierde minţile. Lipsa gândirii este numită 
„idioţenie Divină” sau „prostie Divină”. Oricum, ceea ce 
trebuie să fie cunoscut se va dezvălui, în cele din urmă, 
de la sine, nu sub forma gândurilor, ci ca putere de 
pătrundere, înțelegere şi apercepţie (Proces mental, care 
constă în integrarea percepțiilor în experiența individuală 
anterioară). 

Realitatea infinită este omniscientă şi independentă 
de vorbire, gândire şi verbalizarea cuvintelor. Egoul 
narcisist este dependent de vorbire, care nu are nicio 
valoare pentru Sine. Egoul/mintea crede că, dacă 
vorbirea /simţirea încetează, sinele personal va muri, 


deoarece el este esenţial pentru sistemul său de 
supraviețuire. De aceea, el se teme de tăcere şi linişte, pe 
care le evită. Egoul/sinele se identifică cu ceea ce este 
linear, individual, separat şi determinabil - deci, se 
identifică cu conţinutul. 

La un anumit nivel, toți oamenii ştiu că ei „sunt”; 
atunci, deşi egoul se eschivează de la o definire clară în 
privința detaliilor, Sinele nu poate fi păcălit de acest 
şiretlic. Toate identificările false pot fi dărâmate într-o 
clipă, prin voinţa de a-l preda toate activitățile mentale, 
lui Dumnezeu. 

În mod tradiţional, căile către Dumnezeu au trecut 
întotdeauna prin inimă (iubire, consacrare, slujire 
dezinteresată, predare, venerare şi adoraţie) sau prin 
minte (Advaita (Advaita - nondualitate, în limba 
sanscrită” N.T.) sau calea nondualităţii). Fiecare cale 
poate părea mai uşoară într-un stadiu sau altul, ori ele 
alternează în intensitate. Cu toate acestea, este un 
obstacol să consideri că există un sine personal, un „eu” 
sau un ego care întreprinde strădania sau căutarea sau 
care va ajunge iluminat. E mult mai uşor să înţelegi că 
nu există ceva care să semene cu egoul sau cu o identitate 
„eu”, care să întreprindă vreo căutare; în schimb, există 
un aspect impersonal al conştiinţei, care efectuează 
explorarea şi căutarea. 

Ataşamentul de esenţa „eu” a egoului e generat de 
credinţa că el este sursa vieții omului şi, prin urmare, 
abandonarea lui pare ca şi când omul şi-ar abandona 
viața însăşi în mâna lui Dumnezeu. 


Se nasc şi întrebări cu privire la sursa capacității de 
a înțelege chiar şi existenţa sau ființarea, sau dacă astfel 
de însuşiri sunt înnăscute sau sunt suprapuneri prin 
intermediul paradigmei tăcute a presupunerilor. Omul se 
întreabă: „prin ce însugşire chiar şi abstractul devine 
perceptibil şi, de fapt, nu este acea cunoaştere însăşi, un 
nivel mai înalt de abstractizare?” Din nou, deşi aceste 
întrebări pot părea prea savante pentru minte, din punct 
de vedere experienţial, ele reprezintă o prioritate şi sunt 
profund transformatoare în lumina nivelelor conştiinţei. 
La cele mai înalte nivele, ele reprezintă ultimii nori care 
ascund strălucirea soarelui Divinităţii. 

Nu există niciun „gânditor” lăuntric în spatele 
gândurilor, niciun „făcător” în spatele acţiunilor, niciun 
„căutător” al iluminării. La momentul potrivit, căutarea 
apare de la sine, ca o concentrare a atenției. Toate 
aspectele şi calitățile conştiinţei se autoactivează şi se 
energizează una pe alta, sub îndrumarea voinței. 

În realitate, toate lucrurile manifestă spontan 
destinul inerent al esenței lor; ele nu au nevoie de niciun 
ajutor extern pentru a face acest lucru. Prin smerenie, 
omul poate renunța la rolul său autoatribuit de salvator 
al lumii, abandonându-l drept în mâna lui Dumnezeu. 
Lumea pe care o zugrăveşte egoul, este o proiecție a 
propriilor sale iluzii şi poziționalități arbitrare. O 
asemenea lume nu există. 

Din punctul de vedere al egoului, valoarea este o 
mentalizare emoţionalizată, iar Realitatea nu are nevoie 
de mentalizare. Prin smerenie, omul poate constata şi 


observa în mod corect că, de fapt, totul „este aşa cum 
este”, independent de valoarea proiectată. „Valoarea” 
tuturor lucrurilor o reprezintă faptul că ele „sunt”; astfel, 
existența e completă în interiorul său şi nu-i lipseşte 
nimic din indicația proiectată drept „special”. Atunci când 
Esenţa Divină a întregii Creaţii străluceşte în afară, fără 
nicio piedică, egoul/mintea devine tăcută, cu un 
sentiment de respect amestecat cu teamă şi uimire. 

Scopul fundamental al muncii spirituale şi al 
dedicării este transcenderea limitărilor evoluționiste 
înnăscute ale egoului şi, prin aceasta, accesarea şi 
dezvoltarea capacității native a conştiinţei înseşi, care 
ignoră toate limitările egoului/sinelui. Atunci, Adevărul 
iese singur la iveală, mulțumită Graţiei Divine. 
Divinitatea se dezvăluie pe Ea însăşi celor care invocă 
existența lui Dumnezeu. Dobândirea păcii în evoluția 
spirituală poate părea lentă, dar strădania spirituală nu 
e niciodată zadarnică. Progresul poate deveni foarte brusc 
şi poate fi semnificativ ca mărime şi impact. 

Fii pătimaş pentru Dumnezeu, nu pentru sistemele 
de credinţă. Aceasta este singura decizie efectivă care 
trebuie luată şi poate fi aplicată în orice situație, 
întrebarea e întotdeauna dacă să fii un efect al lumii - 
sau, în schimb, să fii aliniat cu Adevărul lui Dumnezeu. 
Căutarea iluminării e diferită de căutarea succesului 
lhumesc. 

E necesar să cultivi respectul pentru strădania 
spirituală. Calea este dreaptă şi îngustă; nu risipi timp şi 
efort. Claritatea este disciplina inerentă consacrării 


serioase. Unii căutători spirituali pot fi încă într-o 
perioadă de explorare - dar, odată ce capeţi energia şi 
determinarea necesară, chemarea de a-L descoperi pe 
Dumnezeu devine o acţiune neabătută, ba chiar o 
„nebunie” în ochii lumii. De aici înainte, nu mai există 
răbdare pentru amuzament şi distracție. Depinde de 
determinare, de voinţă şi de tendinţele karmice. Pe 
măsură ce acest deziderat devine tot mai intens, iubirea 
pentru Dumnezeu nu mai permite niciun răgaz. 

Întregul adevăr care trebuie ştiut a fost deja rostit de 
fiinţele prezente acum, pe această planetă. Toţi marii 
Maegştri afirmă cu tărie acelaşi adevăr - pentru că un altul 
nu există. Strălucirea Sinelui lăuntric îi atrage atenția 
căutătorului şi îl înzestrează cu inspiraţie şi putere 
spirituală. 

Consacrarea omului trebuie să se supună doar lui 
Dumnezeu şi Adevărului. Învăţătorii spirituali trebuie 
respectaţi, dar devoţiunea trebuie să se limiteze la 
Adevăr. Aşa cum a spus Buddha: „Nu-ţi pune alt cap 
deasupra propriului tău cap”, ceea ce înseamnă că 
singurul guru autentic al omului este Sinele său (natura 
budhică). 

Alegerea adevărului, a păcii şi bucuriei e disponibilă 
întotdeauna, deşi ea pare a fi ascunsă în spatele unei 
ignoranțe şi inconştienţe rezultate din alegerea altor 
posibilități, ca urmare a obişnuinței gândirii. Adevărul 
lăuntric însuşi se dezvăluie atunci când toate celelalte 
opțiuni sunt respinse, prin abandonarea în mâna lui 
Dumnezeu. 


Partea a III-a - REALIZAREA SINELUI 


După cum explică Dr. Hawkins, Realitatea Sinelui este 
inefa6ilă, dincolo de limitările activității mentale, de 
cuvinte şi concepte. Cu toate acestea, darul omului înțelept 
este de a aproxima o descriere a inefabilului cu o profundă 
eleganță şi claritate, care îi îngăduie căutătorului spiritual 
să întrezărească 'Realitatea Absolută. 


8 - NATURA DIVINITĂȚII /SINELUI/ADEVĂRULUI 


Se folosesc diferiți termeni pentru a descrie 
Regalitatea Absolută. Când câmpurile de energie vibrează 
la cele mai înalte nivele exprimabile în domeniul fizic, 
până sus, în infinit, Realitatea Absolută transcende 
înțelegerea dualistă. Acest capitol oferă descrierile Dr. 
Hawkins referitoare la natura nonlineară, nondualistă a 
Tot Ceea ce Este şi a trăsăturilor aferente acesteia. 

De fapt, totul există aşa cum a fost creat: complet şi 
perfect. Tot ceea ce a fost creat îşi îndeplineşte scopul, 
fiind pur şi simplu ceea ce este. Tot ceea ce a fost creat 
reprezintă împlinirea propriei sale esențe şi potențialități. 
Singura „datorie? a ceea ce există este doar să fie. 
Destinul său, în condiţiile oricărui moment dat, e deja 
împlinit plenar. În consecinţă, tot ceea ce este reprezintă 
desăvârşirea tuturor posibilităților trecute, până în 
momentul dat. Totul e aşa cum trebuia să fie. 

Pe măsură ce esenţa îşi realizează potenţialitatea, ea 
este asistată de un nivel corespunzător de conştiinţă. În 


fiecare nanosecundă de observare, practic, nu se schimbă 
nimic. Ceea ce se schimbă e poziția martorului şi punctul 
de observare; de fapt, nimic nu se schimbă. Schimbarea 
este* doar un proces al percepţiei secvențiale. Viața poate 
fi zugrăvită ca o serie de stop-cadre, asemenea unei cărți 
cu imagini succesive, din copilărie. Acest lucru naşte 
următoarea dilemă: oare lumea este cea care se mişcă - 
sau mintea? 

Ceea ce este absolut şi etern transcende atât 
obiectivitatea, cât şi subiectivitatea, şi se află dincolo de 
conştiență. Vechea literatură de spiritualitate face referire 
la acest aspect, numindu-l „Spiritul Suprem”. Din 
Spiritul Suprem se naşte tot ceea ce este manifest şi 
nemanifest; întreaga conştiinţă şi întreaga conştienţă; 
întreaga existenţă; Tot Ceea ce Este, atât cu formă, cât şi 
fără formă; tot ceea ce e linear şi tot ceea ce e nonlinear; 
tot ceea ce se naşte din creaţie; toate posibilităţile şi toată 
realitatea. Spiritul Suprem este dincolo de existenţă sau 
inexistentă; dincolo de ființare şi de starea de a fi; dincolo 
de toţi zeii, toate cerurile sau formele spirituale; dincolo 
de toate numele sau definițiile; dincolo de toate 
divinitățile şi înțelesurile spirituale. El se află în afara 
Dumnezeirii pe care o naşte Divinitatea şi în afara 
Dumnezeirii pe care o naşte Spiritul Suprem. 

Deoarece egoul are de-a face cu forma şi definirea, el 
nu poate înțelege Şinele, care este dincolo de orice formă, 
dar fără formă, nu pare să existe. În Realitate, nu există 
nici subiect, nici obiect; drept urmare, nu există nicio 
relație care să fie explicată. 


În experienţa obişnuită de viaţă omenească, nu există 
nimic care se poate compara cu bucuria Prezenţei Iubirii 
Lui Dumnezeu. Niciun sacrificiu nu e prea mare, niciun 
efort nu e prea intens pentru a-l simţi Prezenţa. 

Sinele este Prezenţa exprimată sub forma existenței 
şi din care conştiinţa face să apară sensul existenţei. 

Pentru a înțelege natura lui Dumnezeu, e de ajuns să 
cunoşti natura iubirii înseşi. Pentru a cunoaşte cu 
adevărat iubirea, trebuie să-L înţelegi şi să-L cunoşti pe 
Dumnezeu, iar pe Dumnezeu îl poţi cunoaşte, înțelegând 
iubirea. 

În Prezenţa lui Dumnezeu, conştienţa şi cunoaşterea 
fundamentală este Pacea. Acea Pace proclamă protecţie 
infinită şi menţinerea protecţiei infinite. Nici măcar 
suferința nu e posibilă. 

Realitatea fundamentală constă în faptul că pentru a 
înţelege esenţa tuturor lucrurilor, trebuie să-L cunoşti pe 
Dumnezeu. 

În Realitate, totul apare de la sine, fără o cauză 
exterioară. Fiecare lucru şi fiecare eveniment este o 
manifestare a totalității a Tot Ceea ce Este - exact aşa 
cum e în orice moment dat. Odată văzut în totalitatea sa, 
totul este întotdeauna perfect şi nimic nu are nevoie de o 
cauză exterioară, pentru a se schimba în vreun fel. Din 
punctul de vedere al poziționării şi al scopului limitat al 
egoului, lumea pare să aibă nevoie de nesfârşite reparații 
şi corecții. Această iluzie se risipeşte ca o deşertăciune. 

Asemenea primăverii, se naşte speranţa unei noi ere 
în cunoaşterea lui Dumnezeu. Acum, nivelul de 


conştiinţă al omenirii e suficient de înalt pentru a reuşi 
să recunoască adevărul unui Dumnezeu al Iubirii, în loc 
să se închine la un Dumnezeu sever, al învinovățirii $i al 
urii. 

Ceea ce reprezintă Realitatea se află dincolo de formă 
- şi totuşi, propriu acesteia. Lasă forma să-şi dezvăluie 
propria-i natură, nefiind nevoie să o cauţi. Adevărata 
esenţă a formei e lipsită de formă, oricât de paradoxal ar 
suna această afirmaţie. 

Esenţei Prezenţei îi este proprie o cunoaştere infinită 
şi eternă, care iluminează toate posibilitățile, dincolo de 
toate contrariile sau cauzalitățile. Revelația se prezintă ea 
însăşi ca fiind lămuritoare, evidentă, esența întregului 
adevăr. Totalitatea şi deplinătatea cunoaşterii există în 
afara timpului, fiind astfel prezentă întotdeauna. O 
reflectare a acesteia o reprezintă capacitatea de a înțelege 
inexplicabilul prin autorevelarea esenței sale. Drept 
urmare, totul se dezvăluie. Nemanifestatul şi 
manifestatul sunt unul şi acelaşi lucru. 

Adevărul este subiectivitatea fundamentală. Prin 
risipirea iluziilor dualității, inclusiv a presupusei 
„realități” a unui „sine” separat, nu rămâne decât starea 
infinitului  „eu”, care reprezintă manifestarea 
Nemanifestatului, ca Sine. 

Nu există nicio linie despărțitoare între Creator şi 
ceea ce este creat. Totul este autocreat ca manifestare a 
minții lui Dumnezeu. Această conştiență enormă 
caracterizează nivelul de conştiinţă 700 pe Harta 
Conştiinţei, unde sinele este Tot Ceea ce Există. Deoarece 


universul se autoevoluează şi se autorealizează, nu e 
necesară nicio intervenţie. Totul este în echilibru şi 
armonie perfectă. 

Adevărul Absolut e mai presus de starea de a fi, de 
fiinţare sau de orice verb intranzitiv. Orice încercare de 
autodefinire, cum ar fi „Eu Sunt Ceea ce Sunt” sau „Eu 
Sunt” este inutilă. Realitatea Absolută este mai presus de 
orice nume. „Eu” semnifică subiectivitatea fundamentală 
a stării de Realizare. Ea e, în sine, exprimarea desăvârşită 
a Realităţii. 

Puterea infinită a Divinităţii se răspândeşte în jos, 
prin nivelele de conştiinţă, ca lumina soarelui în pădure. 
Ea susține întreaga viață. Când e lipsită de puterea 
Luminii, conştiinţa revine la temporarul său substituent 
iluzoriu numit „forță”. Forța este limitată, în timp ce 
puterea este nelimitată. Prin urmare, concluzia certă e că 
forța nu i se poate opune puterii; iar fără infuzia puterii, 
forța, prin natura sa proprie, se consumă şi se distruge 
singură. 

Prin lărgirea cunoaşterii, pentru a include dualitatea 
neliniară a Realităţii, va deveni izbitor de evident faptul 
că cea mai profundă aserțiune fundamentată ştiinţific ce 
se poate rosti este, de fapt, Gloria in Excelsis Deo („Slavă 
lui Dumnezeu în locurile prea înalte şi pace pe Pământ 
între oamenii plăcuţi Lui.” (Luca 2:14)) 

Când omul realizează că el este universul- integral şi 
unit cu Tot Ceea ce Există, pentru totdeauna şi în vecii 
vecilor - suferința nu mai e posibilă. 


Observă faptul că atât Dumnezeu, cât şi toate 
referirile la Divinitate încep cu majuscule şi că, dintre 
toate pronumele posibile, doar „Eu” începe cu 
majuscule”; „eul” personal poate fi conştient doar de el 
însuşi sau de existenţa sa, ca o consecință a Congştienţei 
extinse. Aceasta este capacitatea înnăscută a „Eu”-lui 
Divin, care reprezintă sursa şi punctul central al căutării 
spirituale. Ca atare, ea este, aşadar, nonverbală şi e sursa 
experimentării, a participării ca martor şi a observării. 
Prin analogie, omul ajunge să înțeleagă că el este apa şi 
nu peştele. 

Sinele este conştient de el însuşi, dincolo de simțuri. 
Divinitatea străluceşte ca o vastă revelație. Caracterul 
său evident este desăvârşit şi plin de putere, asemenea 
unui nimb strălucitor. Toate căutările au luat sfârşit. 

Dumnezeul este Omniprezent - fiind, în mod 
simultan, manifestat şi nemanifestat, vid şi Totalitate, 
vizibil şi invizibil, ca potenţial şi concret, ca exprimat şi 
neexprimat. 

E important să înţelegi următorul lucru: tot ceea ce 
ține de Dumnezeu aduce pace, iar tot ceea ce nu ţine de 
Dumnezeu, aduce frică. 

Potenţialitatea infinită a manifestării devine 
realitatea manifestării prin Voința lui Dumnezeu, sub 
forma Creaţiei. 

Sinele este conştienţța, sursa, împlinirea, totalitatea, 
desăvârşirea şi esența acesteia. El este Realitatea 
Realităţii, Unimea şi Totalitatea Identităţii. Este starea de 
„eu” esenţială a conştiinţei înseşi, ca manifestare a 


nemanifestatului. Doar astfel poate fi descris 
indescriptibilul. Amin. 

Abandonarea totală în mâna lui Dumnezeu dezvăluie 
adevărul. Nimic nu e ascuns; numai egoul este orb. 
Realitatea se află exact dincolo de minte. Din frica de a 
deveniinexistentă, conştiinţa respinge propria-i realitate: 
faptul că ea este totul, infinitul, Unimea eternă, din care 
se naşte existenţa însăşi. 

Atunci când sinele se dizolvă în Sine, ea este 
percepută ca o enormă expansiune, de la limitat, trecător 
şi vulnerabil, la nemuritor, la Unimea infinită, care 
transcende toate lumile şi universurile. Astfel încât Sinele 
nu mai e supus morții sau naşterii, fiindcă el există 
dincolo de caracterul efemer al timpului. Obturarea 
Sinelui a fost, pur şi simplu, rezultatul percepţiei greşite, 
că .el ar reprezenta întreaga Realitate. 

Clemenţa lui Dumnezeu este infinită şi 
necondiționată. 

Viața este perpetuată de Lumina Divinității, care e 
Sursa Fundamentală a întregii existențe, în a cărei 
desfăşurare mijlocitorul este conştiinţa. 

Viața este strălucirea lui Dumnezeu manifestat - aşa 
cum universul este exprimat prin evoluție. Noi suntem 
atât produsul, cât şi martorul Creației, ca un proces 
continuu şi etern. 

Gloria infinită, măreţia şi puterea lui Dumnezeu au 
fost sever şi grotesc subestimate şi neînţelese de către om. 
Prin înlocuirea sinelui de către Sine, puterea 
omnipotenţei este cunoscută datorită faptului că infinitul 


reprezintă sursa şi realitatea omului. Dumnezeu este 
nelimitat. 

Sursa întregii vieți şi a tuturor formelor este, în mod 
obligatoriu, mai vastă decât manifestările sale - deşi ea 
nu e câtuşi de puţin diferită sau separată de ele. Nu există 
niciun artefact conceptual de separare între Creator şi 
creat. După cum afirmă scriptura, ceea ce este a fost - şi 
va fi întotdeauna. 

Dumnezeu este subiectivitatea absolută, care se află 
la baza existenţei şi a capacităţii de conştientizare. 
Dumnezeu e mai presus de toate: timp, loc sau trăsături 
umane. 

În contrast cu percepţia egoului despre Dumnezeu, 
Realitatea Absolută a Sinelui este manifestarea lui 
Dumnezeu ca esenţă reală a existenței omului. 

Iubirea pentru Prezenţă este ultrapersonală şi e 
resimţită ca pace infinită, protecție, ca siguranţă şi 
eternitate, astfel încât nu există un „sfârşit“! imaginar al 
fricii. Dumnezeul Prezenţei insuflă bucuria împlinirii. 
Iubirea nu este o „calitate” a lui Dumnezeu, ci e esența 
Lui reală. 

E cu adevărat irelevant faptul că unii oameni 
consideră, din punct de vedere lingvistic, că numele lui 
Dumnezeu este Rama, Brahma sau Allah; Dumnezeu nu 
e limitat de nicio poziționalitate sau de calități ce-l pot fi 
atribuite. Mai mult decât atât, Dumnezeu nu e supus 
dualității lui sau/ori, care ar trebui să stea la baza 
oricărui favoritism. 


Adevăratul Sine este invizibil şi nu are caracteristici 
prin care să poată fi judecat. El nu are calităţi care pot fi 
descrise şi nu poate fi caracterizat prin niciun fel de 
adjective. Sinele pur şi simplu este, fiind mai presus de 
verbe, adverbe şi adjective. El nici măcar nu „face” ceva 
anume. 

Iubirea de Dumnezeu este absolută şi 
necondiționată. Nu e posibil ca cerul să „fie” pentru 
anumiți oameni şi să „nu fie” pentru alții şi nici soarele 
nu străluceşte doar pentru anumiţi oameni, care au ales 
acest lucru, în mod arbitrar. Dumnezeu este desăvârşit şi 
total. 

Realizarea nu e nici un „câştig” sau o împlinire, nici 
ceva care este „dat? ca o răsplată că ai fost bun; toate 
acestea sunt noţiuni din copilărie. Dumnezeu este 
imuabil şi nu poate fi manipulat pentru acordarea unor 
favoruri sau ademenit prin negociere sau lingugşire. 
Veneraţia îi oferă credinciosului beneficiul consolidării 
devoțiunii şi inspiraţiei. Dumnezeu înseamnă pace, 
linişte şi nemişcare. 

Să ştii că Sinele este contextul şi că, spre deosebire 
de acesta, sinele este conţinutul, reprezintă deja un salt 
uriaş înainte. Căutătorul naiv continuă, pur şi simplu, să 
rearanjeze conținutul. 

Sursa a tot ceea ce există este Divinitatea; drept 
urmare, tot ceea ce există e deja perfect. Nimic nu ar 
putea exista fără această perfecțiune. Din punctul de 
vedere al iluminării, omul ar putea spune că linearul este 
observat din contextul nonlinearului. 


Cu alte cuvinte, existența este manifestarea 
Divinităţii ca formă. De aceea, referitor la natura sa 
inerentă, universule neprimejdios. Perspectiva iluminării 
transcende experimentatorul, observatorul, martorul, ba 
chiar conştiinţa însăşi. 

Adevărul este puterea, ca expresie a integrității. 

Conştientizarea permanentă a existenței omului ca 
„eu” înseamnă expresia omniprezentă a Divinității 
înnăscute a Sinelui. Aceasta este o experienţă universală, 
permanentă, care e pur subiectivă şi pentru care nu e 
posibilă şi nici necesară vreo dovadă. „Eul” Sinelui este 
expresia Divinităţii în calitate de Conştienţă - care, de 
aceea, e mai presus de timp şi formă. Adevărul acestei 
identități este umbrit de dualitatea creată de percepţie şi 
dispare când toate poziționalitățile sunt abandonate. 

Sinele nu e limitat; el nu are caracteristici şi nu este 
dependent sau explicabil. Sinele nu are nicio durată în 
timp, începuturi sau sfârşituri, locaţie, formă sau 
limitări. El este Radianţa Sinelui care iluminează 
existența, fără de care nu ar exista conştienţă. Sinele este 
mai presus de proces. Orice descriere e nepotrivită şi 
inaplicabilă Sinelui. 

Iubirea şi Puterea lui Dumnezeu sunt unul şi acelaşi 
lucru. 

Dumnezeu poate fi doar cunoscut, nu şi dovedit. Nu 
există lume dincolo de subiectivitate. Fără Prezenţa lui 
Dumnezeu, nimic nu poate fi cunoscut sau trăit - nici 
măcar propria existență a omului. Existența ca 
subiectivitate este completă, totală şi deplină; de aceea, 


ea e fundamentul real al bucuriei. Sinele este Prezența 
Sursei Existenţei ca „eu” infinit. 

Spontaneitatea vieţii este o expresie a esenţelor ce 
interacționează fără efort. Miracolul Creaţiei e continuu, 
iar viața face parte din Divinitatea Sursei sale, pentru că 
nimic nu ia ființă fără decizie Divină. Odată ce 
sacralitatea vieţii este revelată, se dezvăluie înţelesul 
frazei, Gloria in Excelsis Deo! 

Ideea unui Dumnezeu care se luptă cu forțele răului 
este o imposibilitate creată de fanteziile obsedate de 
vinovăţie şi frică. În Realitate, nu e posibilă nicio 
amenințare la adresa cerului sau a lui Dumnezeu, sau a 
purității Realităţii Absolute. Realul există, iar irealul nu 
există, iar Realul nu este ameninţat de ireal. 

Viaţa însăşi nu este pasibilă de stagnare, ci doar de 
schimbarea formei, Sursa şi esenţa vieţii este Dumnezeu, 
care nu e supus pieirii. Omul nu-şi poate pierde propria 
sursă. Moartea înseamnă sfârşitul unui capitol dintr-o 
serie de povestiri, care se sfârşeşte în cele din urmă, doar 
atunci când egoul/autorul capitulează în fața sursei sale. 

Sinele este ca o bunică interioară care veghează 
asupra unui copil, astfel încât el să nu uite să-şi ia 
pelerina de ploaie sau să-şi plătească facturile. 
Dumnezeu nu e ameninţător, ci plin de iubire; frica apare 
din imaginație. 

Prezenţa  Sinelui este deplină, permanentă şi 
totalmente satisfăcătoare; ea nu are nevoie de nimic. 
Totul apare spontan, ca o expresie a esenței sale 


lăuntrice. Nu există nimic şi nimeni care să „facă” să se 
întâmple ceva. 

Supremul Infinit este acelaşi pentru întreaga 
omenire, în tot decursul timpului. Dumnezeul tuturor 
religiilor omenirii e unul şi acelaşi şi transcende toți zeii 
tribali din vechime. Dumnezeu este atât transcendent, 
cât şi imanent - atât în cer, cât şi înlăuntrul nostru. 
Sinele realizat înseamnă cunoaşterea Dumnezeului 
Imanent, care este în concordanţă cu învățătura lui 
Christos, care ne spune ca raiul se află în noi. Realitatea 
infinită, eternă, a fost invocată de-a lungul istoriei sub 
numele de „Natura Budică”, „Conştiinţa Christică”, 
„Fiinţa Supremă a lui Krishna” ş.a.m.d. 

Adevărul dăinuie revelat de la sine, fără a avea nevoie 
să fie proclamat sau proslăvit. Suveranitatea lui Absolută 
străluceşte în afară, fără nevoia de a fi aclamat sau 
elogiat. 

Deşi inerent formei, Sinele e mai presus de toate 
formele: atemporal, fără început sau sfârşit, invariabil, 
permanent şi nemuritor. Din el se naşte conştiența, 
conştiinţa şi o senzaţie infinită că „eşti acasă”. El este 
subiectivitatea absolută, din care apare simţul fiecăruia 
de „eu”. Realitatea Infinită nu se cunoaşte nici măcar pe 
ea însăşi ca „eu”, ci ca pe substratul real al capacității de 
a face o astfel de afirmație. 

Sursa Sinelui este realitatea Divinităţii. Deşi e sursa 
existenței, ea nu depinde de aceasta, iar un astfel de 
termen nu este aplicabil. 


Calitățile înnăscute ale Divinităţii sunt îngăduința şi 
compasiunea. Nu există avantaje de căutat; e necesar 
doar să accepţi că ceea ce există este predestinat. 

Divinitatea nu e constituită din părți sau diviziuni. 

Tot ceea ce îi aparține, cu adevărat, lui Dumnezeu 
aduce pace, armonie şi iubire şi este lipsit de orice formă 
de negativitate. Persoanele conştiente din punct de vedere 
spiritual, înțeleg că ele nu pot decât să poarte mesajul, 
deoarece profesorul este adevărul lăuntric. 

Prezența ca Sine iluminează Totalitatea Realității. 
Totul e egal, mulțumită caracterului Divin al existenţei 
sale ca Supremul Infinit, din care se naşte întreaga 
existenţă şi creație. Nu există selectivitate sau divizare; 
totul are o valoare şi o importanţă egală. 

Puritatea Divinităţii e mai presus de înțelegerea 
egoului, fiindcă egoul este limitat de formă şi îşi asumă 
întotdeauna dualitatea subiectului şi a obiectului. 

Universul se autocreează în mod spontan. Nimic nu 
îl determină să se exprime singur. Nemanifestarea 
Dumnezeirii este potenţialitatea infinită a contextului şi a 
tuturor posibilităților infinite. Universul este autonom în 
mod spontan; chiar şi ideea de „existență** e de fapt o 
noţiune. 

Dumnezeu este starea de „eu” universală, a 
manifestării. Chiar în spatele stării de „eu”, universală, se 
află Nemanifestatul, care nu poate fi numit. 

Deoarece esenţa lui Dumnezeu este catalizatorul 
Creaţiei, tot ceea ce e creat conţine aceeaşi calitate. De 
aceea, contextul fundamental al lui Dumnezeu este o 


evoluție infinită a infinitelor potenţialităţi şi posibilități, 
care creează apoi evoluții ulterioare infinite ale evoluţiilor 
infinite. 

Deşi nu e pe deplin satisfăcătoare, explicaţia este 
modul de a privi lucrurile din perspectiva Sinelui ca fiind 
una cu Creatorul. 

Datorită esenței sale, Sinele ştie că tot ceea ce există 
e mai presus de timp şi, implicit, mai presus de memorie. 

Măreţia lui Dumnezeu străluceşte în afară ca Sursă 
a Existenţei, dar şi ca Realitatea care poate fi cunoscută 
prin conştiența subiectivă a Sinelui ca „Eul” Infinit. 

Contextul infinit al întregii existenţe şi al tuturor 
posibilităților este, în mod evident, Dumnezeu. 

Posibilitatea de transformare de la potenţialitate la 
stare reală de lucruri e furnizată de puterea infinită a 
substratului primordial al întregii existențe, care dispune 
singură de puterea de a transforma nemanifestatul în 
tărâmul manifestatului. 

În Unime şi în Unitate, totul este, în mod simultan, 
propriu tuturor celorlalți, dar nu datorită faptului că ei 
sunt fie „la fel”, fie „diferiți”. 

În interiorul contextului infinit al  Unimii, 
potențialitatea este activată prin Ordin Divin, cunoscut în 
mod obişnuit drept Voința lui Dumnezeu. Cu toate 
acestea, termenul voință induce cumva în eroare, prin 
faptul că implică un act de voinţă. 

Creaţia este considerată ca dezvăluirea şi revelația 
apariției potenţialității infinite ca act de Creaţie. Prin 
urmare, nu există dualitatea „acestuia” (Creator), care 


creează „aceea” (Creaţie), deoarece Creatorul şi Creaţia 
sunt unul şi acelaşi lucru. 

Adevărul şi Realitatea sunt identice şi etern prezente, 
aşteptând doar să fie descoperite. 

Nu e posibil să ajungi la Adevăr şi să ignori 
conştiinţa, fiindcă Adevărul este produsul veritabil al 
conştiinţei. 

Prezența  Sinelui este  bine-cunoscuta Purusha 
(PURUSHA - „Om”, în sensul de om Divin, universal şi 
etern, ființa supremă, una dintre cele două realități 
recunoscute de filosofia Samkhya, care vede în Purusha, 
Sinele Etern, Conştiința Pură. El este „spectatorul” sau 
„martorul” complet detaşat, care asistă netulburat la 
mutatiile lui Prakriti („natura”), deşi Universul nu poate să 
apară decât prin uniunea dintre Purusha şi Prakriti. În 
Vedanta, Purusha este asimilat cu Atman şi astfel e 
indirect identificat cu Brahman) - sau Strălucirea Sinelui 
ca Sursă. Sinele „ştie” datorită identificării cu divinitatea 
însăşi. De aceea, el este propria sa Conştienţă, iar prin 
Prezența sa, se face „cunoscut” drept cel care ştie 
„despre”, fiind desăvârşirea propriei sale esențe. 

Divinitatea se cunoaşte pe Sine; drept urmare, 
acceptarea acestui adevăr înseamnă deja să simți 
bucurie. A nu trăi bucuria înțelegerii acestui lucru 
înseamnă că i-ai opus rezistență.. 

Iluminarea nu este o stare ce trebuie obținută; ea e, 
de fapt, o certitudine căreia să i te supui, pentru că Sinele 
este deja Realitatea ta. Sinele e cel care atrage omul către 
informațiile de natură spirituală. 


Deoarece Divinitatea este nonlineară şi intangibilă, 
Dumnezeu este ultimul ecran prin care se pot proiecta 
erorile şi tendințele egoului uman. 

Cercetarea calibrării nivelelor conştiinţei confirmă 
faptul că Dumnezeu este transcendent, inerent şi prezent 
în tot ceea ce există, ca Sursă reală a Existenţei înseşi. 
Drept urmare, nonlinearitatea e prezentă simultan în 
linearitate. 

Sinele cunoaşte Realitatea  Absolută, datorită 
identității; el este ea. 

În acest mod recunoaşte Şinele, Prezenţa. 

Plenitudinea Divinităţii este ferm confirmată de 
imensa putere a lubirii, care e proprie Creaţiei şi 
Divinităţii. Prezenţa Iubirii este atotpătrunzătoare şi e 
resimțită de om ca Sine lăuntric. Ea contopeşte 
linearitatea cu Totalitatea, care este, în mod simultan, 
extrem de blândă şi, paradoxal, infinit de puternică. 
Iubirea este Legea Fundamentală a Universului. 

Divinitatea este Sursa întregii Existenţe - inclusiv a 
existenței omului. 

Î: Se spune că cel care caută şi ceea ce este căutat 
reprezintă unul şi acelaşi lucru. E adevărat? 

R: De fapt, e incorect. Cel ce caută Sinele este 
egoul/sinele; de aceea, ele nu reprezintă unul şi acelaşi 
lucru. Sinele nu are nevoia sau capacitatea de a căuta 
ceea ce deja există. 

Înţelege că descrierea lui Dumnezeu ca fiind un 
Judecător” este o iluzie a egoului, care apare ca o 


proiecţie a sentimentului de vinovăţie, de la pedepsele din 
copilărie. Înţelege că Dumnezeu nu este un părinte. 

Graţia lui Dumnezeu ar trebui înțeleasă ca 
certitudinea absolută a coerenței karmice a întregului 
univers, în toate expresiile sale ca domenii şi posibilități. 
Graţia este o prevedere din domeniul conştiinţei, privind 
disponibilitatea de a folosi toate mijloacele pentru salvare 
şi libertate absolută. Omul îşi decide, în mod deliberat, 
propriul destin. Nu există forțe arbitrare de luat în 
considerare. 

Cel ce caută adevărul absolut nu este un „eu” 
personal. El e, mai degrabă, un aspect al conştiinţei 
înseşi, care se exprimă prin inspirație, devoțiune, 
dedicare şi perseverenţă - toate acestea fiind aspecte ale 
voinţei spirituale. De aceea, sursa căutării Sinelui este 
Sinele însuşi, care actualizează procesele necesare, în 
virtutea propriilor sale calităţi, care sunt promovate prin 
intermediul Graţiei. 

După cum se poate discerne acum din studierea 
conştiinţei, potenţialitatea infinită a nemanifestatului se 
manifestă prin submatricea energetică a universului fizic 
potenţial. În contactul său cu materia, energia conştiinţei 
a actualizat potenţialulvieţii biologice. Conştiinţa ca viaţă 
este una şi aceeaşi realitate fundamentală. În 
terminologia spirituală, conştiinţa este strălucirea 
Divinităţii („lumina Dumnezeului Genezei”). Deoarece 
noţiunea de Dumnezeu sau Divinitate poate ridica 
probleme, omul se poate referi la Dumnezeire, numind-o 

„realitatea fundamentală omnipotentă” - Sursa absolută, 
ireductibilă, a întregii Existente. 

Subiectivitatea - lipsită de conținut şi dincolo de 
dualitatea subiectului şi obiectului - este Şinele. Eu-l 
subiectiv al Sinelui e independent de conţinut sau formă 
şi este mai presus de toate gândurile sau conceptele. Nu 
gândurile sau sentimentele sunt importante, ci numai 
subiectivitatea care stă la baza importanţei lor aparente. 

În mod paradoxal, subiectivitatea fundamentală este 
cea care conduce la descoperirea uimitoare a singurei 
„obiectivități” reale care este posibilă. Singurul adevăr 
care poate fi verificat în mod obiectiv, în orice timp, loc 
sau condiţii, de către oricine, oriunde, este absolutul, 
ireductibilul adevăr al subiectivităţii. 

Chiar şi cea mai riguroasă cercetare ştiinţifică duce 
la descoperirea faptului că, fără subiectivitate, nu poate 
fi cunoscut nimic; nici măcar nu s-ar putea spune că 
există ceva. Congştientizarea conştienței, conştientizarea 
faptului că eşti conştient şi conştientizarea conţinutului 
depind toate de apariţia acestei subiectivități. 

Subiectivitatea conştiinţei este iluminarea Sinelui ca 
„Eu” universalal Realităţii. E Ochiul lui Dumnezeu. Acest 
„Eu” este Esenţa a Tot Ceea ce Este şi include totalitatea 
Prezenţei ca Sursă omniprezentă a existenţei, mai presus 
de timp sau spaţiu. Ea nu are 

început şi nici sfârşit. Creaţia şi Creatorul sunt unul 
şi acelaşi. A-L descrie pe Dumnezeu ca fiind Manifestat 
sau Nemanifestat sau transcendent sau imanent, acestea 


sunt doar nişte puncte de vedere arbitrare. Realitatea se 
află mai presus de toate aceste încercări de a-L descrie. 

Adevărul este autoevident în mod autonom, datorită 
existenţei sale ca Totalitate. 

Viaţa ca existenţă nu are un opus - la fel cum nici 
adevărul nu are un opus, ci o pseudorealitate 
autoexistentă, cum este falsitatea. Adevărul ori este 
prezent, ori nu este. Divinitatea, Dumnezeu, Totalitatea, 
Unimea şi Absolutul reprezintă Tot Ceea ce Este; nu poate 
exista un opus al lui Dumnezeu. Doar adevărul este 
adevărat; nu există nimic altceva. Aşadar, toată frica 
apare din dependenţa de formă, din cauza iluziei că forma 
este o cerință necesară pentru existenţă. 

Moartea nu poate afecta viața, mai mult decât poate 
o umbră să omoare lumina. Adevărul nu e diminuat sau 
negat de falsitate; doar expresia sa poate fi înțeleasă sau 
interpretată greşit. Viața, Dumnezeu, Adevărul sau 
Totalitatea Realităţii nu au opuşi. 

Înțelegerea şi cunoaşterea lui Dumnezeu sunt 
absolute şi pur subiective. Nu există nici măcar 
posibilitatea prezumată ca rațiunea să ajungă la 
cunoaşterea 

Adevărului. Adevărul poate fi cunoscut doar prin 
identificarea sa ca Adevărul însuşi. 

Adevărul este simplitatea şi evidenţa fundamentală a 
existenței lui Dumnezeu. Cuvântul unitate semnifică 
completitudinea identităţii de sine a existenței. Totul e 
desăvârşit, datorită faptului că El este ceea ce este. Nu e 
nevoie de nicio descriere sau etichetare convenţională; ele 


doar distrag atenția. Nici măcar poziția de martor nu 
necesită gândire; Nu este nevoiesă mentalizezi Realitatea; 
ea nu întăreşte, ci distrage de la ceea ce este ea. 

Răul nu este opusul lui Dumnezeu - ci, pur şi simplu, 
negarea lui Dumnezeu, exact aşa cum falsitatea nu este 
opusul adevărului, ci respingerea acestuia. 

Adevărul nu poate fi înlănțuit. Mulţi falşi învățători 
spirituali îşi permit să-şi prezinte singuri, în mod 
exagerat, capacităţile, care sunt de fapt doar o momeală 
şi autosatisfacția de a fi „speciali”. 

Adevărul este starea reală a lucrurilor; neadevărul 
este fals, fiindcă el nu a existat niciodată şi, în consecinţă, 
nu a fost niciodată certificat, fapt care explică de ce el 
arată un răspuns fals (absenţa adevărului) la testul 
cercetării conştiinţei. Conştiința răspunde numai la ceea 
ce „este” sau „a fost” în Realitate, la ceea ce este numit, 
în mod clasic, Adevăr. 

Singura energie care are mai multă putere decât forța 
egoului colectiv este cea a Adevărului Spiritual. 

Adevărul se dezvăluie singur, datorită omniscienței 
câmpului conştiinţei, în care omnisciența recunoaşte 
veridicitatea Adevărului şi nu recunoaşte falsitatea, care 
este definită corect nu ca fiind opusul adevărului, ci 
absența acestuia. 

Puterea Adevărului este ea însăşi un atribut al Iubirii 
Divine, care, în compasiunea ei infinită, dizolvă 
poziționalităţile în Realitatea Sinelui. 

Convertirea reprezintă o expresie a vanităţii egoului, 
care caută să obţină un anumit statut prin învoială sau 


dominare. Adevărul este întreg şi total prin el însuşi - şi, 
de aceea, nu-i trebuie nimic. 

Falsitatea nu este opusul adevărului - ci, pur şi 
simplu, absenţa acestuia. 

În realitate, adevărul nu are opuşi, la fel cum frigul 
nu e opusul căldurii şi nici lumina nu e opusul 
întunericului. (întunericul reprezintă absenţa luminii, la 
fel cum frigul indică absența căldurii). 

În realitate, asemenea soarelui, Iubirea lui 
Dumnezeu străluceşte, în mod egal, asupra tuturor. 

Absolutul este tărâmul non-formei, al nelimitării şi 
nelocalizării;, prin urmare, Absolutul este tărâmul 
totalităţii întregului omniprezent. 

Nu există decât faptul de a exista; existenţa nu cere 
nicio justificare, iar a gândi atât de mult înseamnă să faci 
o greşeală de logică. Prin existenţă, noi înțelegem 
perceptibil prin observare, fapt care atribuie o schimbare 
ipotetică a condiţiei de la inexistent, la existent. Cu toate 
acestea, ceea ce este a existat dintotdeauna, a fost mereu, 
în completitudinea sa, mai presus de timp; căutarea unei 
cauze primordiale reprezintă un artefact al activității 
mentale, care apare odată cu noţiunile de timp şi spaţiu. 
Dincolo de spaţiu şi timp nu există evenimente, 
începuturi şi nici sfârşituri care să fie mai presus de 
tipurile de gândire sau rațiune umană. 


9 - PREZENŢA LUI DUMNEZEU 


Omul ar putea spune că scopul muncii spirituale îl 
reprezintă descoperirea Prezenţei lui Dumnezeu - nu ca o 
entitate transcendentă din exterior, ci ca o trăire absolut 
subiectivă a experienţei Divinităţii atât lăuntrice, cât şi 
exterioare. Aici, Dr. Hawkins oferă direcţii, inspirație şi 
clarificări în sprijinul acestei Realizări. 

Prima dovadă a existenței lui Dumnezeu este o 
curiozitate sau un interes treaz, în legătură cu aspectele 
spirituale. Aceasta este spărtura din barajul egoului. 
Când omul începe să-şi stabilească obiective de natură 
spirituală sau să practice trezirea spirituală sau să caute 
informaţii despre spiritualitate, Prezența pune stăpânire 
pe viaţa lui. 

Trăirea experienţei Prezenţei lui Dumnezeu este 
disponibilă şi accesibilă oricând, dar aşteaptă să alegi. 
Acea alegere e făcută doar prin abandonarea tuturor 
lucrurilor, mai puţin a păcii şi a iubirii de Dumnezeu, în 
schimb, Divinitatea Sinelui este revelată în mod automat, 
ca Prezenţă eternă dar nepercepută, deoarece a fost 
ignorată sau uitată, sau omul a ales altceva. 

Deoarece omenirea este o actualizare a potențialului 
de către Sursa sa, acea Sursă e întotdeauna prezentă şi 
direct cognoscibilă ca esenţă subiectivă a Sinelui. Trăirea 
experienței Prezenţei ca Sine este transformatoare - fiind, 
totodată, identică, pe parcursul istoriei, după cum au 
transmis înțelepțţii civilizațiilor atât de diferite. Darul 
Divinității este potenţialitatea din interiorul conştiinţei 


proprii a omului de a reveni, prin intermediul acelei 
conştiinţe, la Sursa existenței sale. Prin Realizarea 
Sinelui (contextul infinit), câmpul şi conţinutul se 
contopesc în Realitatea Unimii Sursei înseşi. 

Totalitatea Unimii întregului nu poate fi „trăită”. În 
schimb, ea e cunoscută datorită faptului că este 
Totalitatea însăşi. „Eu”-l Sinelui e Ochiul lui Dumnezeu, 
care asistă la desfăşurarea Creaţiei, ca Acum. 
Consecutivitatea este o iluzie creată de percepţia „eu”-lui 
ego- ului, care e punctul de vedere al procesării de la 
nelocalizat, la localizat, de la nonlinear, la linear, de la 
Totalitate, la limitare. 

Percepția este ochiul egoului, care, pentru că traduce 
imposibilitatea de a trăi experienţa infinitului, creează 
percepţia timpului, a locului, dimensiunii, poziţiei, 
formei, limitării şi a singularității. 

Descoperirea Prezenţei lui Dumnezeu nu are loc din 
cauza fricii, ci datorită abandonării, care a fost grăbită de 
frică. 

Prin oprirea timpului, uşile batante se deschid către 
o eternitate plină de bucurie; Iubirea lui Dumnezeu 
devine Realitatea Prezenţei. Cunoaşterea Adevărului 
întregii Vieţi şi Existenţe se detaşează cu o uluitoare 
autorevelare. Minunăţia lui Dumnezeu este atât de 
atotcuprinzătoare şi enormă, încât depăşeşte orice 
imaginație. Să te afli, în sfârşit şi cu adevărat, acasă este 
un sentiment profund, în totalitatea şi desăvârşirea sa. 

Prezența lui Dumnezeu este chintesența păcii, a 
liniştii şi a iubirii profunde. Ea e copleşitoare, în 


profunzimea sa. Ea este total învăluitoare, iar lubirea e 
atât de puternică, încât dizolvă orice „ne-iubire”, păstrată 
de egoul rezidual. 

Prezenţa infinită a Tot Ceea ce Estee mai presus de 
timp şi spațiu, de-a pururi desăvârşită, completă, 
perfectă şi totală. Toate punctele de vedere dispar şi nu 
există decât omniprezența Celui ce ştie Tot, datorită 
faptului că El este Totul. Pe măsură ce Realitatea se 
detaşează în uluitoarea-i claritate de sine şi pace infinită, 
se poate constata că obstacolul în calea Realizării era 
mintea însăşi, care nu e diferită de ego, mintea şi egoul 
fiind unul şi acelaşi lucru. 

În prezenţa lui Dumnezeu, toate suferinţele 
încetează. Omul a revenit la Sursa lui, care nu diferă de 
Sinele său. Este ca şi cum ar fi uitat sau s-ar fi trezit 
acum dintr-un vis. Toate fricile se dovedesc a fi nefondate; 
toate grijile sunt închipuiri prosteşti. Nu există niciun 
viitor de care să te temi, niciun trecut pe care să-l regreți. 
Nu există un ego/sine nesupus, pe care să-l dojeneşti sau 
să-l corectezi. Nu există nimic de care să te ruşinezi sau 
pe care să-l învinovățeşti. Nu există un altul de care să fii 
separat. Nicio pierdere nu este posibilă. Nu este nimic de 
făcut, nu ţi se cere să faci niciun efort şi eşti eliberat din 
hăţurile nesfârşitelor dorințe şi lipsuri. 

Cuvântul Sine subliniază faptul că Dumnezeu este 
descoperit în interior, ca Realitatea Absolută ce stă la 
baza existenței actuale a omului, în „aici şi acum” (citând 
din Biblie: „împărăţia lui Dumnezeu este în tine”). 

Î: Cum este trăirea subiectivă sau Realizarea Unimii? 


R: Este o conştientizare a unei stări care a fost 
prezentă dintotdeauna. Noutatea trăirii consecutive 
dispare, aşa cum dispar şi aşteptarea, regretul sau 
dorinţa de a anticipa şi a controla. Existenţa ca ființare 
este totală şi desăvârşită. Toate nevoile omului sunt deja 
îndeplinite. Nu e nimic de câştigat sau de pierdut şi toate 
lucrurile au valoare egală. Ar trebui să semene cu faptul 
că-ți plac toate filmele, în aceeaşi măsură - fiindcă 
plăcerea provine din „bucuria de a merge la film”, iar 
filmul care rulează este irelevant. 

Renunţarea la identificarea cu ceea ce se presupunea 
a fi „eu”, îi permite Adevăratului meu Eu să strălucească 
în afară, ca un atribut inerent al Divinităţii, care este 
Sursa Realităţii lipsite de griji, a „Eului”. 

Simţul de „Eu” este o identificare cu şi o cunoaştere 
de sine, care sunt atribute ale Prezenţei Lăuntrice, ce 
validează capacitatea de a cunoaşte „Eul” ca Sine. 
Eliberat de toate amăgirile, simţul lăuntric al „Eului” se 
cunoaşte, de fapt, pe sine fără niciun conținut. 

Niciun fel de concept nu e posibil în Lumina infinită 
a Mărețţiei lui Dumnezeu. Este o profundă pace, siguranță 
şi bucurie de a fi acasă. Împlinirea s-a desăvârşit. 

Prevalenţa liniştii interioare este începutul înțelegerii 
faptului că totul se întâmplă de la sine şi că nimic nu 
determină nimic; omul devine conştient de faptul că astfel 
de interpretări sunt, de fapt, forme de amuzament 
mental. 

Omul poate realiza Sinele ca Realitatea primordială, 
ireductibilă, din orice punct de pornire. Nu punctul de 


pornire este important, ci dedicarea fără preget, 
perseverența de a nu se abate de la rădăcinile sale 
veritabile. Clarificarea naturii trăirii duce la Sursa 
omului. Orice picior al elefantului duce la elefant. 

Câmpul infinit al Sursei întregii existențe este o 
strălucire radiantă, care luminează în afară, iar efectele 
sale în calitate de Creaţie sunt unificate pentru 
totdeauna. Creatorul şi Creaţia sunt Una. 

Trăirea experienţei Divinităţii lăuntrice ca Sine sau 
Dumnezeu lăuntric este cu totul diferită de credinţa în 
Dumnezeul transcendent. Din acest motiv era Buddha 
împotriva tuturor descrierilor şi a etichetărilor lui 
Dumnezeu, deoarece iluminarea este o stare în care 
cunoaşterea de Sine e cea a identităţii. În această stare 
nu există un „acesta” asemănător cu Şinele, cu ajutorul 
căruia să poată fi descris Şinele. Această stare este cel 
mai bine descrisă ca Autoiluminare - iar în această stare, 
cunoaşterea este propria sa Realitate. 

Egoul/mintea este un set de comportamente 
învățate, iar scopul fundamental este să transcenzi 
programarea şi funcționarea acestora cu ajutorul puterii 
Radianţei Sinelui, care recontextualizează viața, cu 
blândeţe. Prezența Sinelui este percepută cu compasiune 
pentru întreaga viață, în toate formele ei. Drept urmare, 
iertarea înlocuieşte acuzarea - semn că acum este în 
siguranță pentru a înainta mai profund într-o 
inventariere lăuntrică serioasă, fără un stres excesiv. 

Când eşti una cu fenomenele, în loc să fii separat de 
ele, rezultatul este trăirea experienţei ființării şi a 


Totalităţii Prezenţei exprimate ca Tot Ceea ce Este. Tot 
ceea ce are viață nu se află, în mod pasiv, „acolo” - ci, în 
schimb, pare să se prezinte pe sine conştienței mai 
degrabă ca un atribut al existenței sale, decât ca o 
intenție volițională. Astfel, universul pare a fi un dar de o 
splendidă frumuseţe şi perfecţiune, care străluceşte în 
afară cu Radianţa Divinităţii lăuntrice. 

În cele din urmă, chiar şi iluzia 
martorului/observatorului se dizolvă în 
conştiența/conştiința însăşi, care se dovedeşte a fi 
impersonală şi autonomă. Nu mai există limitarea „cauzei 
şi efectului” sau a „schimbării”. Iluzia „timpului” se 
dizolvă şi ea, în Totalitatea Concordanţei Divine. Nu mai 
există nici atracţie şi nici aversiune față de existența 
însăşi, deoarece chiar şi manifestatul este perceput de 
conştiinţă drept un rezultat al discernământului. 

Realizarea Prezenţei Divinităţii se dezvăluie de la 
sine, atunci când egoul şi pozionalitățile sale sunt 
abandonate. 

Pacea lui Dumnezeu transcende toate stările 
anterioare - oricât de minunate ar fi fost ele. 

Iubirea Divină este un câmp atotcuprinzător, iar 
calitățile sale sunt de neuitat, aşa cum ştie oricine care a 
trăit vreodată o experienţă în preajma morții. Ea este, în 
mod imanent, cu adevărat greu de descris, iar Prezenţa ei 
e ca o dizolvare în totalitatea ei existenţială. În viața 
lumească, nu există nimic care măcar să semene cât de 
puțin cu această Iubire. Ea are o blândețe profundă, dar 
infinit de puternică, graţie intensității sale infinite. 


Calitatea de atemporal/etern este inerentă Prezenţei 
ca Iubire. Chiar şi un scurt moment al Prezenţei este 
perceput, în timp pământean, prin intermediul Sinelui, 
ca fiind etern. Aceasta e o caracteristică evidentă. De 
aceea, când cunoşti ceea ce este Real - chiar numai 
pentru câteva momente după ceas - înseamnă să ştii 
acest lucru, pentru totdeauna. 

Divinitatea este Iubirea infinită. În Prezenţa ei, nici 
măcar renunțarea la existenţa fizică nu e o „problemă” 
sau o sursă de împotrivire. Pe măsură ce egoul se dizolvă, 
acelaşi lucru se întâmplă şi cu fricile şi prezumțiile 
acestuia. Realitatea lăuntrică este imună la considerente 
sau îndoieli. Sinele este Certitudine. 

Strălucirea lui Dumnezeu este lumina conştienței 
care dezvăluie Divinitatea a tot ceea ce există. 

În liniştea Prezenţei Infinite, mintea e tăcută, fiindcă 
nu este nimic ce poate fi spus; totul vorbeşte de la sine, 
cu completitudine şi acuratețe. Cu această înţelegere, 
omul transcende dualitatea finală - existență versus 
nonexistență - fiindcă doar existența este posibilă. 
Opusul Adevărului nu există, câtă vreme Realitatea 
exclude nonrealitatea. În această înțelegere, sălăşluieşte 
Pacea lui Dumnezeu. 

De fapt, frica însăşi face imposibilă conştientizarea 
Prezenţei lui Dumnezeu. Doar atunci când ea este 
abandonată, capitularea profundă a rezistentului ego 
scoate la lumină o pace mai presus de puterea de 
înţelegere. 


Nimic nu este mai minunat decât să ajungi din nou 
acasă, la Sursă. Omul trăieşte iluzia că el este cel care se 
luptă pentru evoluția spirituală, prin efortul său; de fapt, 
noi suntem atraşi într-o conştiență mai extinsă prin 
Voința lui Dumnezeu, exprimată prin Sfântul Duh, iar tot 
ceea ce trebuie să faci este să permiţi ca acest lucru să se 
întâmple, abandonânduc-te total. Pentru că, într-adevăr, 
numai Dumnezeu este Dumnezeu. 


10 - NONDUALITATEA 


Realitatea  Sinelui este caracterizată ca fiind 
nonduală: mai presus de formă şi de dualităţile „acesta” 
şi „acela”, subiect şi obiect, „al meu” şi „al tău”. În general, 
starea de nondualitate este descrisă prin reliefarea a ceea 
ce nu este ea, indicând o realitate care nu poate fi 
descrisă cu precizie, ci doar trăită în mod subiectiv. 

O analiză a naturii conştiinţei relevă faptul că 
mântuirea apare ca rezultat al întoarcerii conştiinţei la 
starea sa originară a nondualităţii. Ea poate face acest 
lucru numai prin „supunere”, prin abandonarea 
dualităţilor voinţei şi tenacităţii. Întoarcerea egoului de la 
dualitatea, la nondualitatea spiritului este foarte dificilă 
şi este greu de crezut că e posibilă doar prin Graţia 
Divină. În consecință, omul are nevoie de un salvator care 
să-i fie sprijin, inspiraţie şi un punct de echilibru în 
salvarea sa de la durerea şi suferința egoului. 

Egoul/mintea gândeşte, câmpul (conştiinţa) ştie, iar 
Sinele este. 

Nondualitate înseamnă fără formă, divizare sau 
limitare - cum ar fi timpul, localizarea sau mentaliza- rea 
- inclusiv prezumpţiile lineare arbitrare. Divinitatea este, 
prin „calitățile” sale fireşti, omniscienţă şi omnipotenţă; 
şi totul evoluează ca un rezultat al faptului că 
Nemanifestatul devine Manifestat, sub forma Creaţiei 
evoluționiste. 

În realitate, dintr-un punct de vedere nondualist, se 
poate observa şi simți că, de fapt, totul apare în mod 


spontan, ca efect de câmp al consecinţei automate a 
manifestării potenţialităţii în realitate. Nevăzutul este 
puterea care susține contextul infinit al 
Conştiinţei/Realităţii /Divinităţii şi efectul său asupra 
conținutului. Câmpul nonlinear, infinit al puterii este 
prezent, în egală măsură, înăuntru, în afară şi dincolo de 
orice.  Potenţialitatea devine realitate atunci când 
condițiile permit sau îi sunt favorabile acestui lucru. 
Procesul capătă putere atât prin intenţie, cât şi datorită 
capacităţii naturale, impersonale a conştiinţei înseşi. 

În nondualitatea  conştienței, nici măcar 
consecutivitatea nu mai apare, iar conştiența înlocuieşte 
trăirea experienței. Nu mai există percepția succedării 
„momentelor”, câtă vreme nu există decât un permanent 
Acum. Mişcarea pare ca într-un film rulat cu 
încetinitorul, ca şi cum ar fi suspendată în afara timpului. 
Nimic nu este imperfect. De fapt, nimic nu se mişcă sau 
schimbă; nu are loc niciun eveniment. În loc de 
consecutivitate, există observarea faptului că totul se află 
într-un stadiu de desfăşurare şi că întreaga formă este 
doar un fenomen secundar, creat de percepţie şi de 
obiceiurile observaționale ale activității mentale. 

În Realitate, totul prinde viață ca o expresie a 
potențialităţii infinite a universului. Stadiile de evoluție 
sunt rezultate ale condiţiilor, dar nu sunt cauzate de 
acestea. Condițiile contează pentru aparențe, iar 
fenomenul ca schimbare este cu adevărat rezultatul unui 
punct de observare arbitrar. 


În Realitatea nondualităţii nu există nici privilegiu, 
nici pierdere şi nici rang. Asemenea unei plute pe mare, 
fiecare spirit se înalță sau cade în marea conştiinţei la 
propriul său nivel, datorită propriilor sale alegeri, şi nu 
din cauza vreunei forțe sau favoruri din exterior. Unele 
spirite sunt atrase de lumină, iar altele caută întunericul, 
dar totul apare din propria-i natură, în virtutea libertății 
şi a egalității Divine. 

Având în vedere faptul că întregul univers şi tot ceea 
cuprinde el sunt contopite din punct de vedere karmic, 
Totalitatea  Realităţii este realizarea şi înţelegerea 
iluminării. Dacă totul este o contopire karmică, provenind 
din aceeaşi sursă, atunci a vedea orice fel de separare este 
un artefact al percepţiei. În Realitate, individul şi cei mulți 
sunt la fel. 

Micul sine este dizolvat de Sine. Atitudinea 
vindecătoare a Sinelui față de sine este compasiunea; 
omul este iertat prin iertare. Această dorință de 
renunțare, izvorâtă din Graţia lui Dumnezeu, îi permite 
puterii lui Dumnezeu manifestate prin Duhul Sfânt să 
recontextualizeze înţelegerea şi, cu ajutorul acestui 
instrument, să demonteze puterea percepției şi dualitatea 
inerentă acesteia, care este sursa întregii suferințe. 
Disoluţia dualității este darul esenţial al lui Dumnezeu, 
pentru că ea dizolvă sursa reală şi capacitatea de a suferi. 
Suferința nu este posibilă în nondualitate. La nivelul 
nondualităţii există observare, dar nu există observator, 
pentru că subiectul şi obiectul sunt identice. Tu-şi-eu 
devin Sinele Unic, care percepe totul ca fiind Divin. 


Poziţionalitatea nu este posibilă în nondualitate; de 
aceea, percepțiile dualiste care provin din poziționalități 
sunt sursa interpretărilor greşite cu privire la Dumnezeu, 
pentru care, din păcate, omenirea a plătit un preţ enorm. 

Trecerea dincolo de linear, în nonlinear, este calea 
magiei, calea nondualităţii de a obţine lumina lăuntrică a 
conştiinţei înseşi, adevăratul Sine nemuritor. Toată 
lumea are încredere în simțul lăuntric al realității sau 
capacitatea de a „şti”, care stă la baza tuturor percepțiilor 
şi observaţiilor, indiferent de conţinut. Conţinutul minții 
gândeşte, dar numai câmpul nonlinear „ştie”; cum altfel 
ar fi posibil să ştii ceea ce este gândit? 

Deoarece fiecare trăieşte de fapt în existenţial, în 
fiecare moment, sursa capacităţii de a şti sau a trăi o 
experienţă este iminentă, fiind ea însăşi originară. Toate 
fiinţele umane percep faptul că „trăiesc experienţe” în 
permanenţă, indiferent cât de schimbător poate fi 
conținutul acestora. 

Toţi oamenii sunt deja mistici şi atraşi în mod 
instinctiv de iluminare, indiferent dacă sunt sau nu 
conştienţi de acest lucru. Aceasta este o derivație a 
capacităţii de învățare şi a curiozităţii, care îi sunt proprii 
minții. Astfel, calea Nondualităţii Devoţionale le este 
deschisă tuturor şi nu impune condiţii, altele decât 
integritatea interioară şi dorinţa de a se alinia cu adevărul 
verificabil şi cu urmarea acestuia până la Sursa sa. 

Î: Este nondualitatea precum realitatea 
fundamentală, în care totul este perceput ca expresia 
esenței sale, datorită identității sale? 


R: Aceasta este o observaţie esenţială. Întreaga 
Creaţie, în şi de la sine, se mişcă de la perfecţiune, la 
perfecțiune, doar datorită existenţei sale. Existenţa este 
deja împlinirea potenţialității, manifestată ca realitate. 

Cunoaşterea care apare din interior este firească, 
accesibilă şi provine din experienţă. De asemenea, o astfel 
de cunoaştere este mai presus de definire sau descriere, 
ea fiind substratul primordial, confirmabil şi universal al 
puterii şi al energiei din care se naşte atât posibilitatea, 
cât şi actualizarea existenței. Această Realitate 
Fundamentală este revelată prin explorarea substratului 
şi sursei conştiinţei înseşi, care este contextul nonlinear 
fundamental mai presus de toate definițiile. De aceea, 
prin calea iluminării nu există o relație separată „tu- 
Dumnezeu” vizavi de „eu-omul”. Acesta este înţelesul 
terminologiei Advaita (nondualitate) a Sinelui comparat 
cu şinele. Aceasta este esența misticului, prin care 
Realitatea nonlineară absolută se autorevelează atunci 
când au fost abandonate barierele egoului linear. 

În Nondualitatea Devoţională, probabilitatea greşelii 
este evitată prin devoțiune faţă de calităţile nonlineare ale 
Divinităţii înseşi, cum sunt compasiunea, iubirea, 
adevărul, omniscienţa, eternul, infinitul, omniprezența şi 
omnipotența, mai presus de formă, loc, timp, instincte 
sau emoții umane. 

În timp ce premisa obligatorie pentru aderarea la 
religie este credința, calităţile esenţiale necesare pentru a 
urma calea nondualității sunt smerenia, renunțarea şi 
consacrarea devoţțională față de această cale. 


Este uşor de observat faptul că adepţii religiei sunt 
caracterizați prin infatuarea „eu ştiu”, prin intermediul 
autorităţii biblice, al doctrinei ecleziaste, a precedentului 
istoric ş.a.m.d. Prin contrast, adeptul spiritual al 
nondualității începe de la atitudinea elementară, mai 
sinceră: „eu, de unul singur, nu ştiu”. 

Î: Care este deosebirea dintre calea Nondualităţii 
Devoţionale şi învățăturile tradiționale? 

R: Această cale se caracterizează prin eliminarea 
tuturor laţurilor şi lucrurilor de mică importanţă, pentru 
că timpul este scurt, iar porțile înguste. De aceea, ea nu 
este legată de trecut; adică de doctrine, dogmă, ritualuri 
istorice, personaje, evenimente sau sisteme de credinţă. 
Autorizarea vine din interior, prin acordul voinţei. Când 
obstacolele sunt date la o parte, Adevărul erupe de la 
sine. Chemarea vine de fapt din interior, nefiind un 
răspuns la un îndemn din afară. Sursa este atât 
inițiatorul, cât şi destinația. 

Pentru prima oară, informaţiile spirituale sunt acum 
disponibile; de-a lungul istoriei, ele nu au fost niciodată 
accesibile. Capacitatea de a deosebi adevărul de falsitate 
şi puterea exprimării sale reprezintă acum un beneficiu 
şi un avantaj major. Conform cercetării conştiinţei, 
probabilitatea de a atinge iluminarea este acum, de 
aproape de o mie de ori mai mare decât era în trecut. 

Î: Calea Nondualităţii Devoţionale este abruptă? 

R: Nu calea este abruptă, ci mai degrabă împotrivirea 
egoului la această cale. Această împotrivire este înfrântă 
prin recurgerea la voință, care instaurează apoi 


capacitatea de consacrare şi efort şi voința de a renunța 
la piedici. 

Devoţiunea invită puterea iubirii, prin care smerenia 
demontează stâlpii de susținere şi poziționalitățile 
egoului. De asemenea, ea activează folosirea informațiilor 
care sunt transformatoare. Intenţia energizează voința, 
care, drept urmare, îi permite transformării să 
înlocuiască limitările rezultate în urma opoziției. 

Adoptarea căii Nondusalităţii Devoţionale 
recontextualizează îndatorirea de a căuta adevărul, în loc 
de implicare şi acțiune lumească. Înțelegerea este măsura 
modului în care poţi ajuta lumea. 

Devotamentul este față de esența Adevărului însuşi 
şi este mai presus de ispită, prin consacrare sau izolare. 
Tot ce trebuie este o curiozitate şi o atracție față de 
Adevăr, care este desăvârşit, total şi autosuficient. 

„Eul!” infinit este acea realitate subiectivă care stă la 
baza „eului” personal şi care ia în considerare experiența 
ființării ca existență a omului. „Eul” absolut este cel care 
permite formularea „eu”. Conştiinţa sau capacitatea de 
conştientizare este lipsită de formă şi este fundalul de pe 
care poate fi identificată forma. 

Adevărul Absolut este perceput ca subiectivitate 
pură, fundamentală. El se autorevelează şi este, mai 
presus de orice, dovadă. 

Sursa Adevărului Spiritual Absolut nu este mentală. 
Intelectul are dificultăți în înțelegerea acestui fapt 
important, deoarece mintea este dualistă şi limitată în 


sine, aşteptându-se ca „acesta” să provină dintr-un 
„acela”. 

În Realitatea spirituală avansată, dualitatea se 
dizolvă, deoarece „acesta** este „acela*6. Căutătorul şi 
Obiectul Căutării devin una cu transcendența limitării 
dualității, adică, Realizarea Sinelui, Edificarea şi 
Iluminarea. 

O religie se adresează în primul rând tărâmului 
dualității, în timp ce iluminarea se adresează 
nondualităţii. Pe această cale strictă către iluminare, 
deoarece dualitatea este iluzie, nu are niciun rost să 
încerci să o corectezi. De aceea, trebuie să transcenzi 
egoul şi să-l recunoşti drept iluzie. Statutul de „persoană 
bună** este lăudabil, dar nu duce la iluminare de la sine. 
Posibilitatea de a atinge iluminarea se bazează pe 
înțelegerea profundă a naturii conştiinţei înseşi. 

Atunci când condiţiile, inclusiv mentalitatea, intenția 
şi dedicarea sunt favorabile, poate apărea o decizie de a 
da la o parte toate cele lumeşti. Atunci, omul ar putea să 
se arunce totalmente, cu toată energia, folosindu-şi 
încontinuu toate resursele, cu o concentrare de laser, 
într-o abandonare a aspectului observa- tor/trăitor al 
egoului. Acest proces îl duce destul de repede pe om 
dincolo de minte, chiar în „vârful de procesare” al 
experimentatorului. 

Acest „vârf de procesare” este locul efectiv al 
percepţiei obişnuite al „eu”-lui, şi el creează o întârziere 
de 1/10.000 dintr-o secundă între realitate (lumea aşa 
cum este ea; res extensa (Prin res extensa Descartes 


explica lumea fenomenelor fizice. El susține ca Dumnezeu 
a creat res extensa, ca lume haotică, i-a stabilit legi şi i-a 
dat un prim impuls, fără să mai intervină ulterior în 
dezvoltarea ei) lui Descartes (Rene Descartes (31 martie 
1596 - 11 februarie 1650), cunoscut de asemenea cu 
numele latin Cartesius, a fost un filozof şi matematician 
francez)) şi lumea aşa cum este percepută sau trăită (res 
cognitas (Spre deosebire de res extensa, care este unică, 
res cogitans este multiplă. Astfel, Dumnezeu a creat o 
pluralitate de substanţe cugetătoare, care sunt sufletele 
umane individualei în opoziție cu corpul întins şi 
necugetător, sufletul este cugetător şi neîntins. Atât prin 
calitatea sa de substanță, cât şi prin faptul ca este 
neîntins, şi deci indivizibil, sufletul individual este şi 
nemuritor. Cele două entități există independent, de sine 
stătător. Totuşi, în cursul vieţii, corpul şi sufletul uman 
păstrează o anumită conexiune) lui Descartes). Această 
separare este punctul dificil şi locul iluziei dualității 
sinelui, care împiedică înțelegerea Realităţii naturale a 
Nondualităţii (Şinele). Prin transcenderea iluziei unui 
sine separat, individual, personal, apare Strălucirea şi 
Totalitatea Sinelui, prin care întreaga viață, vădit 
subiectivă sau obiectivă, este recontextualizată în Unime. 


11 - ILUMINAREA 


Mintea umană se poate lupta fără rost pentru a 
înțelege iluminarea. După cum precizează Dr. Hawkins: 
„în realitate, iluminarea nu este nici o stare, nici o poziţie 
care permite o vedere de ansamblu; dar este amândouă, 
şi nu există niciun enunţ care să fie corect în totalitate”. 

Sinonimă adeseori cu Realizarea Sinelui, iluminarea 
este starea nondualistă care începe să apară la nivelul de 
conştiinţă indicat ca fiind Pacea. Iluminarea nu este un 
scop ce trebuie atins; este o însugşire care se manifestă, 
atunci când egoul/mintea este trans- cens. Iluminarea 
nu este un scop în sine. Revenind la afirmațiile Dr. 
Hawkins: „Iluminarea este o înțelegere progresivă şi nu 
reprezintă un produs finit sau un final, sau desăvârşirea 
evoluției potențialității spirituale”. 

Iluminarea este de fapt apariția Adevărului, atunci 
când piedicile din calea înțelegerii acelui Adevăr au fost 
îndepărtate. Prin analogie, strălucirea soarelui nu este 
condiționată de risipirea norilor; el devine de fapt vizibil. 

Noţiunea de iluminare este corectă din punct de 
vedere semantic. Este recunoaşterea şi înțelegerea 
faptului că realitatea omului este lumina Sinelui şi că ea 
îşi are originea în interior, ca o conştientizare şi o 
profundă şi autoevidentă Realitate. 

Chiar când doar auzi despre iluminare, ai parte de 
unul dintre cele mai minunate daruri. Oricine care a auzit 
de iluminare nu va mai fi niciodată mulțumit de nimic 
altceva. 


Un „om de bine” este un lucru; iluminarea este un alt 
lucru. Omul este răspunzător pentru efort, nu pentru 
rezultat, care depinde de Dumnezeu şi de univers. 

Omul poate petrece la infinit vieți întregi studiind 
toate învățăturile religioase şi filozofice ale lumii, sfârşind 
de fapt prin a fi confuz şi descurajat. Caută să „ştii” şi nu 
să „ştii despre”. „A şti” implică experienţa subiectivă; „a 
şti despre” înseamnă să acumulezi fapte, în final, toate 
faptele dispar şi nu mai rămâne nimic de ştiut. Dacă omul 
înțelege că propriul său Sine este nici mai mult nici mai 
puțin decât Tot Ceea ce Este, a fost şi ar putea fi vreodată, 
ce îi mai rămâne de ştiut? Completitudinea este, prin 
propria-i natură, totală şi desăvârşită. 

Ceea ce sunt eu este Unimea. Când omul realizează 
că deja este şi a fost dintotdeauna Tot Ceea ce Este, nu-i 
mai rămâne nimic de adăugat. 

Calea către iluminarea subită este prin aderarea 
strictă la conştiența spirituală şi la caracteristicile 
specifice conştiinţei, astfel încât personalitatea (egoul) să 
fie mai degrabă transcens, decât corectat. 

În Realitate, timpul este de fapt o iluzie şi o aparenţă. 
Niciun timp nu este cu adevărat pierdut, odată ce omula 
ales misiunea spirituală. De fapt, în final, nu are 
importanţă dacă iluminarea durează mii de vieți sau una 
singură. În cele din urmă, este tot una. 

Înțelegerea naturii conştiinţei face posibilă 
iluminarea. Acest lucru determină în mod esențial 
înțelegerea deosebirii dintre dualitate şi nondualitate, dar 
şi a modului în care poţi transcende tărâmul dualității. 


Esența omului include potenţialitatea pentru 
iluminare. Disponibilitatea implică faptul că omul a 
evoluat, trecând prin nivelele mai joase ale conştiinţei, 
astfel încât inspiraţia spirituală devine acum scânteia 
care aprinde căutarea. 

Din punctul de vedere al conştiinţei şi iluminării, 
dominaţia fricii nu conteneşte până când însăşi dorința 
de a exista nu este abandonată în mâna lui Dumnezeu, 
în liniştea care urmează, apare o profundă înţelegere a 
faptului că existența omului a fost întotdeauna datorată 
Prezenţei Sinelui, care a atras din Univers tot ceea ce este 
necesar pentru supraviețuire. 

Când omul încetează să se identifice atât cu mintea, 
cât şi cu corpul, funcțiile continuă în mod autonom, dar, 
de fapt, fără o identificare cu „eu însumi”. Simţul de autor 
dispare. Supraviețuirea în curs de desfăşurare este 
autonomă, iar continuitatea este o expresie a conştiinţei 
aliate cu Duhul Sfânt. 

Î: Nu există nicio posibilitate de a scăpa de ego şi de 
karma lui? 

R: Iluminarea este singura scăpare totală, iar 
strădania spirituală ajută la desfacerea strânsorii 
acestuia. 

Mântuirea impune purificarea egoului; iluminarea 
impune disoluția lui totală. Misiunea iluminării este mult 
mai solicitantă şi radicală. 

Clarifică faptul că nu există un „tu” personal, care 
caută iluminarea, ci o trăsătură a conştiinţei, care este 
factorul motivaţional. 


Î: Poţi rezuma elementul crucial pentru evoluţia 
conştiinţei, la starea de iluminare? 

R: Observă faptul că egoul adoptă de obicei o 
poziționalitate. La persoanele naive, aceasta este 
nemărturisită sau inconştientă. Atunci, poziționalitatea 
creează, în mod automat, o dualitate a unor contrarii 
aparente. În acest punct, mintea creează lumea 
percepţiei, care este ca o lentilă ce distorsionează, 
măreşte sau diminuează înţelesul şi semnificația. Această 
percepţie este produsul sistemelor de credință şi 
prezumpțţii - devenind, de aceea, un filtru deformator. 
Drept urmare, esența nu poate fi percepută dintr-o 
poziționalitate dualistă. Informaţia este rulată prin 
programele de software, care editează simultan 
programele introduse. În consecință, Realitatea este 
estompată şi ascunsă în spatele unui ecran perceptual; 
de aceea, sinele trăieşte într-o interpretare percepută, 
editată, a informaţiilor. 

Această procesare creează o întârziere extrem de 
scurtă a timpului (estimată la 1/ 10.000 dintr-o secundă). 
Această funcție de editare a percepţiei interpretează, în 
mod simultan, înţelesul în care intelectul, şi mai ales 
memoria, joacă roluri importante. 

Nu există separare între Unime şi Creaţie - deci, este 
imposibil ca Creaţia să fie separată de Creator. De aceea, 
iluminarea este dezvăluirea Sinelui, atunci când iluzia 
realități unui sine separat este îndepărtată. 

Căutarea iluminării este un angajament major şi e, 
de fapt, cea mai dificilă dintre toate preocupările omenirii. 


Preocuparea având ca scop primordial al vieții, 
iluminarea, apare doar la unul din zece milioane de 
oameni. 

Totalitatea identității de Sine este substratul 
fenomenului cunoscut ca Revelaţie sau înțelegere. 
Iluminarea este stadiul finalizat care rezultă şi este 
necondiționat, total şi desăvârşit. 

A fi iluminat înseamnă, de fapt, finalizarea celei mai 
profunde şi naturale calități a conştiinţei ca subiectivitate 
nonlineară şi ca putere de conştientizare. 

„Eul” personal este conţinut, în timp ce acel „Eu” al 
Realităţii este context. Prin analogie, norul este supus 
schimbării şi disoluţiei. Vremea vine şi pleacă, dar cerul 
în sine rămâne neschimbat. Iluminarea este de fapt 
schimbarea identităţii de la nor, la cer. 

Fii neclintit, la nivelul unei nelimitări totale. Evită 
ispita tărâmurilor astrale. Fereşte-te de lupii deghizați în 
blană de oaie, pentru că ei sunt atraşi de adepţii spirituali 
care fac progrese semnificative. Nu accepta în viața ta pe 
nimeni care nu trece de nivelul de calibrare al Adevărului. 
Păstrează-ţi în permanenţă țelul spiritual în conştiența 
ta, indiferent în ce activitate eşti implicat. Consacră-i 
toată strădania lui Dumnezeu. Aminteşte-ţi adevărata 
natură a lui Dumnezeu şi evită orice învățături care 
afirmă altceva. 

Dorinţa de a-L căuta pe Dumnezeu sau de a atinge 
iluminarea este deja dovada că ai fost inspirat în mod 
spiritual. Odată ce egoul demisionează, Strălucirea 
Sinelui se înalță şi inspiră. De aici înainte, este imposibil 


să fii singur. În momentul critic, angajamentul şi 
dedicarea spirituală aduc ajutorul nevăzut al Fiinţelor 
Măreţe, care nu se mai află în corpuri fizice; cu toate 
acestea, energia lor se află la marea poartă a momentului 
final, când omul este susținut de Duhul Sfânt şi de 
înțelepciunea învăţătorilor Adevărului. 

Este important să înţelegi că destinul celor care au 
ales iluminarea este iluminarea; cine altcineva s-ar 
angaja într-o astfel de căutare? De fapt, a căuta 
purificarea spirituală şi conştientizarea este deja un dar. 

Drumul cel mai drept către iluminare este prin 
introspecție devotată, meditație şi contemplarea 
activităților interioare ale egoului, pentru a înțelege 
conştiinţa. Procesul este energizat prin intenție, iar 
efortul total este sprijinit prin inspirație spirituală. 
Dedicarea este concentrată asupra procesului însuşi, ca 
abandonare în mâna lui Dumnezeu. Concentrarea 
trebuie să fie intensă, iar ea este energizată prin 
stabilitatea şi premeditarea intenției. Acesta este un 
proces de descoperire, care devine, în mod progresiv, 
autorevelator. 

Urmarea unei căi precise către iluminare este o 
disciplină şi un angajament special. Nu este acelaşi lucru 
cu practicarea religiei. În timp ce există multe doctrine ale 
religiei care susțin căutarea iluminării, sunt, de 
asemenea, multe altele care nu fac acest lucru şi 
constituie de fapt un obstacol. A fi pios este un lucru; a fi 
iluminat e cu totul alt lucru. 


Iluminarea înseamnă faptul că identitatea personală 
- care ţine de formă şi de tot ceea ce s-a crezut despre ea 
- a fost ştearsă, eliminată, transcensă, dizolvată şi 
strămutată. Particularul a fost înlocuit de universal, 
caracteristicile* au fost înlocuite de nonlinear, iar 
distinctul a fost înlocuit de nelimitat. 

Atunci când u n adept al spiritualității se angajează 
pe calea iluminării, grâul trebuie separat de neghină. 
Acest lucru se întâmplă în mod automat, deoarece 
poziționalitățile se bazează pe credinţe. Credinţele dispar 
în fața cunoaşterii Adevărului. 

Calea către iluminare nu este pentru oile behăitoare. 
A fi ofensat semnifică faptul că omul opune rezistenţă - 
ceea ce, în sine, semnifică faptul că omul este agăţat de 
neadevăr. Adevărul nu are nimic de dovedit şi nu e 
vulnerabil, atunci când este întrebat în vederea formulării 
unui răspuns. 

Atunci când apare iluminarea, starea care urmează 
reconstruieşte şi ea, în întregime, înfăţişarea lumii. Totul 
este văzut ca întâmplându-se de la sine. Nu mai există un 
„eu” sau un „eu” personal. Orientarea către lume este 
complet modificată, iar funcționarea poate fi imposibilă 
sau foarte dificilă. 

Întrucât, de fapt, nu e posibil un limbaj al stării de 
iluminare, un maestru Zen poate doar să strige subit 
„Ha!” şi să te lovească cu un băț. Ceea ce se speră este o 
sclipire subită, în timpul căreia Realitatea inexplicabilă 
este dezvăluită. 


În starea de iluminare, totul este autorevelarea 
esenței sale, ca propria-i existenţă. Totul este deja ceea ce 
„îinseamnă” el. 

Iluminarea este  conştiența fundamentală a 
frumuseţii, pentru că ea îi permite splendorii Creaţiei să 
strălucească în exterior, cu o claritate uluitoare. 

O altă analogie simplă este faptul că o umbră nu 
devine o rază de soare - ci este, de fapt, înlocuită de ea. 
Egoul este umbra; iluminarea este rezultatul luminii 
Sinelui, care îl înlocuieşte. 

Capacitatea de a atinge condiția sau starea clasic 
numită „lluminare” reprezintă împlinirea potențialului 
conştiinţei, în progresul ei evoluționist. 

Iluminarea este, de fapt, recunoaşterea deplină, 
conştientă, a faptului că adevărul inerent este esența 
existenței omului şi că Dumnezeu ca Sine este 
iluminarea, cu ajutorul căreia această împlinire devine 
posibilă. Infinita Putere a lui Dumnezeu este 
manifestarea puterii Contextului Infinit. Nemanifestatul e 
chiar mai presus de Contextul Infinit. 

Calea cea mai directă către Iluminare este 
transcenderea limitărilor egoului/minții, prin 
consacrarea a însuşi Adevărului evident. Acest proces 
este potrivit pentru omenirea modernă şi nu intră în 
conflict cu ştiinţa şi religia. 

Aşa cum a precizat Buddha, faptul de a fi muritor 
atrage după sine, în mod automat, suferinţa şi acesta este 
motivul pentru care el i-a învățat pe discipoliisăi să caute 
iluminarea - pentru a înlătura acea recurenţă stabilită în 


mod karmic. La nivele foarte înalte, trăirea subiectivă a 
experienței existenței nu mai este limitată de egoul 
narcisist sau de blocajele psihologice ale 
poziționalităților. Această situație este rezultatul 
abandonării progresive, la nivele foarte profunde ale 
limitărilor şi sistemelor de credință. Condiția necesară 
este concentrarea permanentă a minții, care să 
prelucreze reziduurile emoționale /mentale ale nivelelor 
mai joase ale conştiinţei şi renunțarea la toate identitățile 
de sine şi sistemele mentale de credinţă. 

Aplicarea consecventă a oricărui principiu spiritual 
poate determina, pe neaşteptate, un salt uriaş şi subit, la 
nivele neanticipate. În acel punct, e posibil ca memoria 
nici măcar să nu mai fie disponibilă; în schimb, 
Cunoaşterea Adevărului Spiritual apare de la sine, în 
tăcere. 

Iluminarea este rezultatul abandonării tuturor 
iluziilor dualiste, în faţa Adevărului. Toată suferinţa se 
sfârşeşte prin disoluția pozițţionalităţilor egoului. În acest 
mod îi mulțumim Domnului Dumnezeu, pentru că 
răspândeşte Lumina în lume. 

Starea de bine şi încrederea pot decurge din această 
Realitate verificabilă: faptul că puţinele persoane care 
sunt, de fapt, atrase de iluminare, ca scop în viaţă, sunt 
atrase pentru că acela este deja destinul lor. Din acelaşi 
motiv, doar viitorii jucători de golf ar trebui să ia lecţii de 
golf. 

Să cauţi iluminarea este o decizie majoră. De aceea, 
decizia în sine e asemănătoare cu o poziție „yang”, dar 


după aceea, procesul în sine este propriu mai mult unei 
posturi „yin”. În timp ce egoul obişnuit este programat să 
„obţină” (yang), intenţia spirituală este acum să „permită” 
(yin). 

Dedicarea pentru Realizarea de Sine şi iluminare este 
o cale dreaptă şi îngustă. De aceea, un adept spiritual 
serios este sfătuit să evite atracția curiozității şi să 
apeleze la copilul interior, oferit de fenomenele 
paranormale şi parapsihice magice şi misterioase, care 
sunt comercializate şi oferite, în mod obişnuit, drept 
aptitudini ce pot fi învățate. 

De aceea, starea de iluminare este Realitatea 
potențială, care înlocuieşte iluziile poziționalităților 
perceptuale ale egoul ui. Intenția spirituală, efortul şi 
fermitatea fac posibilă evoluția conştiinţei - de la linearul 
limitat, la Unimea nonlineară a Realităţii. 

Iluminarea este urmarea unei schimbări majore a 
conținutului şi identificării. Concentrarea 
experimentatorului este asemenea unui ecran care 
învăluie Realitatea şi cade, cu propriul său acord, atunci 
când stâlpii săi de susținere sunt îndepărtați. Acest lucru 
este rezultatul abandonării voinței în mâna Lui 
Dumnezeu. Simţul realităţii sinelui a fost cauzat doar de 
Prezenţa fundamentală a Sinelui. 

Să cauţi, în mod serios, iluminarea este o disciplină 
extrem de strictă, care, de aceea, se fereşte de atracţia 
implicării în presupuse mişcări spirituale ce sunt, de fapt, 
de natură politică şi reprezintă interese de grup. 


Atracția dorinței de a „schimba lumea” (desigur, 
pentru binele prezumat) apelează la idealismul naiv al 
adolescentului spiritual interior - şi e transcens odată cu 
maturizarea. Natura vieții omeneşti este rezultatul 
automat al nivelului general al conştiinţei umane înseşi. 
Drept urmare, pentru binele lumii, nu este necesar să 
schimbi lumea, ci pe tine însuți, pentru că ceea ce devine 
omul influențează în virtutea esenței sale (nonlineară) şi 
nu a acțiunilor sale (limitate şi lineare). 

Dreaptă şi îngustă este calea, pentru că fără 
disciplină interioară, energia spirituală se disipează în 
diverse atracții. 

Energia vieţii este o emisie de lumină din câmpul 
conştiinţei, care e modul în care Prezenţa Divinităţii se 
manifestă în  fizicalitate, prin intermediul Creaţiei. 
Capacitatea de a atinge iluminarea este, de fapt, un 
rezultat al conştiinţei reîntoarsă la Sursa sa - care e 
Divinitatea Inerentă ca Sine. 

Egoul/sinele se identifică cu diferitele lui funcții şi 
trăsături, pe care le etichetează drept „eu” şi spune: „iată 
cine sunt eu”. Acest lucru are drept rezultat vanitatea 
autorității - o greşeală care a luat naştere în timpul 
evoluției, ca urmare a identificării cu experiența 
simțurilor. Aşa se poate trage concluzia că „eu” am o 
mâncărime, în loc să spun: „corpul” are o mâncărime. 
Aceeaşi eroare de paternitate apare în legătură cu 
sentimentele şi gândurile în cazul cărora martorul se 
identifică cu subiectul, iar conținutul cu 
experimentatorul. 


Funcția  experimentatorului este o cercetare 
informativă, care colectează date lineare şi, prin urmare, 
este un „el” şi nu un „eu”. Este o unitate de procesare 
funcţională, similară cu simțul mirosului şi cel tactil. 

Abandonarea poziționalităților egoului diminuează 
influența acestuia şi deschide uşa pentru 
comprehensiune şi conştientizare, care sunt nonlineare 
şi neconceptuale. Aşa apare „Cunoaşterea” de Sine, prin 
care conflictele se dizolvă, în mod spontan. Aceste 
transformări interioare sunt însoţite de o bucurie şi o 
alinare tihnită - dar şi de un simţ mai profund al libertăţii, 
siguranței şi păcii lăuntrice. Puterea Iubirii de Sine 
predomină în mod progresiv şi, în cele din urmă, 
eclipsează toate emoţiile negative, toate îndoielile şi 
piedicile. 

În consecință, transformarea nu este resimţită ca 
pierderea sinelui - ci, mai degrabă, ca un câştig al 
apariției şi dezvăluirii Sinelui, care este de o dimensiune 
mult mai vastă. Ceea ce apare, de fapt, este o schimbare 
a stării sau a condiţiei, care înlătură şi înlocuieşte 
vechiul. Astfel, cel mai mic e înlocuit de cel mai mare, prin 
care evoluţia spirituală dezvăluie Prezenţa lui Dumnezeu, 
ca permanenţă. Această descoperire este schimbarea în 
starea de conştiinţă, la care se face referire în istorie că 
este „Iluminarea” sau „Conştiinţa lui Dumnezeu”. 

Este de observat faptul că Sinele este sursa fără 
formă, subiectivă, a capacității de a avea conştienţă. Este 
asemenea  „hardware”-ului unui computer: firesc, 
permanent, neschimbător, nelimitat, atemporal. Pe de 


altă parte, egoul înregistrează şi procesează toate datele 
din domeniul formei şi constituie „software”-ul, care este 
un cumul de programe. Omul obişnuit se identifică cu 
programele software-ului şi cu identitatea sa de „ew”. 
Condiţia pentru iluminare este înlocuirea identificării 
sinelui, cu Şinele, sursa conştienței înseşi. Astfel, 
Dumnezeu poate fi cunoscut ca fiind imanent (aici, în 
interior) - în timp ce, din perspective egoului, Dumnezeu 
este văzut doar ca fiind transcendent (acolo, în afară). 

Conştienţă însăşi este chiar mai presus de conştiinţă. 
De aceea, se poate spune că Absolutul este incognoscibil, 
tocmai pentru că este dincolo de cunoaştere, adică 
dincolo de accesibilitatea conştienţei înseşi. Cei care au 
atins o asemenea stare de conştiență spun că ea nu poate 
fi descrisă şi că poate fi de neînțeles pentru oricine care 
nu are experiența acestui proces. Totuşi, acestea sunt 
adevăratele caracteristici ale Realităţii: universalitatea şi. 
eternitatea; de fapt, noi nu reuşim s-o recunoaştem. 
Această recunoaştere reprezintă esența iluminării şi 
soluţia finală a evoluției conştiinţei, până în punctul 
autotranscendenţei. Sinele înlocuieşte şinele. 

În general, scopul societăţii este să izbutească în 
lume, în timp ce scopuliluminăriie să transcendă dincolo 
de lume. 

Este util să-ți aminteşti că nici Adevărul, nici 
iluminarea nu reprezintă ceva ce trebuie găsit, căutat, 
câştigat sau posedat. Prezenţa Infinită este întotdeauna 
prezentă, iar perceperea sa apare de la sine, atunci când 
obstacolele din calea sa sunt îndepărtate. De aceea, nu e 


necesar să studiezi adevărul, ci doar să te eliberezi de 
ceea ce este fals. Îndepărtarea norilor nu face soarele să 
strălucească - ci dezvăluie, de fapt, ceea ce a fost, iniţial, 
ascuns. 

Aşadar, munca spirituală e în primul rând eliberarea 
de ceea ce s-a presupusa fi cunoscut, pentru ceea ce este 
necunoscut - cu încurajarea, din partea celor care au 
simțit Prezenţa Infinită, că efortul este mai mult decât 
bine recompensat. 

Pentru a sluji cel mai bine lumea, caută iluminarea 
şi mai degrabă transcende iluziile, decât să contribui la 
crearea lor. 

Cercetarea naturii conştiinţei conduce direct la sursa 
iluminării, deoarece Lumina Conştiinţei este condiția 
stării de iluminare. Prin această Lumină, cunoscătorul şi 
ceea ce este cunoscut sunt contopite în realizarea Sinelui 
ca Dumnezeu Imanent. 

Conştiinţa nu recunoaşte separarea, care este o 
limitare a percepţiei. Starea de iluminare este o „Unime”, 
în care nu există divizare în părți; din perspectiva unei 
percepții localizate, o asemenea divizare e doar aparentă 
- doar un accident al unui punct de vedere. 

Potenţialitatea Infinită, Fundamentală este Realitatea 
Existenţei. De aceea, „Tot Ceea ce Există” este Divin în 
mod firesc - sau nu poate exista de loc. Expresia absolută 
a Divinităţii este Subiectivitatea. Dacă eu exist, atunci 
Dumnezeu Este. Iluminarea e dovada faptului că întreaga 
existență nu numai că este rezultatul Creaţiei, dar 


existența însăşi nu e diferită de Creator. Ceea ce este 
creat şi Creatorul sunt unul şi acelaşi lucru. 

Prin centrare, intenţie şi devoțiune spirituală, 
susținute de meditaţie, contemplare, îndrumare în 
Adevăr autentic şi cu ajutorul energiei câmpului unui 
maestru spiritual evoluat, se pot face, pe neaşteptate, 
salturi uriaşe în evoluția conştiinţei. De aceea, e 
important şi este bine să cunoşti dinainte detalii despre 
aceste salturi, după cum confirmă cercetarea conştiinţei. 

Şansele de a deveni iluminat sunt, acum, de peste o 
mie de ori mai mari decât în orice perioadă din trecut- 
ceea ce înseamnă că atingerea nivelului Iubirii 
Necondiţionate (calibrare 540) este un scop realizabil şi 
realist, în mare măsură. De la nivelul Iubiri 
Necondiționate, calea e tot mai plină de bucurie. La 
nivelul 600, în tăcere, apare o stare de linişte şi pace 
infinită, iar de acolo, evoluția depinde de Voia lui 
Dumnezeu, de karmă şi de cunoaşterea potenţializată, ce 
apare în aura spirituală. 

Adevărul este recunoscut. El apare singur, într-un 
câmp de conştienţă care a fost pregătit pentru a-i permite 
să se reveleze de la sine. Adevărul şi iluminarea nu sunt 
dobândite sau înfăptuite. Ele sunt stări sau condiţii ce 
apar singure, atunci când condițiile sunt 
corespunzătoare, iar obstacolele sunt îndepărtate. 

Toate întrebările duc la acelaşi răspuns esențial. 
Descoperirea faptului că nimic nu este ascuns şi că 
Adevărul e revelat pretutindeni este cheia pentru 
iluminarea în legătură cu cele mai simple chestiuni 


practice şi cu destinul omenirii. În procesul de cercetare 
a vieţii noastre de fiecare zi, putem descoperi că toate 
fricile noastre s-au bazat pe falsitate. Eliminarea falsității, 
prin intermediul adevărului, este esența vindecării 
tuturor lucrurilorvizibile şi invizibile. Şi, în cele din urmă, 
va apărea întotdeauna o ultimă întrebare, de la fiecare 
persoană care se întreabă: „Cine sunt eu”? 

Trebuie să te eliberezi de iluzia că ştii cine eşti. În 
starea Divină, nu este nimic de ştiut, pentru că tu eşti 
ceea ce ai vrea să ştii. Acesta e un salt important de făcut 
- dar el apare subit, cu propriul său acord; iar apoi, omul 
este liber pentru totdeauna. Incertitudinea e înlocuită de 
o încântare continuă. Atunci, viața omenească este o 
comedie fără sfârşit! Tu nu eşti „acela care”, ci „ceea ce”. 

Un motiv al întârzierilor, aparent nesfârşite, pe calea 
iluminării este îndoiala, care ar trebui abandonată ca o 
opoziție. E important de ştiut că este de fapt extrem de 
rar, pentru o ființă umană, să se dedice adevărului 
spiritual într-o mare măsură, pentru căutarea iluminării 
în mod serios - iar aceia care reuşesc acest lucru, îl fac 
pentru că, în realitate, iluminarea este destinul lor. 

Cine sunt? Cine întreabă? Vei descoperi cine întreabă 
- iar această descoperire răspunde la întreaga întrebare. 
Nu este un „cine”, ci un „ce”. 

La ultima uşă ce duce spre iluminare stă ultima 
provocare a egoului, care este credința centrală, 
fundamentală, că el e nu doar sursa şi locul identității, 
dar şi al vieţii înseşi. În acest punct, omul este absolut 


singur şi lipsit de orice protecție sau sprijin încurajator, 
de orice sisteme de credință, ba chiar de memorie. 

Singurul lucru disponibil în aura sa e vibrația de 
înaltă frecvență a conştiinţei învățătorului spiritual 
iluminat, cu a lui cunoaştere codificată. Ultimul pas este 
intuit ca un final din care întoarcerea înapoi nu este 
posibilă, motiv pentru care apare spaima față de 
caracterul absolut al sfârşitului. 

Atunci ştii că trebuie să mergi drept înainte - 
indiferent de toate fricile şi iluziile acestora. Deoarece 
acest pas este făcut de voința spirituală, trăieşti 
experiența morții, dar chinul groaznic durează doar 
câteva momente, moartea egoului fiind singura moarte 
efectivă a cărei experiență o poate trăi omul, în 
comparaţie cu care morțile anterioare, prin părăsirea 
corpului, erau relativ banale. 

Experiența morții este încheiată cu sentimentul de 
respect amestecat cu teamă şi uimire, la revelarea 
Realităţii Fundamentale, apoi chiar şi această uimire 
dispare, iar Sinele transcende dualitatea Existenţei 
versus Nonexistenţă, a Unimii versus Inexistență şi a 
Omniprezenţei versus Vid. 

În final, pentru adevăratul adept al spiritualităţii, 
căutarea realității spirituale ia locul tuturor celorlalte 
preocupări. Dedicarea pentru a deveni iluminat implică 
decizia că Nimic altceva nu contează! 

Căutătorul spiritual serios trebuie să ştie bine, 
dinainte, că exact la ultima uşă (Ultima Uşă calibrează la 
999), se va confrunta cu dorinţa de a renunţa la viața 


însăşi - sau, cel puţin, la ceea ce s-a crezut de la 
începuturi a fi chiar esenţa vieţii înseşi. Această ultimă 
poartă e trecută foarte rar, iar unul dintre motive este 
lipsa pregătirii, lipsa determinării şi, în cele din urmă, o 
mare îndoială. 

La momentul final, pot ieşi la suprafață ultimele 
rămăşiţe de îndoială şi frică existenţială. În acest punct, 
credința în învățăturile maeştrilor, care ne îndrumă să 
„mergem înainte cu orice preț”, apare şi se dovedeşte a fi 
corectă, pentru că Strălucirea lui Dumnezeu aşteaptă de 
cealaltă parte a ultimei mari bariere. 


VOCABULAR 


Acest Vocabular este o combinaţie de fragmente 
preluate din lucrările Dr. Hawkins. 

Conştiinţă: Conştiinţa este câmpul de energie 
nelimitat, omniprezent şi universal, unda purtătoare şi 
rezervorul tuturor informațiilor care se găsesc în univers, 
şi, mai ales, e chiar esenţa şi substratul capacităţii de a 
şti sau a trăi experienţe, de a percepe sau observa; şi încă 
şi mai important, Congştiinţa este atributul ireductibil, 
calitatea primordială a întregii existențe, câmpul de 
energie amorf, invizibil, al dimensiunii şi potențialității 
infinite, independent de timp, spaţiu sau loc, dar 
atotcuprinzător şi atotprezent. 

Conştiinţa este o trăsătură impersonală a Divinității, 
exprimată sub forma conştienţei, şi e nondualistă şi 
nonlineară. Ea este asemenea spațiului infinit, care e 
capabil de conştientizare şi este un atribut al Esenţei 
Divine. 

Context: Totalitatea câmpurilor de observaţie, 
susținute de un punct de vedere. Contextul include toate 
fenomenele caracteristice ce definesc semnificația unui 
eveniment sau ale unei afirmaţii. Informaţiile sunt lipsite 
de sens, atâta timp cât contextul nu este definit. A „scoate 
din context” înseamnă a distorsiona caracteristicile unei 
afirmații, prin eşecul de a identifica acele condiţii ce ar 
putea califica deducerea semnificației. 

Dualitate: Lumea formei, caracterizată de separarea 
aparentă a obiectelor (reflectată în  dihotomiile 


conceptuale, de genul „acesta/aceasta”, „aici/acolo”, 
„atunci /acum” sau „tu /eu”). Această percepţie a limitării 
este generată de simţuri, din cauza restricției implicate 
de un punct de vedere imobil şi determinat. 

Ego (sau sine, cu s mic): egoul este imaginarul 
„acela care face” din spatele gândirii şi al acţiunilor. Se 
crede cu tărie că prezența lui e necesară şi esențială 
pentru supraviețuire. Motivul este faptul că atributul său 
de bază e percepţia şi, ca atare, el este limitat de 
paradigma presupusei cauzalități. Egoul ar putea fi 
numit: centrul principal de procesare şi planificare; 
centrul integrativ, executiv, strategic şi tactic, care 
orchestrează, secționează, sortează şi remediază. El poate 
fi considerat un set de obiceiuri, adânc înrădăcinate, ale 
gândirii, care sunt rezultatul antrenării de către câmpuri 
invizibile de energie, ce domină conştiinţa umană. Aceste 
obiceiuri sunt consolidate de repetare şi de consensul 
societăţii. Alți factori de consolidare vin din limbajul 
însuşi. 

A gândi prin limbaj este o formă de autoprogramare. 
Folosirea pronumelui „eu”, în postura de subiect - şi, prin 
urmare, a-l considera cauza implicită a tuturor acțiunilor 
- reprezintă cea mai serioasă eroare şi creează, în mod 
automat, o dualitate a subiectului şi obiectului. Altfel 
spus, egoul este un set de programe în care rațiunea 
acționează printr-o serie complexă, multistratificată, de 
algoritmi, prin care gândul urmează 

anumite axe de decizie, care sunt încărcate în mod 
diferit, de experiența, îndoctrinarea şi forțele sociale din 


trecut; drept urmare, egoul nu este o însuşire autocreată. 
Impulsul instinctual este ataşat de programe, cauzând 
astfel intrarea în joc, a proceselor psihologice. 

Iluminare: O stare de conştienţă neobişnuită, care 
înlocuieşte conştiinţa obişnuită; sinele este înlocuit de 
Sine. Starea este mai presus de timp sau spaţiu, este 
tăcută şi se prezintă pe ea însăşi, ca o revelație. Starea îi 
urmează disoluției egoului. Totul este perceput ca fiind 
mai degrabă autonom, decât rezultatul cauzalității. 

Karma: în esenţă, karma individuală este un pachet 
informațional (analogcu un cip de calculator), care se află 
în câmpul nonfizic al conştiinţei. Ea conţine codul 
propriilorinformații stocate şi o parte din corpul spiritual 
sau suflet. Esenţa karmei reprezintă o condensare a 
tuturor experiențelor din trecut, împreună cu nuanțele 
asociate ale gândirii şi simțţirii. Corpul spiritual îşi 
păstrează libertatea de a alege, dar gama de alegeri a fost 
deja prinsă în tipare. 

Karma e lineară, se propagă prin intermediul 
sufletului şi este moştenită ca o consecinţă a actelor de 
voință semnificative. Karma înseamnă, într-adevăr, 
responsabilitate şi, după cum s-a citat în cercetarea 
spirituală anterioară, fiecare entitate este răspunzătoare 
de univers. 

Pe scurt, după cum e cunoscută în mod uzual, karma 
(credinţa spirituală) este consecința deciziilor luate prin 
acte de voinţă şi determină destinul spiritual după 
moartea fizică (nivelurile celeste, iadul, purgatoriul sau 
aşa numitele planuri astrale interioare /bardos). 


De asemenea, ea include opţiunea reîncarnării în 
câmpul fizic uman, care, conform cercetării calibrării, 
poate avea loc doar prin voinţa individuală. 

Aşadar, toți oamenii au ales, cu acordul lor, această 
cale. În plus, cercetarea conştiinţei confirmă că toate 
persoanele se nasc sub cele mai optime condiții pentru 
evoluție spirituală - indiferent care sunt aparențele. Tu 
nu te naşti fără acordul tău. 

Linear: Urmând o progresie lineară în maniera fizicii 
newtoniene - şi, prin urmare, rezolvabil de către 
matematica tradițională, prin folosirea ecuațiilor 
diferențiale. 

Nondualitate: Când este depăşită limitarea dată de 
un loc fix şi imobil de percepţie, nu mai există nici iluzia 
separaţiei şi nici modul în care înţelegem noi spaţiul şi 
timpul. La nivelul nondualității există observaţie, dar nu 
şi observator, deoarece subiectul şi obiectul sunt una. Tu 
şi Eu devin un singur Sine, trăind experienţa a tot ceea 
ce există, ca fiind aspecte ale Divinului. În nondualitate, 
conştiinţa se experimentează pe sine atât manifestată, cât 
şi nemanifestată; totuşi, cel care lipseşte este cel ce 
trăieşte experiența, în această Realitate, unicul lucru ce 
are un început şi un sfârşit este însuşi actul percepţiei. 

Poziţionalitate: Poziţionalităţile sunt structuri care 
pun în mişcare întregul mecanism al gândirii şi activează 
conținutul acesteia. Poziţionlitățile sunt programe, nu 
adevăratul Sine. Lumea conţine o multitudine de poziții 
care sunt prezumţii arbitrare şi total false. Principalele 
poziționalități sunt: (1) Ideile au sens şi importanţă; (2) 


Există o linie de demarcaţie între opuşi; (3) Există o 
valoare a paternităţii; gândurile sunt valoroase, pentru că 
sunt ale „mele”; (4) Gândirea este necesară pentru 
deținerea controlului, iar supraviețuirea depinde de 
deținerea controlului. Toate  poziționalităţile sunt 
voluntare. 

Sine (cu majusculă): Deşi înnăscut, Sinele este mai 
presus de toate formele, atemporal, fără început sau 
sfârşit, neschimbător, permanent şi nemuritor. Din el 
apare congştiența, conştiinţa şi un simţ infinit de „a fi 
acasă”. El este subiectivitatea fundamentală, din care 
apare simţul de „eu” al fiecărui om. 

Realitatea Infinită nici măcar nu se cunoaşte pe ea 
însăşi ca „eu”, ci ca pe substratul real al capacităţii de a 
face o asemenea afirmație. El este invizibil şi 
omniprezent. Sinele este Realitatea realității, Unimea şi 
Totalitatea Identităţii. Este starea esenţială de „eu” a 
conştiinţei înseşi, ca manifestare a nemanifestării. Doar 
aşa poate fi descris indescriptibilul. 

Subiectivitate: viața este trăită doar la nivelul 
experienței şi la niciun alt nivel. Întreaga experienţă de 
viață este subiectivă şi nonlineară; de aceea, nici chiar 
conturarea  secvenţială a „realității nu poate fi 
experimentată, cu excepția subiectivităţii. Întregul 
„adevăr” este o concluzie subiectivă. În esenţa ei, întreaga 
viață este nonlineară, incomensurabilă, indefinibilă. Ea 
este pur subiectivă. 

Adevăr: Adevărul este relativ şi este „adevărat” într- 
un context dat. Adevărul este deplin, în cadrul unui 


anumit nivel de conştiinţă. De exemplu, a ierta este 
vrednic de laudă, dar într-un stadiu ulterior, omul 
observă că, de fapt, nu e nimic de iertat. Egoul fiecăruia 
este ireal, în mod egal - inclusiv celal persoanei în cauză. 
Percepția nu este realitate. Adevărul apare din 
subiectivitate şi este evident şi autorevelator. Adevărul 
este subiectivitate radicală. Odată cu eliminarea iluziilor 
dualității - inclusiv a presupusei realități a unui „sine” 
separat - rămâne doar starea de „Eu” Infinit, care 
reprezintă manifestarea  Nemanifestatului ca Sine. 
Adevărul nu are opuşi, cum ar fi falsitatea. 

Nimic din câmpul conştiinţei nu este ascuns. 
Adevărul absolut este dincolo de este/are, ființare sau 
orice verb intranzitiv. Orice încercare de autodefinire 

-cum ar fi „Eu Sunt Ceea Ce Sunt” sau chiar „Eu 
Sunt” 

- este redundantă. Realitatea Fundamentală este mai 
presus de orice nume. „Eu” - semnifică subiectivitatea 
radicală a stării de înţelegere. Ea este, în sine, enunţul 
complet al Realităţii. 

